title: অশোক লেল্যান্ড

text: যুক্তরাজ্যের ব্ল্যাকবার্নে অশোক লেল্যান্ডের অধীনস্থ কোম্পানি অপটারার বাস কারখানা সম্প্রতি বন্ধ করে দেওয়া হয়েছে। লিডসে অপটারার পূর্বক্তোন উৎপাদন কারখানাটিও শেরবার্নে স্থানান্তরের জন্য খালি করে দেওয়া হয়েছে।


title: হোজে বনিফাসিও দে আন্দ্রাদা

text: হোজে বনিফাসিও দে আন্দ্রাদা ই সিলভা (জুন ১৩, ১৭৬৩ - এপ্রিল ৬, ১৮৩৮) ছিলেন ব্রাজিলের একজন কূটনীতিজ্ঞ, নিসর্গী, অধ্যাপক এবং কবি। তিনি সাঁউ পাউলুর সান্তোসে (পরবর্তীতে পর্তুগীজ সাম্রাজ্যের অধীন) জন্মগ্রহন করেন। তিনি ব্রাজিলীয় স্বাধীনতার সবচেয়ে গুরূত্বপূর্ণ একজন পরামর্শদাতা এবং তার পরমর্শই সম্রাট প্রথম ডোম পেদ্রোর সাফল্যের অন্যতম কারণ। তিনি গণশিক্ষায় সমর্থন করতেন, মৃত্যুদণ্ডবিলোপপন্থী ছিলেন এবং নতুন রাজধানী ব্রাজিলের অভ্যন্তরের অনুন্নত কোন জায়গায় করার প্রস্তাব দেন (এক শতাব্দীর পর যা ব্রাসিলিয়ায় প্রতিফলন ঘটে)। নিসর্গী হিসেবে তাঁর কর্মজীবন চারটি নতুন খনিজ পদার্থ আবিষ্কারের দ্বারা চিহ্নিত করা হয়েছিল।


title: হোজে বনিফাসিও দে আন্দ্রাদা

text: ১৮০০ সালে আন্দ্রাদা ই সিলভা কইম্ব্রায় ভূতত্ত্ব অধ্যাপক নিযুক্ত হন এবং অতিশীঘ্রই পর্তুগিজ খনি বিভাগের পরিদর্শক জেনারেল হিসেবে অভিষিক্ত হন। ১৮১২ সালে তাকে লিসবন এর বিজ্ঞান একাডেমীর (একাডিমিয়া দাস সাইন্সিয়া দে লিসবোয়া) চিরস্থায়ী সচিব করা হয়েছিল। ১৮১৯ সালে উপনিবেশে ফিরে তিনি প্রথম পেদ্রোর পুনরায় লিসবন আদালত ডাকার বিরোধিতাকে তড়ান্বিত করেন এবং ১৮২১ সালে পেদ্রো তাকে তার মন্ত্রীদের মধ্যে একজন হিসেবে নিয়োগ করেন। যখন স্বাধীনতা ঘোষণা করা হয় তখন আন্দ্রদা ই সিলভা অভ্যন্তর এবং পররাষ্ট্র বিষয়ক মন্ত্রী হিসেবে নিযুক্ত হন। যখন রাষ্ট্রটি স্থায়ীভাবে প্রতিষ্টা লাভ করে তখন তিনি পুনরায় গণপরিষদ কর্তৃক নির্বাচিত হন কিন্তু তার কূটনৈতিক প্রধান নীতির কারনে জুলাই ১৮২৩ সালে তাকে তার অফিস থেকে বরখাস্ত করা হয়।


title: হোজে বনিফাসিও দে আন্দ্রাদা

text: নভেম্বরে বিধানসভা ভেঙ্গে যাওয়ার পর তিনি গ্রেফতার হন ও তাকে ফ্রান্সে নির্বাসনে পাঠানো হয়, যেখানে তিনি বোরডিয়াক্সে বসবাস করতেন। ১৮২৯ সালে তাকে ব্রাজিলে প্রত্যাবর্তনের অনুমতি দেওয়া হয়। কিন্তু ১৮৩৩ সালে পুনরায় গ্রেফতার হন এবং প্রথম পেদ্রোর জন্য তার জীবনের পরবর্তী দিনগুলো নাইটেরোই শহরে অবসরে কাটান। তিনি ব্রাজিল রদ পকল্পেরও একজন লেখক, যা ১৮২৩ সালের গণপরিষদের উপর ভিত্তি করে লেখা। হোজে বনিফাসিও তার জীবনের অংশ ইউরোপে কাটান। কইম্ব্রা থেকে আইন ও প্রাকৃতিক দর্শনশাস্ত্রে স্নাতক সম্পন্ন করে তিনি একাডিমিয়া দাস সাইন্সিয়া দে লিসবোয়ায় যোগদান করেছিলেন।


title: হোজে বনিফাসিও দে আন্দ্রাদা

text: ইউরোপে ভ্রমণের সময় তিনি অন্যান্য বিজ্ঞানীদের সাথে রসায়ন ও খনিজবিজ্ঞান নিয়ে চর্চা করেন। তিনি তথ্য সংগ্রহ, বৈজ্ঞানিক অভিজ্ঞতা তৈরি করেছিলেন এবং চার ধরনের নতুন ও আরো অজানা আট প্রজাতির খনিজ পদার্থ আবিষ্কার করেছিলেন। খনিজ আন্দ্রাদিতে তার নামেই নামকরণ করা হয়েছে। তার অন্যান্য আবিষ্কারের মধ্যে পেটালিট অন্যতম যা লিথিয়ামযুক্ত পদার্থ দিয়ে তৈরি। তিনি ১৮-শতকের শেষের দিকে সুইডেন ভ্রমণের সময় এটি আবিষ্কার করেন। তিনি আর একটি গুরূত্বপূর্ণ লিথিয়াম যুক্ত খনিজ পদার্থ স্পুডোম্যান স্টকহোমের কাছের এক দ্বীপ থেকে প্রথম আবিষ্কার করেন।


title: ১৯৩২ গ্রীষ্মকালীন অলিম্পিকে ভারত

text: ১৯৩২ গ্রীষ্মকালীন অলিম্পিকে ব্রিটিশ ভারত দ্বিতীয়বারের জন্য ফিল্ড হকি প্রতিযোগিতায় অংশগ্রহণ স্বর্ণ পদক লাভ করে।


title: ১৯৩২ গ্রীষ্মকালীন অলিম্পিকে ভারত

text: পুরুষদের ১৯৩২ গ্রীষ্মকালীন অলিম্পিকে ফিল্ড হকি প্রতিযোগিতায় মাত্র তিনটি দেশ অংশগ্রহণ করে। ব্রিটিশ ভারত ছাড়া ১৯৩২ গ্রীষ্মকালীন অলিম্পিক প্রতিযোগিতায় হকিতে প্রথমবারের জন্য জাপান ও মার্কিন যুক্তরাষ্ট্র অংশগ্রহণ করে। প্রত্যেক দল একে অপরের বিরুদ্ধে একবার করে খেলে। এই প্রতিযোগিতায় কম দল অংশগ্রহণ করার জন্য ব্রোঞ্জ পদকের জন্য লড়াই বা ফাইনাল খেলা হয়নি। পয়েন্টের ভিত্তিতে পদক ভাগ হয়। ব্রিটিশ ভারত জাপানকে ১১-১ এবং মার্কিন যুক্তরাষ্ট্রকে সর্বকালীন রেকর্ড ২৪-০ গোলে পরাজিত করলেও অন্য কোন অংশগ্রহণকারী দেশ না থাকার জন্য জাপান ও মার্কিন যুক্তরাষ্ট্র যথাক্রমে রূপা ও ব্রোঞ্জ পদক লাভ করে। মার্কিন যুক্তরাষ্ট্রের বিরুদ্ধে রূপ সিং ১০ গোল ও ধ্যান চাঁদ ৮ গোল দেন।


title: নেপাল জাতীয় ফুটবল দল

text: নেপাল জাতীয় ফুটবল দল () হিমালয় অধ্যুষিত দক্ষিণ এশিয়ার অন্যতম দেশ নেপালের জাতীয় ফুটবল দলের প্রতিনিধিত্ব করছে। অল নেপাল ফুটবল অ্যাসোসিয়েশন কর্তৃক দলটি পরিচালিত হয়। এশিয়ান ফুটবল কনফেডারেশনের সদস্যভূক্ত দলরূপে কাঠমান্ডুর ত্রিপুরেশ্বরে অবস্থিত দশরথ রঙ্গশালা স্টেডিয়ামে আন্তর্জাতিক ফুটবল খেলাগুলোয় প্রতিদ্বন্দ্বিতা করে থাকে।


title: নেপাল জাতীয় ফুটবল দল

text: নেপালের ফুটবল সম্প্রসারণে সর্বোচ্চ নীতি-নির্ধারক সংস্থা হিসেবে রয়েছে অল নেপাল ফুটবল অ্যাসোসিয়েশন। নেপাল জাতীয় ফুটবল দলসহ ক্লাব পর্যায়ের ফুটবল প্রতিযোগিতা নিয়ন্ত্রণ করে এ সংস্থাটি। ১৯৫১ সালে এ সংস্থাটি গঠিত হয় ও ১৯৭০ সালে ফিফা কর্তৃক অনুমোদন পায়। বর্তমান সভাপতি হিসেবে রয়েছেন গণেশ থাপা। এছাড়াও তিনি এশিয়ান ফুটবল কনফেডারেশনের উপ-সভাপতির দায়িত্ব পালন করছেন।


title: নেপাল জাতীয় ফুটবল দল

text: দলের বর্তমান কোচ হিসেবে নিযুক্ত রয়েছেন জ্যাক স্টিফানোস্কি। তিনি ৭ জানুয়ারি, ২০১৩ তারিখ থেকে কোচের দায়িত্ব পালন করছেন।সকল দেশের বিপক্ষে আন্তর্জাতিক রেকর্ড (৯ মার্চ, ২০১১ পর্যন্ত)


title: বারনার্দো ও’হিগিন্স

text: বারনার্দো ও’হিগিন্স রিক্যুায়েলমে (স্প্যানীয়: [berˈnarðo oˈxiɣins]; ১৭৭৮ - ১৮৪২) ছিলেন চিলির স্বাধীনতা আন্দোলনের একজন নেতা যাকে বর্তমানে চিলির জাতির জনক হিসেবে সম্মান দেওয়া হয়। তিনি ও হোজে দে সান মার্টিন- এক সঙ্গে স্বাধীনতা যুদ্ধ করে স্প্যানীয় শাসন থেকে চিলিকে মুক্ত করেন। যদিও তিনি চিলির দ্বিতীয় প্রধান পরিচালক ছিলেন (১৮১৭-১৮২৩) কিন্তু তাকেই চিলির প্রতিষ্ঠাতা জনক হিসেবে ধরা হয়। ও’হিগিন্স ছিলেন স্প্যানীয় ও আইরিশ বংশদ্ভুত।


title: বারনার্দো ও’হিগিন্স

text: বারনার্দো ও’হিগিন্স ও’হিগিন্স পরিবারের একজন সদস্য ছিলেন। তিনি ১৭৭৮ সালে চিলিতে জন্মগ্রহণ করেন। তিনি ছিলেন অশুর্নোর প্রথম মার্কিস, স্প্যানীয় অফিসার যিনি পরবর্তীতে চিলির গভর্নর ও পেরুর ভাইসরয় হিসেবে নিযুক্ত হন, অ্যামব্রোসিও ও’হিগিন্সের অবৈধ সন্তান। তার পিতা অ্যামব্রোসিও আয়ারল্যান্ডের স্লিগো কাউন্টিতে জন্মগ্রহন করেন। বারনার্দোর মায়ের নাম ইসাবেল রিক্যুয়েলমে সুন্দরী স্থানীয় এবং চিলির কাউন্সিলর ডন সিমন রিক্যুয়েলমে ইয়ে গয়কুলিয়ার মেয়ে।


title: বারনার্দো ও’হিগিন্স

text: ও’হিগিন্স তার জীবের শুরুর বছরগুলো তার মায়ের পরিবারের সাথে মধ্য-দক্ষিনের চিলিতে কাটান এবং পরবর্তীতে তার পিতার ব্যবসায়িক অংশীদার আলবানো পরিবারের সাথে টালকাতে কাটান। ১৫ বছর বয়সে তার পিতা তাকে লিমাতে পাঠিয়ে দেন। তার পিতা অ্যাম্বোসিও তাকে অর্থনৈতিকভাবে ও তার লেখাপড়ায় সাহায্য করতেন কিন্তু তাদের দুজনের মধ্যে ব্যাক্তিগতভাবে কোন সাক্ষাত হয়নি। এটা অবশ্য জানা যায়নি কেন অ্যাম্ব্রোসিও ইসাবেলকে বিয়ে করেন নি। সেসময় উচ্চপদস্থ আমেরিকার অফিসারদের স্থানীয় মেয়ে বিয়ে করা নিষেধ ছিল কিন্তু বারনার্দোর জন্মের সময় তার পিতা জুনিয়র অফিসার ছিলেন। অবশ্য এটা মনে করা হয় যে, ইসাবেলের পরিবার তখন এই বিয়েতে তাদের কোন সুবিধা দেখতে পাননি। দুই বছর পর ইসাবেল তার বাবার বৃদ্ধ বন্ধু ডন ফেলিক্স রডরিগাজকে বিয়ে করেন। ১৮০১ সালে তার বাবার মৃত্যুর পূর্ব পর্যন্ত ও’হিগিন্স তার মায়ের শেষ নাম ব্যবহার করতেন।


title: বারনার্দো ও’হিগিন্স

text: বারনার্দোর পিতা অ্যাম্বোসিও আস্তে আস্তে পদোন্নতি পেয়ে পেরুর ভাইসরয় হিসেবে নিযুক্ত হন; ১৭ বছর বয়সে তিনি বারনার্দোকে তার অধ্যায়ন শেষ করার জন্য লন্ডনে পাঠান। তিনি সেখানে ইতিহাস ও শিল্পকলার উপর দক্ষতা অর্জন করেন ও আমেরিকান স্বাধীনতা দ্বারা প্রাভাবিত হন। পরবর্তীতে দেশে ফিরে ব্রিটিশ জর্জিয়ান মডেল অনুসারে উদারতাবাদ প্রবর্তনের জন্য কাজ করেন। তিনি এছাড়াও তিনি ভেনিজুয়েলার আদর্শবাদী ও স্বাধীনতায় বিশ্বাসী ফ্রান্সিকো দে মিরান্দার সাথে সাক্ষাত করে ও তার প্রতিষ্ঠিত মোজানিক লজে যোগদান করেন। এরপর থেকে তিনি লাতিন আমেরিকার দেশগুলোর স্বাধীনতার জন্য কার্যক্রম চালিয়ে যেতে থাকেন।


title: বারনার্দো ও’হিগিন্স

text: ১৭৯৮ সালে ও’হিগিন্স স্পেন থেকে ইংল্যান্ডে গিয়েছিলেন এবং ফরাসি বিপ্লবী যুদ্ধের কারণে তার ফিরতে দেরি হয়েছিল। তার পিতা ১৮০১ সালে মৃত্যুবরণ করেন ও মৃত্যুর পূর্বে তিনি বারনার্দোর জন্য সিসিলিয়ান শহরের কাছে লস এনজেল্স-এ বিশাল একখন্ড জমি রেখে যান। ১৮০২ সালে ও’হিগিন্স চিলিতে ফিরে আসেন এবং তার পিতার উপাধি গ্রহণ করে ভালো একজন গৃহস্থ হিসেবে জীবন শুরু করেছিলেন। ১৮০৬ সালে ও’হিগিন্স লাজা শহরে প্রতিনিধি হিসেবে কাউন্সিলর নিযুক্ত হন। তারপর ১৮০৮ সালে নেপোলিয়ান স্পেন দখল করে, এবং দক্ষিণ আমেরিকার ঘটনাপ্রবাহ অন্যদিকে মোড় নেয়। ব্যবসায়িক ও রাজনীতিবিদেরা রাজা স্পতম ফার্দিনান্দ অধীন চিলিতে একটি স্বশাসিত সরকার গঠনের সিদ্ধান্ত নেন। এটি ছিল জাতীয় স্বাধীনতার জন্য প্রথম পদক্ষেপ যেখানে ও’হিগিন্স নেতৃত্তস্থানীয় ভূমিকা পালন করেন।


title: হিসাব বিজ্ঞান

text:
যে শাস্ত্র পাঠ করলে কোনো ব্যক্তি বা প্রতিষ্ঠানের যাবতীয় আর্থিক কার্যাবলী হিসাবের বইতে সুষ্ঠুভাবে লিপিবদ্ধ করা যায় এবং নির্দিষ্ট সময় শেষে এর সঠিক ফলাফল পাওয়া যায়,তাকেই হিসাববিজ্ঞান বলা হয়।
হিসাবশাস্ত্র বা হিসাববিজ্ঞান বা অ্যাকাউন্টিং হলো একটি প্রতিষ্ঠানের আর্থিক বিবৃতি তৈরী করার বিজ্ঞান। হিসাববিজ্ঞানী বা একাউন্টেন্টরা মূলত একটি প্রতিষ্ঠানের সম্পদ, আয়-ব্যয়, দেনা এবং নগদ প্রবাহের বিবরণী অর্থমূল্যে প্রকাশ করে প্রতিষ্ঠানের উন্নত ব্যবস্থাপনা এবং জবাবদিহিতা নিশ্চিত করে। হিসাববিজ্ঞানের মূলনীতিগুলো সাধারণত হিসাব সংরক্ষণ এবং হিসাব নিরীক্ষণে প্রয়োগ করা হয়।


title: হিসাব বিজ্ঞান

text: পণ্য ক্রয়, বিক্রয়, মজুদকরণ, হিসাব নিকাশ, মানব সম্পদ ব্যবস্থাপনাসহ ব্যবসায়ের অন্যান্য হিসাব সংরক্ষনের জটিল এবং ক্লান্তিকর কাজগুলো আজকাল কম্পিউটার সফটওয়্যারের সাহায্যে অনেক দ্রুততার সাথে করা যায়। এই সফটওয়্যারগুলো সচরাচর প্রত্যেকটি প্রধান কার্যক্রমের সাথে অন্তর্নিহিতভাবে সংযুক্ত থাকে; এতে করে একটি তথ্য প্রবেশ করালে তা সমস্ত হিসাবে অন্তর্ভুক্ত হয়ে যায়। এই সফটওয়্যারগুলো দিয়ে একজন কর্মী প্রায় ২০০ মানুষের কাজ একাই করে ফেলতে পারে। এই ধরণের একাউন্টিং সফটওয়্যার প্রতিষ্ঠানের কাজ অনেক সহজ করে দেয় এবং এতে করে পণ্য ও সেবার গুণগত মান বৃদ্ধি এবং অর্থ সাশ্রয় হয়।


title: হিসাব বিজ্ঞান

text: হিসাববিজ্ঞান প্রায় হাজার বছর ধরে চর্চিত একটি বিদ্যা। প্রাচীন মেসোপটেমিয়া সভ্যতায় উৎপাদিত ফসল এবং মন্দিরে সংগৃহীত শস্যের হিসাব রাখার জন্য হিসাববিজ্ঞানের প্রাচীনতম পন্থাগুলো ব্যবহৃত হতো।


title: হিসাব বিজ্ঞান

text: এই বৈজ্ঞানিক হিসাবশাস্ত্রের প্রচলন করেছিলেন ইতালীয় রেনেসাঁর গণিতজ্ঞ ও ধর্মযাজক লুকা প্যাসিওলি। লুকা প্যাসিওলি ছিলেন লিওনার্দো দা ভিঞ্চি’র একজন নিকটতম বন্ধু ও গৃহশিক্ষক এবং ইতালীয় নাবিক ক্রিস্টোফার কলম্বাস এর সমসাময়িক। লুকা প্যাসিওলি’র ১৪৯৪ সালের মূলপাঠ ল্যাটিন ভাষায় (ট্রেক্সট্) ('summa de Arithmatica Geometria,proportionet proportionalita)সুম্মা ডি এরিথিমেটিকা, জিওমেট্রিকা, প্রপোরসোনিয়েট, প্রোপোরসনালিটাতে এই প্যাসিওলি বর্ণনা করেছিলেন একটি পদ্ধতি যেটা নিশ্চিত করে অর্থনৈতিক তথ্য রেকর্ড করা হয় দক্ষতার সাথে এবং যথাযথভাবে। লুকা প্যাসিওলি’র স্বর্ণসূত্র দ্বারা খুব সহজেই সম্পদ, দায়, আয়, ব্যয় এর ডেবিট-ক্রেডিট নির্ণয় করা যায়।


title: হিসাব বিজ্ঞান

text: অতি প্রাচীনকাল থেকেই মানুষ লেনদেনের প্রয়োজনীয়তা অনুভব করে ও বিভিন্ন প্রকারে তা সংরক্ষণের পদ্ধতি বের করে । দক্ষিণ আফ্রিকার একটি প্রাচীন গুহা থেকে উদ্ধারকৃত কিছু লিপি থেকে বোঝা যায় যে প্রায় ৭৬,০০০ বছর আগেও মানুষ হিসাব সংরক্ষণের চেষ্টা চালিয়ে গিয়েছিল। এটি ছিল হিসাব বিজ্ঞানের ইতিহাসে সবচেয়ে প্রাচীন নিদর্শন।


title: হিসাব বিজ্ঞান

text: হিসাব বিজ্ঞানের অন্যতম গুরুত্বপূর্ণ নিদর্শনগুলি পাওয়া যায় ব্যাবিলনিয়, এশিরীয় ও সুমেরীয় সভ্যতায়। এই সভ্যতাগুলো প্রায় ৭,০০০ বছর পূর্বে মেসোপটেমিয়া নদীর তীরে গড়ে ওঠে এবং বিকাশ লাভ করে। উক্ত সভ্যতার লোকেরা শুধুমাত্র কৃষি উৎপাদন পরিমাপ করতেই হিসাবের আদিম পদ্ধতিগুলো ব্যবহার করত। সেই আদিম পদ্ধতিগুলো ব্যবহার করে ফসল গত বছরের তুলনায় কম হয়েছে না বেশি হয়েছে তা নির্ণয় করা যেতো। উৎপাদিত ফসলের একটি অংশ মন্দিরে দান করতে হতো। আর কে কতোটুকু দান করল মন্দির কর্তৃপক্ষ তা দেওয়ালে চিহ্নের মাধ্যমে লিখে রাখতো। এই প্রাচীন দেওয়াল খোদাইগুলোকেও হিসাব বিজ্ঞানের প্রাচীন প্রচেষ্টা বলা যেতে পারে।


title: হিসাব বিজ্ঞান

text: নিম্ন ও উচ্চ মূল্যহ্রাস ও মূল্যবৃদ্ধিকালে নামমাত্র আর্থিক এককে ("ঐতিহাসিক ব্যয় হিসাববিজ্ঞান বা ঐব্যয়হি") কিংবা আন্তর্জাতিক আর্থিক প্রতিবেদনের নীতিমালা (International Financial Reporting Standards) অনুযায়ী অত্যুচ্চ মূল্যবৃদ্ধিকালে ধ্রুব ক্রয়ক্ষমতাসম্পন্ন এককে ("ধ্রুব ক্রয়ক্ষমতা হিসাববিজ্ঞান বা ধ্রুক্রয়হি") অর্থায়িত মূলধন রক্ষণাবেক্ষণকে আর্থিক হিসাববিজ্ঞান বলা হয়। আর্থিক হিসাববিজ্ঞান "ঐব্যয়হি" বা "ধ্রুক্রয়হি" অনুসারে প্রতিষ্ঠানের আর্থিক তথ্যাবলির প্রতিবেদন তৈরি করে তা বহিঃস্থ ব্যবহারকারীদের, যেমন বিনিয়োগকারী, পরিচালকবৃন্দ এবং সরবারহকগণের নিকট উপস্থাপন করার উপর গুরুত্বারোপ করে। এটি সর্বজনগ্রাহ্য হিসাববিজ্ঞান নীতিমালা বা সহিনী ( or GAAP) অনুসারে বহিঃস্থ ব্যবহারকারীদের জন্য ব্যবসায়িক লেনদেন পরিমাপ ও সংরক্ষণ এবং আর্থিক বিবরণী প্রস্তুত করে থাকে। "সহিনী" তাত্ত্বিক ও প্রায়োগিক হিসাববিজ্ঞানের মধ্যকার বৃহৎ মতৈক্য হতে ধারাবাহিকভাবে উৎপন্ন হয়েছে, যা সিদ্ধান্তপ্রণেতাদের প্রয়োজনানুযায়ী কালক্রমে পরিবর্তিত হয়।


title: হিসাব বিজ্ঞান

text: আর্থিক হিসাববিজ্ঞানের সাহায্যে সাধারণত বাৎসরিক বা অর্ধবাৎসরিক সময়ের ভিত্তিতে কোনো প্রতিষ্ঠানের পূর্বকালীন প্রতিবেদন প্রস্তুত করা হয়ে থাকে। যেমন, ২০০৬ সনে প্রস্তুতকৃত আর্থিক বিবরণী বর্ণনা করবে ২০০৫ সনের আর্থিক অবস্থা।


title: হিসাব বিজ্ঞান

text: ব্যবস্থাপনা হিসাববিজ্ঞান সে সকল তথ্যাদি পরিমাপণ, সংরক্ষণ ও বিবরণের উপর গুরুত্বারোপ করে যেগুলি ব্যবস্থাপকদেরকে তাদের প্রতিষ্ঠানের কাঙ্ক্ষিত লক্ষ্য অর্জনের জন্য প্রয়োজনীয় সিদ্ধান্ত গ্রহণে সহায়তা করে। ব্যবস্থাপনা হিসাববিজ্ঞানে ব্যয়-উপযোগিতা বিশ্লেষণ অনুযায়ী অভ্যন্তরীণ হিসাবনিকাশ ও বিবরণী তৈরি করা হয়ে থাকে। এক্ষেত্রে "সহিনী" অনুসরণ করা বাধ্যতামূলক নয়।


title: হিসাব বিজ্ঞান

text: ব্যবস্থাপনা হিসাববিজ্ঞান ভবিষ্যৎ সময়ের জন্য বিবরণী প্রস্তুত করে থাকে, যেমন ২০০৬ সনের বাজেটটি ২০০৫ সনে প্রণয়ন করাটা এ ধরণের হিসাববিজ্ঞানের কাজ। এক্ষেত্রে, সময়ের পরিসীমা ব্যাপকভাবে পরিবর্তিত হয়ে থাকে। এরূপ বিবৃতিতে আর্থিক ও অনার্থিক, দু'ধরণের তথ্যই থাকতে পারে এবং উদাহরণস্বরূপ বিশেষ কোনো পণ্য বা বিভাগের উপর গুরুত্বারোপ করা হতে পারে।


title: হিসাব বিজ্ঞান

text: অন্যের দ্বারা সুনিশ্চিত উক্তি ও দাবির সত্যপ্রতিপাদনকে নিরীক্ষণ বলে। এ কাজটির প্রতিদানে নিরীক্ষণের দায়িত্বে নিয়োজিত ব্যক্তিকে নির্দিষ্ট পরিমাণ সম্মানী প্রদান করা হয়ে থাকে। হিসাববিজ্ঞানের ধারণায় নিরীক্ষণ হলো "কোনো প্রতিষ্ঠানের আর্থিক বিবরণীর পক্ষপাতহীন পরীক্ষণ ও সংখ্যাত্মক পরিমাপণ।"


title: হিসাব বিজ্ঞান

text: আর্থিক বিবরণীর নিরীক্ষার লক্ষ্য হলো আর্থিক বিবরণীটির সম্পর্কে স্বীকৃতি বা অস্বীকৃতিমূলক মন্তব্য প্রকাশ করা। আর্থিক বিবরণী যে সুষ্ঠুতার সাথে "সহিনী" অনুযায়ী ও "সকল দ্রব্যবাচক দিক" হতে কোনো প্রতিষ্ঠান বা ব্যক্তির আর্থিক অবস্থা, কার্যফলাফল, ও নগদ অর্থপ্রবাহ প্রকাশ করে, একজন নিরীক্ষক সেটি সম্পর্কে অভিমত দিয়ে থাকে। নিরীক্ষককে সে সকল ক্ষেত্রসমূহও শনাক্ত করতে হয় যে সকল ক্ষেত্রগুলিতে ধারাবাহিকভাবে "সহিনী" মেনে চলা হয় নি।


title: হিসাব বিজ্ঞান

text: কোনো একটি প্রতিষ্ঠানের সার্বিক তথ্য পদ্ধতির যে অংশটি বিশেষভাবে পরিমাণবাচক তথ্য প্রক্রিয়াকরণের উপর গুরুত্বারোপ করে তাকে হিসাববিজ্ঞান তথ্য ব্যবস্থা বলে।


title: হিসাব বিজ্ঞান

text: হিসাববিজ্ঞানের তথ্য ব্যবস্থায় দুটি পক্ষ জড়িত থাকে; তথ্য প্রস্তুতকারী এবং তথ্যের ব্যবহারকারী। হিসাববিজ্ঞান ব্যবসায়ের ভাষা হিসেবে বিভিন্ন সংশ্লিষ্ট পক্ষের নিকট তথ্য সরবরাহ কাজে ব্যবহৃত হওয়ায় বর্তমানে হিসাববিজ্ঞানকে একটি তথ্য ব্যবস্থা হিসেবে সংজ্ঞায়িত করা হয়। হিসাববিজ্ঞান তথ্যের ব্যবহারকারী ২ ধরণেরঃ


title: জাতীয় রঙ

text: জাতীয় রঙ হল একটি দেশের জাতীয় প্রতীকসমূহের একটি অংশ। অনেক রাজ্য ও দেশ আনুষ্ঠানিকভাবে তাদের সরকারী "জাতীয় রঙ" হিসাবে রঙের একটি সেট গ্রহণ করেছে। আবার কোন কোন দেশ জাতীয় পতাকার রঙকেই জাতীয় রঙ হিসেবে ব্যবহার করে জনপ্রিয়তা পেয়েছে। এছাড়া অন্যান্যদের দে ফ্যাক্টো হলো জনপ্রিয়তার ভিত্তিতে রঙ নির্ধারণ। জাতীয় রঙ প্রায়ই বিভিন্ন খেলাধুলার মধ্যে জাতীয় পরিচয় হিসেবে ব্যবহৃত হয়ে থাকে যা বিভিন্ন গণমাধ্যমে একটি দেশের পরিচয় বহন করে।


title: ভোলা সরকারি উচ্চ বিদ্যালয়

text: ভোলা সরকারি উচ্চ বিদ্যালয় বাংলাদেশের ভোলা জেলার ঐতিহ্যবাহী একটি প্রতিষ্ঠান, যা ১৯১৮ খ্রিস্টাব্দে প্রতিষ্ঠিত হয়। ভোলা শহরের উওর কেন্দ্রস্থলে নতুন বাজার সংলগ্ন কাকচক্ষু পুকুরের সামনে শতবর্ষ পুরানো ভোলা সরকারি উচ্চ বিদ্যালয়ের অবস্থান। বর্তমানে বিদ্যালয়টির অধীনে তৃতীয় শ্রেণী থেকে দশম শ্রেণী পর্যন্ত পড়ানো হয়। মূলত মূল ব্যবস্থাপনায় ষষ্ঠ শ্রেণী থেকে দশম শ্রেণী পর্যন্ত পরিচালিত হয় বলে বিদ্যালয়টি মাধ্যমিক স্কুল হিসেবে শ্রেণীবদ্ধ। বিদ্যালয়টি প্রভাতি এবং দিবা -এই দুই শাখায় পরিচালিত হয়।


title: ভোলা সরকারি উচ্চ বিদ্যালয়

text: ভোলা সরকারি উচ্চ বিদ্যালয় ১৯০৬ সালে ভোলার নতুন বাজারে স্থাপিত হয়। তখন স্কুলটি ছিল টিনের ঘরের এবং সাথে বোর্ডিংও ছিল। স্বদেশী আন্দোলন এর সময় সন্ত্রাসবাদীরা তৎকালীন সরকারি স্কুলটি আগুন দিয়ে পুড়িয়ে দেয়। তখন ১৯১৮ খ্রিস্টাব্দে বর্তমান স্থানে স্কুলটি স্থাপিত হয়। এটি ভোলা জেলার সবচেয়ে পুরাতন এবং ঐতিহ্যবাহী বিদ্যালয়।


title: ভোলা সরকারি উচ্চ বিদ্যালয়

text: বিদ্যালয়ের ছাত্রদের জন্য পোষাকের বাধ্যবাধকতা রয়েছে। বিদ্যালয়ের শিক্ষার্থীদের ইউনিফর্ম হলো সাদা রঙের শার্টপ্যান্ট। এছাড়া পোষাক হিসেবে সাদা কেড্‌স বা জুতা পরতে হয়। কোমরে কালো বেল্ট পরার অনুমতি রয়েছে। এছাড়া বিদ্যালয় থেকে বুকে ধারণ করার জন্য প্লাস্টিকের ব্যাজ কিংবা কাপড়ের ব্যাজ দেয়া হয়।


title: ভোলা সরকারি উচ্চ বিদ্যালয়

text: বিদ্যালয়ের প্রাত্যহিক সমাবেশের জাতীয় সঙ্গীতের মাধ্যমে প্রাত্যহিক কার্যক্রমের শুরু হয়। সমাবেশের সামনে জাতীয় পতাকা উত্তোলিত হয় এবং সমাবেশ তাতে সম্মান প্রদর্শন করে। সমাবেশের শিক্ষার্থীরা দেশ ও জাতির সেবা করার শপথ নেয়। সমাবেশ শেষে ক্লাস শুরু হয় স্ব স্ব শ্রেণীকক্ষে। শ্রেণী কার্যক্রম দুই শিফটে, রুটিন অনুযায়ী পরিচালিত হয়। শিক্ষার্থীদের থেকে নির্ধারিত ফি'র বিনিময়ে সপ্তাহের পাঁচদিন টিফিন দেয়া হয়, এই ফান্ড পরিচালনার দায়িত্ব থাকে একজন শিক্ষকের উপর। বিজ্ঞান বিভাগের ছাত্রদের ব্যবহারিক পাঠদানের জন্য প্রয়োজনীয় যন্ত্রপাতি ও উপকরণসহ বিদ্যালয়ের রয়েছে একটি ঐতিহ্যবাহী বিজ্ঞানাগার। এছাড়া রয়েছে বিদ্যালয় গ্রন্থাগার। তাছাড়া রয়েছে একটি বিশাল কম্পিউটার ল্যাব।


title: ভোলা সরকারি উচ্চ বিদ্যালয়

text:
সাধারণ পাঠ্যপুস্তকের শিক্ষার বাইরে সাহিত্য ও সংস্কৄতি অঙ্গনে বিদ্যালয়ের শিক্ষার্থীরা বিভিন্ন প্রতিযোগিতায় অংশগ্রহণ করে থাকে। বিভিন্ন ধরণের সাহিত্য ও সাংস্কৃতিক অনুষ্ঠান যেমন- সাধারণ জ্ঞান, উপস্থিত ও নির্ধারিত বক্তৃতা, বিতর্ক, সংগীত, আবৃত্তি, হামদ্, নাত-এ-রাসূ্ল ইত্যাদি প্রতিযোগিতায় অংশগ্রহণ করে থাকে বিদ্যালয়ের শিক্ষার্থীরা। প্রতি বছরই বিদ্যালয়ে বার্ষিক মিলাদ মাহফিলের আয়োজন করা হয়ে থাকে। বিদ্যালয়ের হিন্দু ছাত্রগণ বিদ্যালয় ক্যাম্পাসে প্রতিবছর সরস্বতী পূজাও উদযাপন করে আসছে।
বিদ্যালয়ের আন্তঃসংগঠনের মধ্যে স্কাউট, রেড ক্রিসেন্ট এবং বিএনসিসি'র কার্যক্রম উল্লেখযোগ্য। এই তিন সংগঠন, বিশেষ করে বিএনসিসি কোরের সদস্যবৃন্দ প্রতি বছর বিজয় দিবসে কুচকাওয়াজে অংশগ্রহণ করে থাকে। বিদ্যালয়ের বিভিন্ন অনুষ্ঠানসহ জাতীয় ও আন্তর্জাতিক বহুবিধ অনুষ্ঠানে স্কাউটদল অংশগ্রহণ করে থাকে তারা। তাছাড়া বিএনসিসি প্লাটুনটি প্রতিষ্ঠালগ্ন থেকেই ক্যাডেটদের দ্বারা পরিচালিত হয়ে আসছে। এই স্কুলের বিএনসিসি স্কুল ভরতি কারযক্রমে নিরাপত্তার দায়িত্ত সফলতার সাথে পালন করে আসছে।


title: ভোলা সরকারি উচ্চ বিদ্যালয়

text: বিদ্যালয়ের শিক্ষা কার্যক্রমে প্রায় প্রতি বছরই সাফল্য পরিলক্ষিত হয়। প্রতিবছরই মাধ্যমিক ও সমমানের পরিক্ষায় ভালো ফলাফল করে আসছে এবং বরিশাল শিক্ষাবোর্ডে সেরা দশের তালিকায় স্থান করে নিচ্ছে। ২০১২ সালের মাধ্যমিক পরিক্ষায় অংশগ্রহনকারী ১৪০ জন পরীক্ষার্থীর মধ্যে জিপিএ-৫ পেয়েছে ৫২ জন। পাশের হার শতকরা ১০০%। ২০১২ সালে বিদ্যালয়টি বরিশাল বোর্ডে ৬ষ্ঠ এবং জেলায় প্রথম স্থান অধিকার করে নেয়। ২০১৩ সালের মাধ্যমিক পরিক্ষায় ভোলা সরকারি উচ্চ বিদ্যালয় ভোলা জেলায় প্রথম স্থান অধিকার করেছে। । ২০১৩ সালে মাধ্যমিক পরিক্ষায় অংশগ্রহনকারী ১৫৮ জন পরীক্ষার্থীর মধ্যে জিপিএ-৫ পেয়েছে ৬২ জন। পাশের হার শতকরা ৯৯.৩৭। এছাড়াও জে,এস,সি এবং প্রাথমিক সমাপনী পরিক্ষায়ও বিদ্যালয়টির শিক্ষার্থীদের ভালো ফলাফলের মধ্য দিয়ে বিদ্যালয়টি এর সুনাম অক্ষুণ্ন রেখে আসছে।


title: একচুয়ারি

text: একচুয়ারি বা বীমা-গাণনিক বা আহিলকারী হল একটি ব্যবসা সংক্রান্ত পেশাজীবি যারা ব্যক্তি বা প্রতিষ্ঠানের অর্থনৈতিক ঝুঁকি এবং অর্থনৈতিক অনিশ্চয়তা নিয়ে কাজ করে। গণিত এবং জটিল অর্থনৈতিক হিসাবনিকাশের সাহায্যে একচুয়ারিগণ প্রতিষ্ঠানের অর্থনৈতিক নিরাপত্তা নিয়ে বিশেষজ্ঞ মতামত প্রদান করেন।


title: একচুয়ারি

text: অর্থনৈতিক ক্ষতির পরিমাণ কমাতে এবং তা নিয়ন্ত্রণ করার লক্ষ্যে একচুয়ারিগণ গানিতিকভাবে হিসাবনিকাশ করে একটি দুর্ঘটনা কিংবা অর্থনৈতিক ক্ষতির সম্ভাব্যতা নিরূপণ করেন। সব ধরণের ক্ষতির ক্ষতিপূরণ হয় না। যেমন কোনো মানুষের মৃত্যু হলে কোনোভাবেই এর ক্ষতিপূরণ সম্ভব নয়। তবে এই ধরণের সম্ভাব্যতা নিরূপণের উদ্দেশ্য হলো ঐ লোকটির মৃত্যুর ফলে যে ধরণের অর্থনৈতিক ক্ষতি হয়েছে তা পুষিয়ে নেওয়া। ব্যবসার সম্ভাব্য ঝুঁকির হিসাব করতে হলে অবশ্যই হিসাবকারীকে ব্যবসা, অর্থনৈতিক ব্যবস্থা এবং মানুষের আকাঙ্ক্ষা সম্পর্কে জ্ঞান থাকতে হবে। এছাড়া উচ্চমাত্রার একচুয়ারি দক্ষতাও এই ক্ষেত্রে অনেক গুরুত্বপূর্ণ।


title: একচুয়ারি

text: ইউএস নিউজ এন্ড ওয়ার্ল্ড রিপোর্টের ২০০৬ সালের এক জরিপে একচুয়ারি পেশাটি পৃথিবীর অন্যতম সেরা ২৫টি জনআকাঙ্ক্ষিত পেশার মধ্যে স্থান করে নিয়েছে যার চাহিদা ভবিষ্যতে উত্তরোত্তর বৃদ্ধি পাবে। "ক্যারিয়ার কাস্ট" নামক যুক্তরাষ্ট্রের একটি জব সার্চ ওয়েবসাইট অনুযায়ী ২০১০ সালে একচুয়ারি পেশাটি এক নম্বর স্থানে, ২০১২ সালে দুই নম্বর এবং ২০১৩ সালে আবারো এক নম্বর স্থানে ছিল। কর্মক্ষেত্রের পরিবেশ, আয়, চাকরির সুযোগ, চাহিদা এবং কাজের চাপ এই পাঁচটি বিষয়ের উপর ভিত্তি করে এই র‍্যাংকিং করা হয়েছিল।


title: একচুয়ারি

text: একচ্যুয়ারিদের বীমা সংক্রান্ত হিসাব নিকাশ কয়েকটি বিষয় নিয়ে গঠিত যেমন জীবন বীমা, স্বাস্থ্য, পেনশন স্কিম, এনুইটি এবং সম্পদ ব্যবস্থাপনা, সমাজ কল্যাণমূলক প্রোগ্রাম, সম্পদ, দূর্ঘটনা কিংবা মহামারি, সাধারণ বীমা এবং পূনঃবীমা। জীবন,স্বাস্থ এবং পেনশন একচ্যুয়ারীরা সাধারণত মৃত্যহার, রোগাক্রান্ত হওয়ার হার, মৃত্যুর ঝুঁকি, মানুষের দৈনন্দিন অভ্যাস, একজন মানুষ কি ধরনের ঔষধ সেবন করে এবং বিনিয়োগ ঝুঁকি নিয়ে গবেষণা করে থাকেন। এছাড়া বীমা কোম্পানি জীবন বীমা, এনুইটি, পেনশন স্কিম মর্টগেজ ক্রেডিট ইন্সিওরেন্স বা অন্য নতুন কোন স্কিম চালু করার কথা ভাবলে একচ্যুয়ারীগন জটিল সব গাণিতিক হিসাব নিকাশের মাধ্যমে তার সম্ভাব্যতা যাচাই করেন।


title: রাষ্ট্রীয় নীতিবাক্য সমূহের তালিকা

text: এই পাতাটি বিশ্বের বিভিন্ন জাতির রাষ্ট্রীয় ও জাতীয় নীতিবাক্যসমূহের একটি তালিকা। এই তালিকায় এমন কিছু দেশ যুক্ত করা হয়েছে, যেগুলোর আন্তর্জাতিক স্বীকৃতি নেই, সাবেক রাষ্ট্র বা প্রদেশ তবে তাদের নাম মোটা অক্ষরে লেখা হয় নি।


title: রাষ্ট্রীয় নীতিবাক্য সমূহের তালিকা

text:
নীতিবাক্যে সাধারনত এক বাক্যের প্রেরণামূলক কোন বাগধারা লেখা থাকে। উদাহরণস্বরুপ, এটি রাষ্ট্রের পতাকা, বিভিন্ন সামরিক সরঞ্জামে বা মুদ্রায় লেখা থাকতে পারে।[[চিত্র:Boliviano (reverso).png|thumb|110px|right|বলিভিয়ান মুদ্রায় বলিভিয়ার নীতিবাক্য - "লা ইউনিয়ন ইস লা ফুয়েরজা" ([[স্প্যানীয় ভাষা|স্প্যানীয়]], ঐক্যই শক্তি]]
[[চিত্র:Flag of Brazil.svg|thumb|120px|right|ব্রাজিলের জাতীয় পতাকায় ব্রাজিলের নীতিবাক্য- "ওর্দেম ই প্রোগ্রেসো" ([[Portuguese language|পর্তুগীজ]], আদেশ এবং অগ্রগতি)]]


title: রাষ্ট্রীয় নীতিবাক্য সমূহের তালিকা

text: [[চিত্র:Emblem of India.svg|thumb|80px|right|The [[National Emblem of India|National Emblem]] of [[India]] bears the motto "[[Satyameva Jayate]]" ([[Sanskrit]], "Truth alone triumphs").]]


title: স্টিভ ওয়াহ

text: স্টিফেন রজার "স্টিভ" ওয়াহ, ওএ (; ২ জুন, ১৯৬৫) নিউ সাউথ ওয়েলসে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া দলের অন্যতম সদস্য ছিলেন স্টিভ ওয়াহ। ডানহাতে ব্যাটিংয়ের পাশাপাশি মিডিয়াম-পেস বোলিংয়েও সফলতা পেয়েছেন। ২০১০ সালে ভারতের ব্যাটিং কিংবদন্তী শচীন তেন্ডুলকরের পর তিনি সর্বোচ্চ ১৬৮ টেস্ট ম্যাচে অংশগ্রহণের নজীর স্থাপন করেছেন। একসময় তিনি তাঁর সময়কালের সর্বোচ্চ রান সংগ্রহকারীদের একজন ছিলেন। স্টিভ ওয়াহ অস্ট্রেলিয়া দলের হয়ে ১৯৯৯ থেকে ২০০৪ সাল পর্যন্ত অধিনায়কের দায়িত্ব পালন করেন।


title: স্টিভ ওয়াহ

text: তিনি আক্রমণাত্মক এবং কখনোবা নিষ্ঠুর উপযোগী অধিনায়কের ভূমিকা পালন করতেন। ক্রিকেটে পয়েন্টভিত্তিক পদ্ধতির ঘোর বিরোধী ছিলেন। ২০০৩ সালে দ্য টাইমসের ক্রিকেট কলামলেখক সিমন বার্নস তাঁকে শীতল-রক্ত, বৈজ্ঞানিক নেতৃত্বের অধিকারী হিসেবে চিহ্নিত করে লিখেছেন, ওয়াহ আপনাকে ব্যক্তিগতভাবে পরাজিত করতে চাইবেন। নিজস্ব চূড়ান্ত টেস্টে ওয়াহ দলের খেলোয়াড়দের সাথে নিয়ে নিজস্ব মাঠ সিডনি ক্রিকেট গ্রাউন্ডে প্রদক্ষিণ করেন।


title: স্টিভ ওয়াহ

text: রজার এবং বেভারলি ওয়াহ দম্পতির যমজ সন্তান স্টিভ ওয়াহ ক্যান্টারবারি হাসপাতালে ২ জুন, ১৯৬৫ তারিখ জন্মগ্রহণ করেন। সহোদর ও সাবেক অস্ট্রেলীয় ব্যাটসম্যান মার্ক ওয়াহের চেয়ে তিনি চার মিনিট পূর্বে ভূমিষ্ঠ হন। বাবা "রজার ওয়াহ" ব্যাংক কর্মকর্তা এবং মা "বেভারলি ওয়াহ" ছিলেন শিক্ষিকা। তাঁদের পরিবার সাউথ-ওয়েস্টার্ন সিডনি’র নিকটবর্তী গ্রাম পানানিয়ায় বসবাস করতেন। অস্ট্রেলিয়ার প্রথম-শ্রেণীর ক্রিকেটার ডিন ওয়াহ ও ড্যানি ওয়াহ তাদের আরো দুই ভাই আছে। শৈশবকালেই পিতা-মাতা সন্তানদেরকে ক্রীড়ানুরাগী হতে যথেষ্ট সহায়তা করেন। ছয় বছর বয়সেই যমজ ভাইয়েরা ফুটবল, টেনিস ও ক্রিকেটে অংশগ্রহণ করে। জীবনের প্রথম ক্রিকেট খেলায় ভ্রাতৃদ্বয় শূন্য রানে আউট হয়েছিলেন।


title: স্টিভ ওয়াহ

text: ১৯৮৩ সালে তাঁরা উচ্চ বিদ্যালয়ের পড়াশুনো শেষ করেন। ১৯৮৩-৮৪ মৌসুমে উভয়েই নিউ সাউথ ওয়েলস কম্বাইন্ড হাইস্কুল ও অনূর্ধ্ব-১৯ রাজ্যদলের সদস্য ছিলেন। ওয়াহ গ্রেট পাবলিক স্কুলের বিপক্ষে ১৭০ রান করেন। তারপর দু’জনেই অস্ট্রেলিয়া দলে প্রথমবারের মতো মনোনীত হন। জাতীয় পর্যায়ের অনূর্ধ্ব-১৯ দলের হয়ে একটি টেস্ট ও একদিনের সিরিজে সফরকারী শ্রীলঙ্কার বিপক্ষে খেলেন।


title: স্টিভ ওয়াহ

text: ১৯৮৫-৮৬ মৌসুমে মেলবোর্নে অনুষ্ঠিত ২য় টেস্টে ভারত দলের বিপক্ষে অভিষেক ঘটে ওয়াহ’র। ১৩ ও ৫ রানের পাশাপাশি প্রথম ইনিংসে ৩৬ রানের বিনিময়ে ২ উইকেট লাভ করেন তিনি। সিরিজে উল্লেখযোগ্য রান করতে না পারলেও একই মৌসুমে নিউজিল্যান্ড সফরে অন্তর্ভুক্ত হন। ক্রাইস্টচার্চের ল্যাঙ্কাস্টার পার্কের দ্বিতীয় টেস্টে ৭৪ রানের পাশাপাশি ৪/৫৬ করে চমকপ্রদ অল-রাউন্ড ক্রীড়ানৈপুণ্য প্রদর্শন করেন। কিন্তু তাঁর ব্যাটিং গড় ছিল মাত্র ১৭.৪০।


title: স্টিভ ওয়াহ

text: টেস্ট ক্রিকেটের ইতিহাসে ১১জন খেলোয়াড়ের একজন হিসেবে তিনি দশ সহস্রাধিক রান সংগ্রহ করেছেন। ধারাবাহিকভাবে অস্ট্রেলিয়া দলকে রেকর্ডসংখ্যক ১৬ টেস্ট জয় করতে সহায়তা করেছেন। ১৯৯৯ সালের বিশ্বকাপ ক্রিকেট জয়ী দলকে নেতৃত্ব দিয়েছেন। ২০০৪ সালে তাঁকে বর্ষসেরা অস্ট্রেলীয় ক্রিকেটার হিসেবে ঘোষণা করা হয়। জানুয়ারি, ২০১০ সালে নিজ মাঠ সিডনি ক্রিকেট গ্রাউন্ডে আইসিসি ক্রিকেট হল অব ফেমে অন্তর্ভুক্ত করা হয়।


title: চেন্নাই এক্সপ্রেস

text: চেন্নাই এক্সপ্রেস (, ) ২০১৩ সালের একটি ভারতীয় চলচ্চিত্র। এটি হিন্দি ভাষার একটি রোমান্টিক অ্যাকশন কমেডি চলচ্চিত্র। এর পরিচালক রোহিত শেঠি এবং রেড চিলিস এন্টারটেনমেন্টের অধীনে এটি প্রযোজনা করেছেন গৌরী খান। চলচ্চিত্রের প্রধান চরিত্র অভিনয় করেছেন শাহরুখ খান এবং দীপিকা পাড়ুকোন। এটি তাদের একসাথে করা প্রথম চলচ্চিত্র (প্রথমটি ওম শান্তি ওম)।


title: চেন্নাই এক্সপ্রেস

text: চলচ্চিত্রটি যুক্তরাজ্য এবং যুক্তরাষ্ট্রে একদিন আগে মুক্তি পায় (৮ আগস্ট ২০১৩)। ৯ আগস্ট চলচ্চিত্রটি বিশ্বব্যাপী মুক্তি পায়। মুক্তির পর চলচ্চিত্রটি বক্স অফিসে দুর্দান্ত সফলতা পায় এবং মুক্তির প্রথম সপ্তাহে ভারত ও বিশ্বব্যাপী বক্স অফিসের প্রায় সকল রেকর্ড ভেঙ্গে ফেলে। চেন্নাই এক্সপ্রেস বলিউডের সবচেয়ে দ্রুত ১০০ কোটি রুপি আয় করা চলচ্চিত্র। এই চলচ্চিত্রটি ইয়ে জাবানি হে দিবানি এবং থ্রি ইডিয়টসের রেকর্ড অতিক্রম করে। এটি শুধু বলিউডের ২০১৩ সালের সর্বোচ্চ আয়ের চলচ্চিত্রই নয়, এটি বলিউডের সর্বকালের সর্বোচ্চ আয়ের চলচ্চিত্র।চলচ্চিত্রের সংগীত মুক্তি পায় ২০১৩ সালের ১ জুলাই।


title: মাইকেল সাতা

text: মাইকেল চিলুফিয়া সাতা (; জন্ম: ৬ জুলাই, ১৯৩৭ - মৃত্যু: ২৮ অক্টোবর, ২০১৪) উত্তর রোডেশিয়ার এমপিকায় জন্মগ্রহণকারী জাম্বিয়ার বিশিষ্ট রাজনীতিবিদ ছিলেন। জাম্বিয়ার ৫ম রাষ্ট্রপতি হিসেবে ২৩ সেপ্টেম্বর, ২০১১ তারিখ থেকে ২৮ অক্টোবর, ২০১৪ তারিখ পর্যন্ত দায়িত্ব পালন করেন। সমাজতান্ত্রিক গণতন্ত্রপন্থী হিসেবে জাম্বিয়ার বৃহত্তম রাজনৈতিক দল প্যাট্রিয়টিক ফ্রন্ট (পিএফ)-এর নেতৃত্ব দিয়েছেন তিনি।


title: মাইকেল সাতা

text: ১৯৯০-এর দশকে বহুদলীয় গণতান্ত্রিক আন্দোলন সরকারের আমলে তৎকালীন রাষ্ট্রপতি ফ্রেদেরিক চিলুবা’র অধীনে তিনি মন্ত্রী ছিলেন। ২০০১ সালে বিরোধী দলে চলে যান ও প্যাট্রিয়টিক ফ্রন্ট প্রতিষ্ঠা করেন। বিরোধীদলীয় নেতা হিসেবে তিনি "কিং কোবরা" নামে পরিচিতি পান।


title: মাইকেল সাতা

text: অক্টোবর, ২০০৬ সালের নির্বাচনে তৎকালীন রাষ্ট্রপতি লেভি মোনাওয়াসা’র প্রবল প্রতিপক্ষরূপে আবির্ভূত হন। নির্বাচনে তিনি চিলুবা’র কাছ থেকে ব্যাপক সমর্থন পান। তারপরও তিনি নির্বাচনে পরাজিত হন। শুরুতে সাতা শীর্ষস্থানে থাকলেও পরবর্তীকালে মোনাওয়াসা প্রথম স্থানে চলে যান ও ২৭% ভোট পেয়ে তিনি তৃতীয় স্থান অধিকার করেন। ১৫০ সংসদীয় এলাকার ১২০টির ফলাফলে মোনাওয়াসা ৪২%, হাকাইন্দ হিচিলিমা ২৮% ও তাঁকে ২৭% ভোটপ্রাপ্তি দেখানো হয়। যখন সাতা’র সমর্থকেরা তা শুনে, তখন লুসাকা’র রাস্তায় দাঙ্গা বেঁধে যায়। ২ অক্টোবর জাম্বিয়ার নির্বাচন কমিশন মোনাওয়াসাকে আনুষ্ঠানিকভাবে বিজয়ী ঘোষণা করে। তাতে সাতাকে ২৯% ভোট পেয়ে দ্বিতীয় স্থান অধিকারী হিসেবে দেখানো হয়।


title: মাইকেল সাতা

text: মোনাওয়াসা হৃদরোগে আক্রান্ত হলে ফ্রান্সে চলে যান। ১৫ জুলাই, ২০০৮ তারিখে সাতা আনুষ্ঠানিকভাবে মোনাওয়াসা’র স্বাস্থ্যের প্রশ্ন তোলেন। মন্ত্রণালয়ের মাধ্যমে ডাক্তারদের একটি দল গঠিত হয়। কিন্তু মোনাওয়াসা’র প্রকৃত অবস্থা জানায়নি। আগস্ট, ২০০৮ সালে মোনাওয়াসা’র মৃত্যুর পর সাতা পুণরায় উপ-নির্বাচনে প্রতিদ্বন্দ্বিতা করলেও অক্টোবর, ২০০৮ সালের ঐ নির্বাচনে পুণরায় স্বল্প ব্যবধানে হেরে যান রাষ্ট্রপতি রুপিয়াহ বান্দা’র কাছে। ২ নভেম্বর ফলাফল ঘোষিত হয়। এতে দেখা যায়, বান্দা ৪০% এবং সাতা ৩৮% ভোট পেয়েছেন। কিন্তু সাতা ধারাবাহিকভাবে বলতে থাকেন যে, তিনি পরাজিত হননি এবং বান্দা তাঁর সাথে প্রতারণার আশ্রয় নিয়েছেন।


title: মাইকেল সাতা

text: দীর্ঘ দশ বছর বিরোধী দলে থেকে অবশেষে সাতা বান্দাকে ২০ সেপ্টেম্বর, ২০১১ তারিখে অনুষ্ঠিত রাষ্ট্রপতি নির্বাচনে বিজয়ী হন ও ক্ষমতায় আরোহণ করেন। প্রায় ৪৩% ভোট পান সাতা এবং তার প্রতিপক্ষ বান্দা পান ৩৬% ভোট। প্রধান বিচারপতি আর্নেস্ট সাকালা ২৩ সেপ্টেম্বর প্রত্যুষে সাতাকে বিজয়ী ঘোষণা করেন। পরবর্তীতে ঐদিনই তাঁকে শপথবাক্য পাঠ করানো হয়।


title: নারুটো

text: নারুতো মাঙ্গা থেকে ধার নিয়ে অ্যানিমে টিভি সিরিজ করা হয়, যেটি জাপানে ২০০১ থেকে ২০০৭ পর্যন্ত ২২০টি পর্ব সম্প্রসারিত হয়। এর ইংরেজী রুপান্তর করে সিরিজটি সম্প্রসারিত করে কার্টুন নেটওয়ার্ক ২০০৫ থেকে ২০০৯ পর্যন্ত। নারুটোর সিকুয়েল সিরিজ "নারুতো শিপুডেন" সম্প্রচার করা শুরু হয় ২০০৭ সালের জানুয়ারিতে এবং ৫০০ পর্বের পর ২০০১৭ সালে সমাপ্ত হয়।


title: নারুটো

text: নারুতো শিপ্পুডেন (ナルト 疾風伝, Naruto Shippūden; Literally meaning "Naruto Hurricane Chronicles") হচ্ছে নারুতো মাঙ্গা বা এনিমি সিরিজের ২য় অধ্যায়। এতি মূলত সাসকে ঊচিহা র সাথে নারুতোর বিদায় পরবর্তী অংশ। সাসকে র সাথে মারামারি করার আড়াই বছর পরে নারুতো আবার ফিরে আসে হিডেন লীফ গ্রামে। এই পর্যায়ে নারুতো তার সেনসেই (শিক্ষক) এর সাথে ব্যপক অনুশীলন করে অপেক্ষাকৃত শক্তিশালী হয়ে ওঠে।


title: নারুটো

text: এই সিরিজটি এখনো জাপানের টিভি-টোকিও চলে। ভিজ প্রতি বৃহস্পতিবার তাদের ওয়েবসাইটে এনিমি র সাবটাইটেল সহ প্রদর্শন করে। ইংরেজি ১-৩৭ পর্বের ডাব অক্টোবর ২৮/২০০৯ বুধবার থেকে অক্টোবর ৮/২০১১ শনিবার পর্যন্ত ডিজনি এক্সডি টেলিভিশনে সম্প্রচার করে।


title: গ্রীষ্মকালীন অলিম্পিকে ফিল্ড হকি

text: গ্রীষ্মকালীন অলিম্পিকে ফিল্ড হকি প্রতিযোগিতা সর্বপ্রথম পুরুষদের প্রতিযোগিতা হিসেবে ছয়টি দল নিয়ে ১৯০৮ গ্রীষ্মকালীন অলিম্পিকে শুরু হয়। কোন আন্তর্জাতিক হকি নিয়ন্ত্রণ সংস্থার অস্তিত্ব না থাকায় ১৯২৪ গ্রীষ্মকালীন অলিম্পিক প্রতিযোগিতা থেকে ফিল্ড হকিকে সরিয়ে দেওয়া হয়। এই সিদ্ধান্তের ফলে ঐ বছর প্যারিসে আন্তর্জাতিক হকি সংগঠন তৈরী হয়। এর পর ১৯২৮ গ্রীষ্মকালীন অলিম্পিক প্রতিযোগিতা থেকে প্রতিটি প্রতিযোগিতায় পুরুষদের হকি নিয়মিত হয়েছে। ১৯২৮ থেকে ১৯৬৮ গ্রীষ্মকালীন অলিম্পিকে ফিল্ড হকি পর্যন্ত প্রতিটি প্রতিযোগিতায় ভারত ও পাকিস্তানের মধ্যেই প্রতিটি স্বর্ণ পদক ভাগ হয়। ১৯৬৮ গ্রীষ্মকালীন অলিম্পিকের পর থেকে ফিল্ড হকিতে এই দুই দেশের আধিপত্য কমে অস্ট্রেলিয়া, নিউজিল্যান্ড, নেদারল্যান্ডস ও জার্মানীর প্রাধান্য বেড়ে যায়। ১৯৮০ গ্রীষ্মকালীন অলিম্পিক প্রতিযোগিতা থেকে মহিলাদের ফিল্ড হকি প্রতিযোগিতা শুরু হয়। ১৯৭৬ গ্রীষ্মকালীন অলিম্পিকে ফিল্ড হকি প্রতিযোগিতাতে প্রথম কৃত্রিম মাঠে খেলা হয়।


title: হাবশি

text: হাবশি বা সিদ্দি হল এক জাতীগত গোষ্ঠী যারা ভারত ও পাকিস্তানের কিছু অংশে বসবাস করে। এদের পূর্বপুরুষরা অধিকাংশরাই ছিল আবিসিনিয়ার আদিবাসি যাদের পর্তুগীজ ব্যবসায়ীরা ধরে ক্রীতদাশ হিসেবে ভারতবর্ষে নিয়ে আসে। ভারতের হায়দ্রাবাদ, গুজরাট ও করনাটকাতে এবং পাকিস্তানের মাকরান ও করাচীতে প্রায় বিশ থেকে পঁচিশ হাজার হাবশী বসবাস করে। অধিকাংশ হাবশি সুফি মুসলিম হলেও হিন্দু এবং ক্যাথলিখ খৃষ্টান হাবশিও রয়েছে।


title: হাবশি

text: হাবশি নামটির উৎপত্তি হয় আরবী "আল-হাবশ" থেকে। আরবরা আল-হাবশ বলতে বুঝাতো আবিসিনিয়াকে। ইথিওপিয়ান/ আবিসিনিয়ান জাহাজের ক্যাপ্টেনরা এই উপমহাদেশে পণ্যের সাথে কৃতদাশও নিয়ে আসত এবং বিক্রি করে দিত। হাবশিরা শারিরীক ভাবে অনেক শক্তিশালী ছিল এবং অনেক কাজ করতে পারত, তাই ধীরে ধীরে উপমহাদেশে হাবশি কৃতদাশের চাহিদা বৃদ্ধি পেতে থাকে। এই চাহিদার সুযোগ নিয়ে পর্তুগীজ নাবিক এবং ব্যবসায়ীরা আফ্রিকা থেকে কৃতদাশ ধরে নিয়ে এসে এই উপমহাদেশ বিক্রি করে মুনাফা করত।


title: হাবশি

text: হাবশিদের সিদ্দি নামেও ডাকা হয়। এই সিদ্দি নামটির উৎপত্তির ব্যাপারে এখনও বিশ্লেষকরা একমত হতে পারেননি। একটি মতানুশারে সিদ্দি শব্দটি আফ্রিকায় সম্মানসূচক হিসেবে ব্যবহার করে হত। শুধুমাত্র সম্মানিত আরবদের এই নামে ডাকা হত, অপরদিকে অবজ্ঞা অর্থ ব্যবহৃত হত সিদ্দি এর বিপরীত শব্দ হাফসি শব্দটি। ধারনা করা হয় তাদের অবজ্ঞা না করে সিদ্দি নামে ডাকার ফলেই অনেক জায়গায় সিদ্দি নামটি প্রচলিত আছে। অপর মতানুশারে সিদ্দি শব্দটির অর্থ আরব জানাজের ক্যাপ্টেন কর্তৃক আনিত। এই ক্যাপ্টেনদের বলা হত সাঈদ।


title: হাবশি

text: হাবশিদের অনেকসময় আফ্রো-ইন্ডিয়ান হিসেবেও চিহ্নিত করা হয়। আরবরা হাবশি বলতে জাঞ্জদের বুঝায় (আরবি জাঞ্জ শব্দের অর্থ আফ্রিকার নিগ্রো) এছাড়া চীনারা আরবি ভাষার অনুবাদ করে হাবশিদের জিঞ্ঝি বা জিঞ্জি শব্দটি ব্যবহার করে থাকে।


title: ১৯২০ গ্রীষ্মকালীন অলিম্পিকে ফিল্ড হকি

text: ১৯২০ গ্রীষ্মকালীন অলিম্পিকে মাত্র চারটি দেশ ফিল্ড হকি প্রতিযোগিতায় অংশগ্রহণ করে। পয়েন্টের ভিত্তিতে গ্রেট ব্রিটেন স্বর্ণ পদক লাভ করে।


title: অতি-সাইবেরীয় রেলপথ

text: অতি-সাইবেরীয় রেলপথ বা ট্রান্স সাইবেরিয়ান রেলওয়ে ( "") একটি রেলপথ ব্যবস্থা যা রাশিয়ার রাজধানী মস্কোকে দেশটির পূর্বাঞ্চল তথা সাইবেরিয়ার সাথে যুক্ত করেছে। এটি বিশ্বের দীর্ঘতম রেলপথ। মঙ্গোলিয়া, চীন এবং উত্তর কোরিয়ায় এই রেলপথের সংযোগকারী শাখা আছে। ১৯১৬ সাল থেকে এটি মস্কোকে ভ্লাদিভস্তকের সাথে যুক্ত করেছে।


title: অতি-সাইবেরীয় রেলপথ

text: ১৮৯১ সালে পুরোদমে অতি-সাইবেরীয় রেলপথের কাজ শুরু হয়। এই নির্মাণকাজটি পরবর্তীতে সোভিয়েত অর্থমন্ত্রী সের্গেই ভিট তত্ত্বাবধান করেন। যুক্তরাষ্ট্রের প্রথম অতি-মহাদেশীয় রেলপথের ন্যায় রুশ প্রকৌশলীরাও অতি-সাইবেরীয় রেলপথের বিপরীত দুই প্রান্ত থেকে নির্মাণ কাজ শুরু করেন। ভ্লাদিভস্তকে উসুরি নদীর তীর ঘেষে উত্তর দিকে চলে গেছে। তাই এটি সেখানে উসুরি রেলপথ নামেও পরিচিত। ১৮৯০ সালে উরাল নদীর উপর দিয়ে একটি সেতু নির্মিত হয় এবং অতি-সাইবেরীয় রেলপথ এশিয়ায় প্রবেশ করে। ওব নদীর উপরের সেতুটি ১৮৯৮ সালে নির্মিত হয়। নভোনিকোলেভেস্ক শহর ১৮৮৩ সালে প্রতিষ্ঠিত হয় এবং এটি পরে সাইবেরিয়ার অন্যতম বড় শহর নোভোসিবির্স্কে পরিনত হয়।


title: মাহবুব উদ্দিন আহমেদ

text: মাহবুব উদ্দিন আহমেদ (জন্ম: অজানা)বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: মাহবুব উদ্দিন আহমেদ

text: মাহবুব উদ্দিন আহমেদের পৈতৃক বাড়ি বরিশাল জেলার সদর উপজেলার আমানতগঞ্জে। তাঁর বাবার নাম আলতাফ উদ্দিন আহমেদ এবং মায়ের নাম জেবুননেছা বেগম। তাঁর স্ত্রীর নাম নূপুর আহমেদ। তাঁদের দুই মেয়ে, এক ছেলে।


title: মাহবুব উদ্দিন আহমেদ

text: মাহবুব উদ্দিন আহমেদ ১৯৭১ সালে ঝিনাইদহ মহকুমার মহকুমা পুলিশ প্রশাসক ছিলেন। মার্চে অসহযোগ আন্দোলন চলাকালে তিনি আশপাশের মহকুমায় কর্মরত কয়েকজন বাঙালি বেসামরিক সরকারি কর্মকর্তাকে আলোচনার জন্য ঝিনাইদহে আমন্ত্রণ জানান। তাঁর আহ্বানে সাড়া দিয়ে কয়েকজন সরকারি কর্মকর্তা ঝিনাইদহে যান। ২১ মার্চ থেকে ২৩ মার্চ তাঁরা আলোচনা করেন। পাকিস্তান সেনাবাহিনী ২৫ মার্চ রাতে গণহত্যা শুরু করলে মাহবুব উদ্দিন আহমেদ ঝাঁপিয়ে পড়েন মুক্তিযুদ্ধে। ২৬ মার্চ তাঁর নির্দেশে স্থানীয় পুলিশ ও আনসারের সদস্যরা পাকিস্তান সেনাবাহিনীকে প্রতিরোধের প্রস্তুতি শুরু করেন।


title: মাহবুব উদ্দিন আহমেদ

text: প্রাথমিক প্রতিরোধ শেষে চুয়াডাঙ্গায় যান মাহবুব উদ্দিন আহমেদ। ১ এপ্রিল ভোরে যশোর সেনানিবাস থেকে পাকিস্তান সেনাবাহিনীর একটি দল ঝিনাইদহে রওনা হয়। পথিমধ্যে বিষয়খালীতে ইপিআর, পুলিশ ও ছাত্র-জনতার সমন্বয়ে প্রতিরোধযোদ্ধারা পাকিস্তান সেনাবাহিনীকে বাধা দেন। তখন সেখানে যুদ্ধ হয়। পাকিস্তানিরা পিছু হটে যায়। এ যুদ্ধে মাহবুব উদ্দিন সক্রিয় ভূমিকা রাখেন। এ যুদ্ধে বিজয়ের পরও নেতৃত্বের অভাবে মুক্তিযোদ্ধারা বিশৃঙ্খল হয়ে পড়েন। কারণ তাঁদের নেতৃত্ব দেওয়ার মতো উপযুক্ত সামরিক কর্মকর্তা ছিল না। এর প্রয়োজনীয়তা উপলব্ধি করে দক্ষিণ-পশ্চিমাঞ্চলে যুদ্ধরত মুক্তিযোদ্ধাদের সামরিক অধিনায়ক আবু ওসমান চৌধুরী তাঁর বাহিনীতে মাহবুব উদ্দিনসহ কয়েকজনকে অন্তর্ভুক্ত করেন। এভাবে ঝিনাইদহ এলাকায় সশস্ত্র মুক্তিযুদ্ধের কর্মকাণ্ড পুনরায় সংগঠিত হয়। ১৫ এপ্রিল পর্যন্ত মুক্তিযোদ্ধারা মাহবুব উদ্দিনের নেতৃত্বে ঝিনাইদহ মুক্ত রাখতে সক্ষম হন এবং এপ্রিল মাসের শেষে বাংলাদেশ সরকারের কার্যক্রম শুরু হওয়ার পর সশস্ত্র মুক্তিযুদ্ধ ক্রমে সাংগঠনিক রূপ পায়। পরবর্তীতে সেক্টর গঠিত হয় এবং মাহবুব উদ্দিন আহমেদ ৮ নম্বর সেক্টরের অধীন একটি সাব-সেক্টরে অধিনায়কের দায়িত্ব পান। সাব-সেক্টরের অধিনায়ক হিসেবে দায়িত্ব পাওয়ার আগে তিনি সাতক্ষীরা জেলার ভোমরা এলাকায় ছিলেন। ২৮-২৯ মে সেখানে পাকিস্তান সেনাবাহিনীর সঙ্গে মুক্তিযোদ্ধাদের প্রচণ্ড যুদ্ধ হয়। এ যুদ্ধে তিনি অত্যন্ত বীরত্বের সঙ্গে তাঁর দলকে নেতৃত্ব দেন। সরাসরি যুদ্ধও করেন। তিনি ও তাঁর অধীন মুক্তিযোদ্ধারা অসাধারণ রণকৌশল প্রদর্শন করেন। সেপ্টেম্বর মাসের তৃতীয় সপ্তাহ থেকে সাতক্ষীরা জেলার কলারোয়া উপজেলার কাকডাঙ্গা-বেলেডাঙ্গা-সোনাবাড়িয়ায় কয়েক দিন ভয়াবহ যুদ্ধ হয়। এ যুদ্ধ ছিল ৮ নম্বর সেক্টরের একটি ঐতিহাসিক ও স্মরণীয় যুদ্ধ। মূল আক্রমণকারী দলের নেতৃত্বে ছিলেন মাহবুব উদ্দিন আহমেদ ও মোহাম্মদ শফিকউল্লাহ (বীর প্রতীক)। তাঁরা বিরামহীনভাবে যুদ্ধক্ষেত্রে থেকে নিজ নিজ দলের মুক্তিযোদ্ধাদের নিয়ন্ত্রণ ও পরিচালনা করেন। পাকিস্তান সেনাবাহিনীর প্রচণ্ড আক্রমণে দুই দলের মুক্তিযোদ্ধারাই বিপর্যয়ের সম্মুখীন হন। মাহবুব উদ্দিনের রণকৌশল ও বিচক্ষণতায় মুক্তিযোদ্ধারা চরম বিপর্যয় থেকে রক্ষা পান। এ যুদ্ধে তিনি আহত হন।


title: অ্যারন ফিঞ্চ

text: অ্যারন জেমস ফিঞ্চ (; জন্ম: ১৭ নভেম্বর, ১৯৮৬) ভিক্টোরিয়া প্রদেশের কোল্যাকে জন্মগ্রহণকারী অস্ট্রেলীয় ক্রিকেটার। বর্তমানে তিনি ভিক্টোরিয়া, মেলবোর্ন রেনেগ্যাডস এবং অস্ট্রেলিয়া জাতীয় ক্রিকেট দলে খেলছেন। তন্মধ্যে টুয়েন্টি২০ আন্তর্জাতিকে দলের অধিনায়কের দায়িত্বে রয়েছেন। ডানহাতি ব্যাটসম্যান ফিঞ্চ ২০০৬ সালে শ্রীলঙ্কায় অনুষ্ঠিত অনূর্ধ্ব-১৯ ক্রিকেট বিশ্বকাপে খেলেছেন। মূলতঃ তিনি শীর্ষ সারির ব্যাটসম্যান। কিন্তু ক্লাব ক্রিকেটে গিলংয়ের পক্ষে এর পূর্বেই মাঠে নামেন। এছাড়াও, কাউন্টি ক্রিকেটে ইয়র্কশায়ারের প্রতিনিধিত্ব করছেন।


title: অ্যারন ফিঞ্চ

text: বর্তমানে তিনি টুয়েন্টি২০ আন্তর্জাতিকের এক ইনিংসে ১৫৬ রান করে সর্বোচ্চ রান সংগ্রহকারী হিসেবে পরিচিতি পেয়েছেন।


title: অ্যারন ফিঞ্চ

text: ২০০৯/১০ মৌসুমে নিজ রাজ্যদলের পক্ষে খেলার সুযোগ পান। প্রথম-শ্রেণীর ক্রিকেটে তাসমানিয়ার বিপক্ষ প্রথম সেঞ্চুরি করেন ১০২ রান করে। ৩য় উইকেটে ডেভিড হাসি’র সাথে ২১২ রানের জুটি গড়েন।


title: অ্যারন ফিঞ্চ

text: ১৪ জুন, ২০১১ তারিখে মেলবোর্ন ক্রিকেট গ্রাউন্ডে অনুষ্ঠিত টুয়েন্টি২০ আন্তর্জাতিক খেলায় ইংল্যান্ডের বিপক্ষে ম্যান অব দ্য ম্যাচ পুরস্কার লাভ করেন। ২৯ আগস্ট, ২০১৩ তারিখে ফিঞ্চ টুয়েন্টি২০ আন্তর্জাতিকে নতুন রেকর্ড গড়েন। সাউদাম্পটনের রোজ বোল মাঠে ইংল্যান্ডের বিপক্ষে মাত্র ৬৩ বলে ১৫৬ রান করে ক্রিকেট বিশ্বকে তাক লাগিয়ে দেন তিনি। ইনিংসটিতে ১৪টি ছক্কার মার ছিল যা একটি রেকর্ড ও ১১টি চার ছিল। এরফলে নিউজিল্যান্ডের ব্রেন্ডন ম্যাককুলামের ১২৩ রানের পূর্বেকার রেকর্ডটি ম্লান হয়ে যায়।


title: অ্যারন ফিঞ্চ

text: ২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ১১ জানুয়ারি, ২০১৫ তারিখে ক্রিকেট অস্ট্রেলিয়া কর্তৃপক্ষ অস্ট্রেলিয়া দলের ১৫-সদস্যের চূড়ান্ত তালিকা জনসমক্ষে প্রকাশ করে। তিনিও দলের অন্যতম সদস্য মনোনীত হন। ১৪ ফেব্রুয়ারি, ২০১৪ তারিখে গ্রুপ-পর্বে ইংল্যান্ড দলের বিপক্ষে প্রথম খেলায় অংশগ্রহণ করেন। উদ্বোধনী ব্যাটসম্যান হিসেবে মাঠে নেমে শূন্য রানে বেঁচে যান ফিঞ্চ। পরবর্তীতে তিনি ১২৮ বলে ১৩৫ রান তোলে নিজস্ব ৬ষ্ঠ ওডিআই সেঞ্চুরি করেন।


title: ১৯৮০ গ্রীষ্মকালীন অলিম্পিকে ফিল্ড হকি - পুরুষদের প্রতিযোগিতা

text: ১৯৮০ গ্রীষ্মকালীন অলিম্পিকে মাত্র ছয়টি দল অংশগ্রহণ করে। ভারতীয় হকি দল স্পেনকে পরাজিত করে স্বর্ণ পদক লাভ করে।


title: শিকারপুর ইউনিয়ন, হাটহাজারী

text: শিকারপুর বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।


title: শিকারপুর ইউনিয়ন, হাটহাজারী

text: শিকারপুর ইউনিয়নের আয়তন ১৭০২ একর (৬.৮৯ বর্গ কিলোমিটার)।


title: শিকারপুর ইউনিয়ন, হাটহাজারী

text: ২০১১ সালের পরিসংখ্যান অনুযায়ী শিকারপুর ইউনিয়নের লোকসংখ্যা ৩৫,৫০০ জন। এর মধ্যে পুরুষ ১৮,০৪২ জন এবং মহিলা ১৭,৪৫৮ জন।


title: শিকারপুর ইউনিয়ন, হাটহাজারী

text: হাটহাজারী উপজেলার সর্ব-দক্ষিণে শিকারপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের পূর্বে বুড়িশ্চর ইউনিয়ন, উত্তরে দক্ষিণ মাদার্শা ইউনিয়ন, পশ্চিমে চিকনদণ্ডী ইউনিয়ন, চট্টগ্রাম সিটি কর্পোরেশনের ২নং জালালাবাদ ওয়ার্ড ও ৩নং পাঁচলাইশ ওয়ার্ড এবং দক্ষিণে চট্টগ্রাম সিটি কর্পোরেশনের ৪নং চান্দগাঁও ওয়ার্ড অবস্থিত।


title: শিকারপুর ইউনিয়ন, হাটহাজারী

text:
শিকারপুর ইউনিয়ন হাটহাজারী উপজেলার আওতাধীন ১৪নং ইউনিয়ন। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি "শিকারপুর", "বাথুয়া" ও "কুয়াইশ" এ ৩টি মৌজায় বিভক্ত। এ ইউনিয়নের গ্রামগুলো হল:
শিকার শব্দ হতে শিকারপুর নামের উৎপত্তি। তিলক চন্দ্র রায় নামের একজন প্রভাবশালী ব্যক্তি হাটহাজারী রোডের পূর্বে পার্শ্বে কুলগাঁও নামক জায়গায় বাস করতেন। তখন তৎসংলগ্ন পূর্ব দিকের এলাকা জঙ্গলে পরিপূর্ণ ছিল। ঐ জঙ্গলে শৌখিন রাজা তিলক চন্দ্র রায় পশু পাখি শিকার করে মনের আনন্দে বেড়াতেন। কালক্রমে ঐ জঙ্গল পরিষ্কার করে আবাদ করা হয়। আবাদকৃত স্থানের নামকরণ করা হয় 'শিকারপুর'। সম্ভতবত তিলক চন্দ্র রায় হামজা খাঁর সমসাময়িক ছিলেন। হামজা খাঁর প্রধান কীর্তি হামজারবাগ, হামজার দীঘি ও হামজার মসজিদ। তিলক চাঁদ রায় ১৫৮১ সালে মায়ের স্মৃতি রক্ষার্থে তথায় কুল নারায়ন বিগ্রহ স্থাপন করেন। হিন্দুর মন্দির মানেই দক্ষিণ দুয়ারী কিন্তু এই মন্দির উত্তর দুয়ারী। তার দুই পুত্র মধুরাম ও জর্নাদন। মধুরাম পিতা অপেক্ষা অধিক প্রতিপত্তি অর্জন করতেছিলেন। পরে উভয় ভাই একত্রে মধু জনার্দন তরফ সৃষ্টি করেছিলেন।


title: শিকারপুর ইউনিয়ন, হাটহাজারী

text: শিকারপুর ইউনিয়নের স্বাক্ষরতার হার ৫৭.১৪%। এ ইউনিয়নে ১টি বিশ্ববিদ্যালয় কলেজ, ২টি মাধ্যমিক বিদ্যালয়, ১টি মাদ্রাসা, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।


title: শিকারপুর ইউনিয়ন, হাটহাজারী

text:
শিকারপুর উপজেলার প্রধান সড়ক হল চট্টগ্রাম-কাপ্তাই মহাসড়ক। এছাড়া রয়েছে অক্সিজেন-কুয়াইশ সংযোগ সড়ক এবং হাজী নেয়ামত আলী সড়ক।
সব ধরণের যানবাহনের চলাচল রয়েছে। তবে প্রধান যোগাযোগ মাধ্যম সিএনজি চালিত অটোরিক্সা।


title: শিকারপুর ইউনিয়ন, হাটহাজারী

text: শিকারপুর ইউনিয়নে ১৬টি মসজিদ, ১টি ঈদগাহ ও ১টি মন্দির রয়েছে।


title: শিকারপুর ইউনিয়ন, হাটহাজারী

text: শিকারপুর ইউনিয়নের উপর দিয়ে প্রবাহিত হচ্ছে কৃষ্ণখালী খাল, হামিদিয়া খাল, কামারী খাল, কুয়াইশ খাল, বাইজ্জাখালী খাল এবং খন্দকিয়া খাল।


title: শিকারপুর ইউনিয়ন, হাটহাজারী

text: শিকারপুর ইউনিয়নের প্রধান হাট/বাজার হল নজু মিয়া হাট।


title: শিকারপুর ইউনিয়ন, হাটহাজারী

text: কাপ্তাই রাস্তার মাথা হতে সিএনজি যোগে নেয়ামত আলী নেমে রিক্সাযোগে শিকারপুর।


title: তৌফিক-ই-ইলাহী চৌধুরী

text: তৌফিক-ই-ইলাহী চৌধুরী (জন্ম: ১৯৪৫)বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: তৌফিক-ই-ইলাহী চৌধুরী

text: তৌফিক-ই-ইলাহী চৌধুরীর পৈতৃক বাড়ি সিলেটের বিয়ানীবাজার উপজেলার নাটেশ্বর গ্রামে। তাঁর বাবার নাম শাখাওয়াত হোসেন চৌধুরী এবং মায়ের নাম সুফিয়া চৌধুরী। তাঁর স্ত্রীর নাম আসমা চৌধুরী। তাঁদের দুই মেয়ে।


title: তৌফিক-ই-ইলাহী চৌধুরী

text: তৌফিক-ই-ইলাহী চৌধুরী ১৯৭১ সালে মেহেরপুর জেলার প্রশাসক হিসেবে কর্মরত ছিলেন। মার্চে অসহযোগ আন্দোলন চলাকালে ২১-২৩ মার্চ তিনি ঝিনাইদহে কয়েকজন বাঙালি সহকর্মীর সঙ্গে মিলিত হন। আলোচনা করে সিদ্ধান্ত নেন যদি সামরিক সংঘর্ষ অবধারিত হয় তবে তাঁরা নিজ নিজ এলাকায় প্রতিরোধ গড়ে তুলবেন। স্বাধীনতার পর তৌফিক-ই-ইলাহী চৌধুরী পর্যায়ক্রমে বাংলাদেশ সরকারের সচিব পদে উন্নীত হয়ে অবসর নেন। বর্তমানে তিনি প্রধানমন্ত্রীর জ্বালানি উপদেষ্টা হিসেবে দায়িত্ব পালন করছেন।


title: তৌফিক-ই-ইলাহী চৌধুরী

text: ১৯৭১ সালের ২৫ মার্চ রাতেই তৌফিক-ই-ইলাহী চৌধুরী জনগণের সঙ্গে একাত্মতা প্রকাশ করে ঝাঁপিয়ে পড়েন মুক্তিযুদ্ধে। ২৬ মার্চ তিনি দুটি চিঠি লিখে পাঠান ভারতে। আর একটি পাঠান মেহেরপুর সীমান্তসংলগ্ন নদীয়া জেলার ডিসিকে। এর অনুলিপি দেন বিএসএফের স্থানীয় অধিনায়ককে। দ্বিতীয় চিঠি ভারতের জনগণকে উদ্দেশ করে। দুটি চিঠিতেই ছিল তাঁর স্বাক্ষর ও সরকারি সিলমোহর। দ্বিতীয় চিঠিটি ২৭ মার্চ অমৃত বাজার পত্রিকায় প্রকাশিত হয়। চিঠি পেয়ে নদীয়া জেলার ডিসি ও বিএসএফের অধিনায়ক সাড়া দেন। তাঁদের আমন্ত্রণে ২৯ মার্চ তিনি ভারতের বেতাই বিওপিতে যান। তাঁরা বাংলাদেশের দূত হিসেবে মর্যাদা দিয়ে তাঁকে সাদর অভ্যর্থনা জানান। বিএসএফের একটি ছোট দল তাঁকে গার্ড অব অনার প্রদান করে। এর পর তাঁরা আলোচনা করেন। পরদিন ৩০ মার্চ তিনি চুয়াডাঙ্গা যান। চুয়াডাঙ্গা ইপিআর উইংয়ের বাঙালি সৈনিকদের বিদ্রোহের খবর তিনি আগেই পেয়েছিলেন। এখানে অবস্থানকালে আওয়ামী লীগের নেতা তাজউদ্দীন আহমদ ও ব্যারিস্টার আমীর-উল-ইসলামের সঙ্গে তাঁর দেখা হয়। তাঁদের তিনি ও ঝিনাইদহ মহকুমার পুলিশ প্রশাসক মাহবুব উদ্দিন আহমেদ (বীর বিক্রম) ভারত-বাংলাদেশ সীমান্তে চ্যাংখালী চেকপোস্টে নিয়ে যান। তৌফিক-ই-ইলাহী চৌধুরী প্রতিরোধযুদ্ধকালে সক্রিয় যুদ্ধের পাশাপাশি মুক্তিযুদ্ধের নানা সাংগঠনিক কর্মকাণ্ডে যুক্ত ছিলেন। ৩০ মার্চ আবু ওসমান চৌধুরীর সার্বিক নেতৃত্বে প্রতিরোধ যোদ্ধারা কুষ্টিয়া আক্রমণ করেন। এই যুদ্ধে এবং ১৭ এপ্রিল মেহেরপুরের মুজিবনগরে গণপ্রজাতন্ত্রী বাংলাদেশের ভারপ্রাপ্ত রাষ্ট্রপতি ও সরকারের প্রধানমন্ত্রীসহ মন্ত্রিপরিষদের শপথ গ্রহণ অনুষ্ঠানে তিনি সক্রিয় ভূমিকা পালন করেন। পরবর্তী সময়ে বাংলাদেশ সরকারের কার্যক্রম শুরু হলে তৌফিক-ই-ইলাহী চৌধুরীকে বাংলাদেশ সরকারের সচিবালয়ে নিয়োগ দেওয়া হয়। কিন্তু তিনি নিরাপদ বেসামরিক দায়িত্বের বদলে সশস্ত্র যুদ্ধেই আগ্রহ প্রকাশ করেন। তখন তাঁকে মুক্তিবাহিনীতে অন্তর্ভুক্ত করা হয়।


title: তৌফিক-ই-ইলাহী চৌধুরী

text:
বাংলাদেশ সরকার গঠিত হওয়ার পর বাংলাদেশের সশস্ত্র মুক্তিযুদ্ধ ক্রমেই সাংগঠনিক রূপ পায়। এ সময় সেক্টর গঠিত হয়। তৌফিক-ই-ইলাহী চৌধুরী ৮ নম্বর সেক্টরের শিকারপুর সাব-সেক্টরের অধিনায়ক হিসেবে দায়িত্ব পান। পরে তিনি বেনাপোল সাব-সেক্টরের অধিনায়ক হিসেবে দায়িত্ব পালন করেন। বেনাপোল সাব-সেক্টরের আওতাধীন এলাকা ছিল বেনাপোল ট্রানজিট পয়েন্ট থেকে যশোর জেলার কেশবপুর পর্যন্ত। এর উত্তরে ছিল ঝিকরগাছা এবং দক্ষিণে সাতক্ষীরা জেলা। পাকিস্তান সেনাবাহিনীর ১০৭ ইনফ্রেন্টি ব্রিগেডের ২২ এফএফ (ফ্রন্টিয়ার ফোর্স) এই এলাকায় প্রতিরক্ষায় নিয়োজিত ছিল। এই এলাকায় অনেক যুদ্ধ সংঘটিত হয়।
তৌফিক-ই-ইলাহী চৌধুরীর প্রত্যক্ষ ও পরোক্ষ পরিচালনায় বেনাপোল সাব-সেক্টরের মুক্তিযোদ্ধারা পাকিস্তান সেনাবাহিনীর বিরুদ্ধে অসংখ্য অপারেশন করেন। তাঁর সার্বিক নেতৃত্বে বিভিন্ন স্থানে বেশ কয়েকটি সরাসরি যুদ্ধ সংঘটিত হয়। এর মধ্যে পুটখালীর যুদ্ধ অন্যতম। ১৯৭১ সালের ১২ সেপ্টেম্বর সন্ধ্যার পর তাঁর নেতৃত্বে মুক্তিযোদ্ধারা ভারতের কাঁঠালবাগান ক্যাম্প থেকে বাংলাদেশের ভেতরে এসে পুটখালীতে অবস্থানরত পাকিস্তানি সেনাদের আক্রমণ করেন। তখন তুমুল যুদ্ধ হয় ।


title: স্কুবা ডাইভিং

text: স্কুবা ডাইভিং হল পানির তলে নিজে বহনযোগ্য শ্বাসপ্রস্বাস নেওয়ার যন্ত্রের সাহায্যে ডাইভিং করা।


title: স্কুবা ডাইভিং

text: ডাইভিং এর আরো অনেক উপায় আছে যেমন দম আটকে রেখে ডুব দেওয়া বা পাইপ জাতীয় যন্ত্রের সাহায্যে পানির উপর থেকে ডুবুরিকে নিশ্বাসের বাতাস সরবরাহ করা ইত্যাদি। তবে স্কুবা ডাইভার নিজেই নিজের নিশ্বাসের বাতাস সিলিন্ডারে করে বহন করে যা তাকে পানির নিচে আরো স্বাধীনভাবে ঘোরাফেরা এবং স্বকীয়ভাবে কেজ করার স্বাধীনতা দেয়।


title: স্কুবা ডাইভিং

text: স্কুবা ডাইভিং সরঞ্জামগুলো ওপেন সার্কিট বা ক্লোজ সার্কিটও হতে পারে। ওপেন সার্কিট সরঞ্জামগুলো শ্বাস নেওয়ার পরে প্রশ্বাসের গ্যাস পানিতে ছড়িয়ে দেয়, অপরদিকে ক্লোজ সার্কিট যন্ত্রগুলো প্রশ্বাসের বাতাস থেকে কার্বন ডাই অক্সাইড অপসারন করে অক্সিজেন যোগ করে পুনরায় শ্বাসপ্রস্বাসের কাজে ব্যবহার করা হয়।


title: স্কুবা ডাইভিং

text: স্কুবা ডাইভাররা পানির নিচে চলাফেরা করার সুবিধার জন্য মাছের লেজের মত পায়ে এক ধরনের রাবার বা প্লাস্টিক নির্মীত লম্বা জুতা পরে নেয় একে সুইমফিন বলে। এর বাহিরে ডুবুরির অতিরীক্ত গতির প্রয়োজন হলে ডাইভার প্রপালশন ভেহিকেল বা এক বিশেষ প্রকারের ব্যাটারি চালিত ডুবোজাহাজ ব্যবহার করে থাকে।


title: সুইডেনের প্রথম গুস্তাভ

text: সুইডেনের প্রথম গুস্তাভ, জন্ম গুস্তাভ এরিকসন (১২ মে ১৪৯৬ - ২৯শে সেপ্টেম্বর ১৫৬০) ১৫২৩ সাল থেকে তার মৃত্যু পর্যন্ত সুইডেনের রাজা ছিলেন। এরপূর্বে ডেনমার্ক, নরওয়ে ও সুইডেনের রাজা দ্বিতীয় ক্রিশচিয়ানের বিরুদ্ধে সুইডেনের স্বাধীনতা যুদ্ধের সময় ১৫২১ সাল থেকে তিনি সুইডেনের অধিভুক্ত রাজ্য রিকসুভিটসম্যানের স্বঘোষিত অভিবাবক ছিলেন। প্রথমদিকে তিনি কম পরিচিত থাকলেও পরবর্তীকালে তিনি স্টকহোম ব্লাডবাথে বিদ্রোহী আন্দোলনের নেতৃত্ব দিতে শুরু করেন। তার পিতা এই শহরেই নিহত হয়েছিলেন। ১৫২৩ সালের ৬ই জুন গুস্তভ রাজা হিসেবে নির্বাচন করেন এবং নির্বাচনে জয়ী হওয়ার পর সুইডেনে মধ্যযুগীয় নির্বাচক রাজতন্ত্রের পতন হয়। এর পরিপ্রেক্ষিতে, বর্তমান হাউজ অফ বেরনাদুতেসহ, হাউজ অফ ভাসা ও এর বংশধরদের দ্বারা বংশানুক্রমিক শাসণ শুরু হয়।


title: সুইডেনের প্রথম গুস্তাভ

text: প্রথম গুস্তাভকে আধুনিক সুইডেনের প্রতিষ্ঠাতা ও জাতির জনক হিসেবে গণ্য করা হয়। গুস্তাভ নিজেকে মোজেস-এর সাথে তুলনা করতে পছন্দ করতেন, তিনি বিশ্বাস করতেন মোজেসও তার জাতিকে মুক্ত করেছিলেন ও একটি সার্বভৌম রাষ্ট্র প্রতিষ্ঠা করেছিলেন। ব্যক্তি হিসেবে গুস্তভ নির্মম পদ্ধতির জন্য ও খারাপ মেজাজের জন্য পরিচিত ছিলেন। কিন্তু সঙ্গীতের প্রতি তিনি ছিলেন অত্যন্ত স্নেহশীল এবং তার রাজনৈতিক প্রতিপক্ষকে তিনি গোপন কৌশলে প্রতিহত করতেন বলে জানা যায়। তিনি বর্তামান বিশ্বের অন্যতম একটি প্রাচীনতম বাদকদলেরও প্রতিষ্ঠা, "কুনগ্লিগা হবকাপিলেট"। ১৫২৬ সালে রাজকীয় হাউজকিপিং দাবি করেন, এই দলে ১২ জন সদস্য ছিলেন। বর্তমানে কুনগ্লিগা হবকাপিলেট রয়্যাল সুইডিশ অপেরার বাদকদল।


title: সুইডেনের প্রথম গুস্তাভ

text: গুস্কাভ ভাসা তার রাজত্বের সময় কিছু চিত্রাঙ্কন করেছিলেন, যা সিরিজ আকারে ছিল। মৌলিকগুলো হারিয়ে গিয়েছে কিন্তু জল রং কিছু চিত্র অজানা সময়ে এখনো রয়ে গেছে।


title: নমঃশূদ্র

text: নমঃশূদ্র বা নমঃস্বেজ হিন্দু সম্প্রদায়ের একটি বড় জনগোষ্ঠী। এই গোষ্ঠীর বিস্তার মূলত বাংলাদেশ এবং ভারত। এছাড়াও অন্যান্য বিভিন্ন দেশে তারা অল্প সংখ্যায় ছড়িয়ে আছে। ঐতিহ্যগতভাবে এরা পেশায় কৃষিজীবী। সামাজিকভাবে তারা হিন্দু সম্প্রদায়ের চারটি বর্ণের বাইরে অবস্থান করে অর্থাৎ তারা একটি অবর্ণ বা মুক্তবর্ণ হিন্দু জনগোষ্ঠী। ভারতীয় উপমহাদেশে বহুকাল ধরে তারা শোষিত, নির্যাতিত এবং অচ্ছুত জনগোষ্ঠী এবং এক ধরনের বর্ণ বিদ্বেষের তথা রূপকার্থে তারা ইহুদী-ভাগ্যের শিকার। ১৮৯১ সালে ব্রিটিশদের একটি পরিসংখ্যানে তাদের পূর্বপুরুষের শ্রুতি অনুযায়ী, অধিকাংশ নমঃশূদ্রই কাশ্যপ গোত্রের অন্তর্গত। এরা সাধারণত বিশ্বাস, মন্ডল, হালদার, হাওলাদার, সরকার, সিকদার, মজুমদার, দাস, রায় ইত্যাদি পদবি ব্যবহার করে।


title: নমঃশূদ্র

text: ১৮৯১ সালে ব্রিটিশদের একটি পরিসংখ্যানে তাদের পূর্বপুরুষের শ্রুতি অনুযায়ী , অধিকাংশ নমঃশূদ্র বা নমঃস্বেজ ই কাশ্যপ গোত্রের অন্তর্গত। এছাড়াও কয়েকটি গোত্রের উল্লেখ পাওয়া যায়|জ্ঞানীঋষি বুদ্ধ কাশ্যপ এর পরবর্তী নমস মুনির বংশধর হেতু তারা নিজেদের সম্প্রতি নমঃস্বেজ বলে অভিহিত করে ।


title: নমঃশূদ্র

text: মতুয়া ধর্মসম্প্রদায়কে কেন্দ্র করেই নমঃশূদ্রদের সামাজিক আন্দোলন শুরু হয়। তাদের আন্দোলনের প্রধান কেন্দ্র ছিল ফরিদপুর জেলার ওড়াকান্দি গ্রামে। নমঃশূদ্ররা এই আন্দোলন ছড়িয়ে দেওয়ার জন্য ১৯০২ খ্রিস্টাব্দে একটি সমিতি গঠন করে এবং নিয়মিত উন্নয়নী সভার আয়োজন করে। তা ছাড়া যাত্রানুষ্ঠান ও প্রতি পরিবার থেকে মুষ্টি সংগ্রহের মাধ্যমেও আন্দোলনের বিস্তার ঘটে। নমঃশূদ্ররা ১৯১২ খ্রিস্টাব্দে Bengal Namasutra Association প্রতিষ্ঠা করে পুরোপুরি সংগঠিত হয়ে আন্দোলন পরিচালনা করে।


title: ডেভিড ফ্রস্ট

text: স্যার ডেভিড প্যারাডাইন ফ্রস্ট, ওবিই (; জন্ম: ৭ এপ্রিল, ১৯৩৯-মৃত্যু: ৩১ আগস্ট, ২০১৩) কেন্টের টেন্টারডেনে জন্মগ্রহণকারী বিখ্যাত ইংরেজ সাংবাদিক, লেখক, গণমাধ্যম ব্যক্তিত্ব। ১৯৭৭ সালে তদানীন্তন মার্কিন রাষ্ট্রপতি রিচার্ড নিক্সনের স্বাক্ষাৎকার গ্রহণ করে সবিশেষ পরিচিতি পেয়েছেন।


title: ডেভিড ফ্রস্ট

text: কেমব্রিজ বিশ্ববিদ্যালয় থেকে স্নাতক ডিগ্রী লাভ করেন। কেমব্রিজে থাকাকালে ছাত্রদের সংবাদপত্র "ভার্সিটি" এবং সাহিত্য সাময়িকী "গ্রান্তা’র" সম্পাদক ছিলেন। এছাড়াও, জনপ্রিয় "ফুটনাইট ড্রামা সোসাইটি’র" সচিবের দায়িত্ব পালন করেন। এরপর ১৯৬২ সালে ব্যাঙ্গাত্মক অনুষ্ঠান দ্যাট ওয়াজ দি উইক দ্যাট ওয়াজ পরিচালনার দায়িত্বে থেকে অতিথিদের নির্বাচন করতেন। পরবর্তীকালে বিখ্যাত রাজনৈতিক ব্যক্তিত্বদেরকে নিয়ে টেলিভিশন স্বাক্ষাৎকার অনুষ্ঠানেরও আয়োজন করেছেন।


title: ডেভিড ফ্রস্ট

text: ১৯৯৩ থেকে ২০০৫ সাল পর্যন্ত রবিবাসরীয় সকালের স্বাক্ষাৎকার অনুষ্ঠান "ব্রেকফাস্ট উইদ ফ্রস্ট" পরিচালনা করেন। "থ্রো দ্য কীহোল" অনুষ্ঠানে দুই দশককাল ব্যয় করেন। ২০০৬ থেকে ২০১২ সাল পর্যন্ত আল জাজিরা ইংলিশ চ্যানেলে সাপ্তাহিক অনুষ্ঠান "ফ্রস্ট ওভার দি ওয়ার্ল্ড" এবং ২০১২ থেকে "দ্য ফ্রস্ট ইন্টারভিউ" সাপ্তাহিকী পরিচালনার দায়িত্বে ছিলেন।


title: ডেভিড ফ্রস্ট

text: ১৯৭৭ সালে নিক্সনের স্বাক্ষাৎকার শিরোনামে সাবেক মার্কিন রাষ্ট্রপতি রিচার্ড নিক্সনের পাঁচটি ধারাবাহিকে ৯০-মিনিটব্যাপী একটি অনুষ্ঠান সম্প্রচারের সাথে তিনি সম্পৃক্ত ছিলেন। এতে নিক্সনকে $৬০০,০০০ মার্কিন ডলার প্রদানসহ স্বাক্ষাৎকারের লাভের অংশবিশেষ ফ্রস্ট নিজস্ব তহবিল থেকে প্রদান করেন। এরপর মার্কিন টেলিভিশন নেটওয়ার্কে তাঁদের মধ্যকার এ ঘটনাকে "চেকবুক জার্নালিজম" নামে অভিহিত করে। চার সপ্তাহেরও অধিককাল নিক্সনের স্বাক্ষাৎকার অনুষ্ঠানটি প্রায় ২৯ ঘন্টা ধারণ করেন। স্বাক্ষাৎকারটি আমেরিকার টেলিভিশনসহ বৈশ্বিকভাবে প্রদর্শিত হয়। ওয়াটারগেট কেলেঙ্কারীর সাথে জড়িত নিক্সনের এটিই ছিল প্রথম অভিব্যক্তি। এ স্বাক্ষাৎকারকে ঘিরে পরবর্তীকালে মঞ্চ নাটক ও চলচ্চিত্র তৈরী হয়।


title: ডেভিড ফ্রস্ট

text: বাংলাদেশের অভ্যুদয়ের সঙ্গে জড়িয়ে আছে ডেভিড ফ্রস্টের নাম। স্বাধীনতা যুদ্ধের পর পরই বঙ্গবন্ধু শেখ মুজিবুর রহমানের সাক্ষাৎকার নেন তিনি। ওই সাক্ষাৎকারেই এদেশবাসীর ওপর পাকিস্তানি বাহিনীর চালানো নির্মম নির্যাতনের বর্ণনা দেন বঙ্গবন্ধু। সুস্পষ্টভাবে ব্যক্ত করেন মুক্তিযুদ্ধে ৩০ লাখ লোক শহীদ হওয়ার বিষয়টি।


title: ডেভিড ফ্রস্ট

text: তার নির্মিত সর্বশেষ তথ্যচিত্র ছিল বাংলাদেশের প্রধানমন্ত্রী শেখ হাসিনাকে নিয়ে। যা তার মৃত্যুর কিছু দিন পর আল জাজিরায় সম্প্রচারিত হয়।


title: বাংলাদেশের কূটনৈতিক মিশনের তালিকা

text: এই পাতাটি বিভিন্ন দেশে অবস্থিত বাংলাদেশের কূটনৈতিক মিশনের একটি তালিকা, অবৈতনিক ব্যতীত।


title: মহল্লা (বাংলাদেশ)

text: মহল্লা () হল বাংলাদেশে একটি ইসলামী ধর্মসভা বা প্যারিশ। একটি মহল্লা একটি মসজিদকে কেন্দ্র করে গড়ে উঠে। সাধারনত একটি মহল্লার প্রধান হলেন একজন মসজিদের ঈমাম। মহল্লা সরাসরি একটি নগর বা শহরের অধীন থাকে, বিশেষ করে একটি নির্বাচনী জেলার প্রতিনিধিত্ব করে থাকে। এটি ওয়ার্ড থেকে আলাদা এবং এটি সিটি কর্পোরেশন বা পৌরসভার অধীন ঐচ্ছিক ও অ-নির্বাচনিক এলাকা। ঐতিহাসিকভাবে, মহল্লা পারিবারিক অনুষ্ঠান ও ধর্মীয় আচার ব্যবস্থার উপর ভিত্তি করে গড়ে উঠা একটি স্বায়ত্তশাসিত সামাজিক প্রতিষ্ঠান। তবে বর্তমানে মহল্লা শব্দটি মেগা শহর ও শহরগুলির মানুষের কাছে পাড়া হিসাবে (এছাড়াও অ-মুসলিমদের কাছেও) স্বীকৃত ও জনপ্রিয়। গুরুত্বপূর্ণ সম্প্রদায় স্তরের পরিচালনা কর্ম যেমন, ধর্মীয় সমারোহ অনুষ্ঠান, জীবনচক্র ধর্মানুষ্ঠান, সম্পদ ব্যবস্থাপনা, দ্বন্দ্ব রেজল্যুশন, এবং অনুরূপ কার্যাদি সংহতি প্রকাশের মাধ্যমে মহল্লার মাধ্যমে সঞ্চালিত হয়।


title: ২০১১ সাফ চ্যাম্পিয়নশিপ

text: ভারতের নতুন দিল্লীতে অনুষ্ঠিত ২০১১ সাফ চ্যাম্পিয়নশিপ সাফ চ্যাম্পিয়নশিপের নবম আসর। ব্যবসায়িক চুক্তিজনিত কারণে প্রতিযোগিতার নামকরণ করা হয় কার্বন সাফ চ্যাম্পিয়নশিপ ২০১১। এই প্রতিযোগিতায় ভারত বিজয়ী হয়।


title: ২০১১ সাফ চ্যাম্পিয়নশিপ

text: প্রথমে ভারতের উড়িষ্যায় প্রতিযোগিতা হবে বলে ঠিক হলেও ২২শে সেপ্টেম্বর, ২০১১ সালে সর্ব ভারতীয় ফুটবল ফেডারেশনের কার্যকরী কমিটি প্রতিযোগিতা স্থল নতুন দিল্লীতে স্থানান্তরিত করে। নতুন দিল্লীর জওহরলাল নেহরু স্টেডিয়ামকে প্রতিযোগিতার মাঠ হিসেবে স্থির করা হয়।


title: জাতীয় সংসদ নির্বাচন

text: জাতীয় সংসদ নির্বাচন-এর মাধ্যমে বাংলাদেশের নির্বাচন সংক্রান্ত সকল তথ্য ও নির্বাচনের ফলাফল প্রকাশিত হয়। জাতীয় সংসদ গণপ্রজাতন্ত্রী বাংলাদেশের সর্বোচ্চ আইন সভা ও এটি এক কক্ষ বিশিষ্ট। এ আইন সভার জন্য জনগণের প্রত্যক্ষ ভোটে ৩০০ জন সংসদ সদস্যকে নির্বাচিত করা হয়। এছাড়াও ৫০ জন মহিলা সংসদ সদস্য সংরক্ষিত আসনের মাধ্যমে সংসদ সদস্যরূপে মনোনীত হন। নির্বাচিত রাজনৈতিক দলের প্রধানমন্ত্রীই হলেন সরকার প্রধান। রাষ্ট্রের প্রধান হলেন একজন রাষ্ট্রপতি যিনি জাতীয় সংসদ কর্তৃক নির্বাচিত হন। বাংলাদেশে রাষ্ট্রপতির পদ হলো আনুষ্ঠানিকতা, প্রকৃতপক্ষে সকল ক্ষমতা ন্যস্ত থাকে সরকার প্রধানের হাতে।


title: জাতীয় সংসদ নির্বাচন

text: ১৯৯১ সালের পর থেকে বাংলাদেশে দুই রাজনৈতিক দল কেন্দ্রিক নির্বাচন শুরু হয়েছে অর্থাৎ দুটি রাজনৈতিক দলই দেশের সকল প্রকার নির্বাচনের মূলে থাকে এবং বাকী দলগুলোর জন্য এককভাবে নির্বাচন করে সরকার গঠন করা অনেক কঠিন।


title: জাতীয় সংসদ নির্বাচন

text: প্রথম জাতীয় সংসদ নির্বাচন ১৯৭৩, বাংলাদেশে ৭ই মার্চ ১৯৭৩ সালে অনুষ্ঠিত হয়। নির্বাচনে আওয়ামী লীগ জয় লাভ করে এবং ৩০০টি আসনের মধ্যে ২৯৩টি আসন লাভ করে যেখানে এগারো জাতীয় সংসদ সদস্য অবাধে ভোটবিহীনভাবে জয় লাভ করে। মোট ভোট সংগৃহীত হয়েছিল ৫৪.৯%।


title: জাতীয় সংসদ নির্বাচন

text: দ্বিতীয় জাতীয় সংসদ নির্বাচন ১৯৭৯, বাংলাদেশে ১৮ ফেব্রুয়ারি ১৯৭৯ সালে অনুষ্ঠিত হয়। নির্বাচনে বাংলাদেশ জাতীয়তাবাদী দল জয় লাভ করে; তারা জাতীয় সংসদের ৩০০টি আসনের মধ্যে ২০৭টি আসন লাভ করে। মোট ভোট সংগৃহীত হয়েছিল ৫১.৩%। এ নির্বাচনে আওয়ামী লীগ (মালেক) ৩৯, আওয়ামী লীগ (মিজান) ২, জাসদ ৮, মুসলিম লীগ ও ডেমোক্রেটিক লীগ ২০, ন্যাপ (মোজাফ্ফর) ১, বাংলাদেশ জাতীয় লীগ ২, বাংলাদেশ গণফ্রন্ট ২, বাংলাদেশের সাম্যবাদী দল ১, বাংলাদেশ গণতান্ত্রিক আন্দোলন ১, জাতীয় একতা পার্টি ১ ও স্বতন্ত্র প্রার্থীরা ১৬টি আসনে জিতেন।


title: জাতীয় সংসদ নির্বাচন

text: তৃতীয় জাতীয় সংসদ নির্বাচন ১৯৮৬, বাংলাদেশে ৭ই মে ১৯৮৬ সালে অনুষ্ঠিত হয়। নির্বাচনে মোট ১,৫২৭ জন প্রার্থী অংশগ্রহণ করে। নির্বাচনে জাতীয় পার্টি ৩০০টি আসনের মধ্যে ১৫৩টি আসন নিয়ে জয় লাভ করে। মোট ভোটারের ৬১.১% ভোট সংগৃহীত হয়েছিল। পূর্বের নির্বাচনের বিজয়ী বিএনপি এই নির্বাচনটি বর্জন করেছিল।


title: জাতীয় সংসদ নির্বাচন

text: চতুর্থ জাতীয় সংসদ নির্বাচন ১৯৮৮ বাংলাদেশে ৩রা মার্চ ১৯৮৮ সালে অনুষ্ঠিত হয়। নির্বাচনটি বাংলাদেশের অধিকাংশ প্রধান দলই বর্জন করেছিল; যেমন, বাংলাদেশ আওয়ামী লীগ, বাংলাদেশ জাতীয়তাবাদী দল, বাংলাদেশ জামায়াতে ইসলামী, বাংলাদেশের কমিউনিস্ট পার্টি, বাংলাদেশ কৃষক শ্রমিক আওয়ামী লীগ, জাতীয় আওয়ামী পার্টি (মুজাফ্‌ফর) এবং বাংলাদেশের ওয়ার্কার্স পার্টি। নির্বাচনে জাতীয় পার্টি জয় লাভ করে, তারা ৩০০টি আসনের মধ্যে ২৫১টি আসন লাভ করে। মোট ভোটারদের মধ্যে ৫২.৫% ভোট গৃহীত হয়েছিল।


title: জাতীয় সংসদ নির্বাচন

text: পঞ্চম জাতীয় সংসদ নির্বাচন ১৯৯১, বাংলাদেশে ২৭শে ফেব্রুয়ারি ১৯৯১ সালে অনুষ্ঠিত হয়েছিল। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ৪২৪জন সতন্ত্র প্রার্থীসহ ৭৫টি দল থেকে মোট ২৭৮৭ জন প্রার্থী নির্বাচনে অংশ নেয়। নির্বাচনে খালেদা জিয়া নেতৃত্বাধীন বিএনপি জয় লাভ করে। তারা ৩০০টি আসনের মধ্যে ১৪০টি আসন লাভ করে। মোট ভোট গৃহীত হয়েছিল ৫৫.৪%।


title: জাতীয় সংসদ নির্বাচন

text: ষষ্ঠ জাতীয় সংসদ নির্বাচন ১৯৯৬, ১৫ ফেব্রুয়ারি ১৯৯৬ সালে বাংলাদেশে অনুষ্ঠিত হয়। অধিকাংশ বিরোধী রাজনৈতিক দল নির্বাচনটি বর্জন করেছিল। মোট ভোট গৃহীত হয়েছিল মাত্র ২১%। বাংলাদেশ জাতীয়তাবাদী দল (বিএনপি) নির্বাচনে জয় লাভ করে এবং ৩০০টি আসনের মধ্যে ৩০০টি আসনই লাভ করে। পরবর্তীতে নিরপেক্ষ নির্বাচন জুনে অনুষ্ঠিত হয়।


title: জাতীয় সংসদ নির্বাচন

text: সপ্তম জাতীয় সংসদ নির্বাচন জুন, ১৯৯৬, জুন ১২, ১৯৯৬ সালে বাংলাদেশে অনুষ্ঠিত হয়। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ২৮১জন সতন্ত্র প্রার্থীসহ ৮১টি দল থেকে মোট ২৫৭৪ জন প্রার্থী নির্বাচনে অংশ নেয়। ৩০০টি আসনের মধ্যে আওয়ামী লীগ ১৪৬টি আসনে জয়লাভ করে। উক্ত নির্বাচনে সতন্ত্র প্রার্থীরা ০.৬৭% এবং দলীয় প্রার্থীরা ৭৪.৮২% ভোট লাভ করে।


title: জাতীয় সংসদ নির্বাচন

text: অষ্টম জাতীয় সংসদ নির্বাচন ২০০১, অক্টোবর ১, ২০০১ সালে বাংলাদেশে অনুষ্ঠিত হয়। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ৪৮৪জন সতন্ত্র প্রার্থীসহ ৫৪টি দল থেকে মোট ১৯৩৫ জন প্রার্থী নির্বাচনে অংশ নেয়। এটি হলো ১৯৯৬ সালে চালু হওয়া তত্বাবধায়ক সরকারের অধীনে দ্বিতীয় নির্বাচন। নির্বাচন অনুষ্ঠানের সময় তত্বাবধায়ক সরকারের প্রধান ছিলেন লতিফুর রহমান।


title: জাতীয় সংসদ নির্বাচন

text: বাংলাদেশে নবম জাতীয় সংসদ নির্বাচন অনুষ্ঠিত হয়েছিল ২৯শে ডিসেম্বর ২০০৮ সালে। নির্বাচন অনুষ্ঠিত হয়েছিল তত্বাবধায়ক সরকারের প্রধান উপদেষ্টা ফখরুদ্দীন আহমদ-এর নেতৃত্বাধীন সামরিক সরকারের অধীনে। সামরিক সরকার ২০০৭ সালের শুরুর দিকে জরুরী অবস্থা জারি করে যা ২০০৮ সালের ১৬ ডিসেম্বর তুলে নেওয়া হয়। নবম জাতীয় সংসদ নির্বাচনে অনেক জাতীয় ও আন্তর্জাতিক সংস্থাকে নির্বাচন পর্যবেক্ষনের সুযোগ দেওয়া হয়েছিল।


title: জাতীয় সংসদ নির্বাচন

text: দশম জাতীয় সংসদ নির্বাচন, ২০১৪ বাংলাদেশে ৫ই জানুয়ারি ২০১৪ সালে অনুষ্ঠিত হয়। এ নির্বাচনটি নবম জাতীয় সংসদের প্রধান বিরোধী দল বিএনপিসহ অধিকাংশ দলই বর্জন করে এবং শেখ হাসিনার নেতৃত্বাধীন আওয়ামী লীগ ও সতন্ত্রসহ ১৭টি দল নির্বাচনে প্রতিদ্বন্দ্বিতা করে। এছাড়াও নির্বাচনে ৩০০টি আসনের মধ্যে ১৫৪টি আসনে বিনা প্রতিদ্বন্দ্বিতায় প্রার্থীরা বিজয়ী হওয়ায় নির্বাচনটি নিয়ে অনেক বিতর্কের সৃষ্টি হয়।


title: জাতীয় সংসদ নির্বাচন

text: একাদশ জাতীয় সংসদ নির্বাচন, ২০১৮ বাংলাদেশে ৩০ শে ডিসেম্বরে অনুষ্ঠিত হয়।


title: সৈয়দ মনসুর আলী

text: সৈয়দ মনসুর আলী (জন্ম: অজানা - মৃত্যু: ২০০২ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: সৈয়দ মনসুর আলী

text: সৈয়দ মনসুর আলীর পৈতৃক বাড়ি কুড়িগ্রাম জেলার কুড়িগ্রাম পৌরসভার অন্তর্গত ঘোষপাড়ায়। তাঁর বাবার নাম সৈয়দ সাহাবান আলী এবং মায়ের নাম জহিরুন নেছা। তাঁর স্ত্রীর নাম শাহিদা বেগম। তাঁদের এক মেয়ে ও এক ছেলে।


title: সৈয়দ মনসুর আলী

text: সৈয়দ মনসুর আলী পাকিস্তান বিমানবাহিনীতে ফ্লাইট সার্জেন্ট পদে চাকরি করতেন। ১৯৭১ সালে কর্মরত ছিলেন পাকিস্তানে (তখন পশ্চিম পাকিস্তান)। সে সময়ে তিনি ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে ৬ নম্বর সেক্টরের সাহেবগঞ্জ সাব-সেক্টরে সরাসরি যুদ্ধ করেন। স্বাধীনতার পর সৈয়দ মনসুর আলী বাংলাদেশ বিমানবাহিনীতে আর যোগ দেননি। পরে তিনি রাজনীতিতে যোগ দেন এবং তিন মেয়াদে কুড়িগ্রাম পৌরসভার নির্বাচিত মেয়র হিসেবে দায়িত্ব পালন করেন।


title: সৈয়দ মনসুর আলী

text: ১৯৭১ সালে অক্টোবরের শেষ দিকে একদল মুক্তিযোদ্ধা এখানে অবস্থান নেন কুড়িগ্রাম জেলার সদর উপজেলার পূর্বদিকে যাত্রাপুর। এটি ব্রহ্মপুত্র নদের চরাঞ্চল। মু্ক্তিযোদ্ধাদের এ দলটি আশপাশের এলাকায় কয়েকটি অপারেশন করেন। তাঁদের নেতৃত্বে ছিলেন সৈয়দ মনসুর আলী। অপারেশনের মধ্যে উল্লেখযোগ্য ছিল কুড়িগ্রাম থেকে উলিপুরগামী ট্রেন ধ্বংস। কুড়িগ্রাম থেকে সড়ক ও রেলপথ মোগলবাছার ওপর দিয়ে উলিপুর হয়ে চিলমারী পর্যন্ত বিস্তৃত। মুক্তিযুদ্ধকালে পাকিস্তানি সেনাবাহিনী নিরাপত্তার কারণে সড়কের চেয়ে রেলপথকেই বেশি নিরাপদ মনে করত। তখন তারা নিজেদের যাতায়াত, রসদ ও অন্যান্য মালামাল পরিবহনের কাজ রেলপথেই সারত। নভেম্বরের মাঝামাঝি মনসুর আলী সহযোদ্ধাদের নিয়ে মোগলবাছা ইউনিয়নের ওপর দিয়ে যাওয়া রেলপথের অর্জুনমালায় রেলসেতুতে বিস্ফোরক স্থাপন করেন। এতে ট্রেনের কয়েকটি বগি ব্যাপকভাবে ক্ষতিগ্রস্ত হয়। অনেক পাকিস্তানি ও তাদের সহযোগী হতাহত হয়। ২ নভেম্বর যাত্রাপুর বাজারে তিনজন পাকিস্তানি সেনা ও নয়জন রাজাকার এলে তাদের আক্রমণ করে মুক্তিযোদ্ধাদের একটি দল। তারা সবাই সংঘর্ষে নিহত হয়। এরপর ওই এলাকার সব রাজাকারকে জনগণের সহায়তায় ৯ নভেম্বর আত্মসমর্পণে বাধ্য করা হয়। সেদিন সেখানে স্বাধীন বাংলাদেশের পতাকা উত্তোলন করা হয়। এদিকে যাত্রাপুরে সংঘর্ষের খবর পেয়ে কুড়িগ্রাম থানার ঘোগাদহ ইউনিয়নের প্রায় ৩০০ রাজাকার স্বেচ্ছায় তাদের হাতিয়ারসহ সৈয়দ মনসুর আলীর কাছে আত্মসমর্পণ করে। এই আত্মসমর্পণের খবর আশপাশ এলাকার রাজাকারদের মনে বিরাট প্রতিক্রিয়া সৃষ্টি করে। বিভিন্ন স্থানে মুক্তিযোদ্ধাদের কাছে রাজাকাররা দলে দলে আত্মসমর্পণ করতে থাকে। কুড়িগ্রাম শহরের নিকটবর্তী মোগলবাছা ইউনিয়নে পাকিস্তানি হানাদার বাহিনীর ঘাঁটি ছিল। সৈয়দ মনসুর আলী মুক্তিযোদ্ধাদের নিয়ে তিনবার পাকিস্তানিদের আক্রমণ করেন। তৃতীয়বারের সংঘর্ষের সময় উলিপুরগামী ট্রেনের দুটি বগি ডিনামাইট দিয়ে বিচ্ছিন্ন করে দেন তাঁরা। এতে প্রায় ৩৫ জন পাকিস্তানি সেনা ও তাদের সহযোগী হতাহত হয়। মোগলবাছা ইউনিয়নের অর্জুনমালায় রেলসেতুর নিচে আমরা ডিনামাইট ফিট করেছিলাম মুক্তিযোদ্ধাদের এ দলটি। পাকিস্তানি সেনাবাহীসহ ট্রেন ওই স্থান অতিক্রম করার সময় ডিনামাইট বিস্ফোরিত হয়। এ অপারেশনে মীর নামের একজন মুক্তিযোদ্ধা শহীদ হন। ৭ ডিসেম্বর ভারতীয় সেনাবাহিনীর ব্রিগেডিয়ার যোশির নির্দেশে মুক্তিবাহিনী ও মিত্রবাহিনী যৌথভাবে কুড়িগ্রাম শহরে আক্রমণ করে। যৌথবাহিনীর দুরপাল্লা ও ভারী কামানের গোলাবর্ষণের মধ্য দিয়ে আক্রমণের সূচনা হয়। কিন্তু পাকিস্তানিরা তেমন প্রতিরোধ না করে পালিয়ে যায়।


title: ১৯৯৩ সার্ক গোল্ড কাপ

text: পাকিস্তানের লাহোরে অনুষ্ঠিত ১৯৯৩ সার্ক গোল্ড কাপ প্রথম সাফ চ্যাম্পিয়নশিপ। এই প্রতিযোগিতায় চারটি দল অংশগ্রহণ করে এবং পয়েন্টের ভিত্তিতে ভারত বিজয়ী হয়।এই মাচগুলির সাথে অনানুষ্ঠানিক পাকিস্তান জুনিয়র দলের জড়িত (পাকিস্তান সাদা) যাদেরকে টুর্নামেন্ট অংশ হিসেবে গন্য করা হয়নি।


title: নবম জাতীয় সংসদ নির্বাচন, ২০০৮

text: নবম জাতীয় সংসদ নির্বাচন ২০০৮ ২৯ ডিসেম্বর ২০০৮ সালে বাংলাদেশে অনুষ্ঠিত হয়। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি)-এর নেতৃত্বে ছিল খালেদা জিয়া। এরশাদের জাতীয় পার্টিসহ চৌদ্দদলীয় মহাজোট গঠন করে, অন্যদিকে বিএনপি জামায়াতে ইসলামী দল সহ চারদলীয় জোট গঠন করে।


title: নবম জাতীয় সংসদ নির্বাচন, ২০০৮

text: Total seats won in all six divisions of Bangladesh


title: ১৯৮০ গ্রীষ্মকালীন অলিম্পিকে ফিল্ড হকি

text: ১৯৮০ গ্রীষ্মকালীন অলিম্পিকে প্রথম বারের জন্য অলিম্পিকের ইতিহাসে ফিল্ড হকি প্রতিযোগিতায় মহিলারা অংশগ্রহণ করে। বিশ্বের বিভিন্ন দেশ এই অলিম্পিক বয়কট করার ফলে শক্তিশালী দলগুলি প্রতিযোগিতা থেকে সরে দাঁড়ায়। এর ফলে সোভিয়েত ইউনিয়ন, তানজানিয়া, কিউবা, জিম্বাবুয়ে প্রভৃতি দেশগুলি সুযোগ পায়।


title: ১৯৮০ গ্রীষ্মকালীন অলিম্পিকে ফিল্ড হকি

text: ১৯৮০ গ্রীষ্মকালীন অলিম্পিকে মাত্র ছয়টি দল অংশগ্রহণ করে। ভারতীয় হকি দল স্পেনকে পরাজিত করে স্বর্ণ পদক লাভ করে।


title: ১৯৮০ গ্রীষ্মকালীন অলিম্পিকে ফিল্ড হকি

text: মাত্র ছয়টি দল অংশগ্রহণ করায় পয়েন্টের ভিত্তিতে পদক ভাগ করা হয়। আন্তর্জাতিক হকি সংস্থা দারা অনুমোদিত না হয়েও জিম্বাবুয়ে মহিলা জাতীয় ফিল্ড হকি দল এই প্রতিযোগিতায় অংশগ্রহণ করে ও স্বর্ণ পদক লাভ করে। অলিম্পিকের পরে তাঁরা আন্তর্জাতিক হকি সংস্থার অনুমোদন লাভ করে।


title: দশরথ চাঁদ

text: দশরথ চাঁ দ (; জন্ম: ১৯০৩-মৃত্যু: ২৫ জানুয়ারি, ১৯৪১) বৈতড়ি জেলার বাস্কটে জন্মগ্রহণকারী বিশিষ্ট নেপালী রাজনীতিবিদ। নেপালের গণতান্ত্রিক আন্দোলনের অন্যতম শহীদ ব্যক্তিত্ব। রানা শাসন আমলে রাজনৈতিক আন্দোলনের সূচনাকারী হিসেবে পরিচিতি পেয়ে আসছেন।


title: দশরথ চাঁদ

text: শের বাহাদুর চাঁদের সন্তান দশরথ উত্তরখণ্ডের আলমোদা, নৈনিতাল প্রভৃতি জায়গায় পড়াশোনা শেখেন। এরপর বানারসে উচ্চমাধ্যমিক শিক্ষা সম্পন্ন করেন। বানারসে কাশী নগরী প্রচারিনী সভায় কাজ করেন দশরথ চাঁদ।


title: দশরথ চাঁদ

text: ব্রিটিশ শাসন থেকে মুক্ত থাকার লক্ষ্যে আন্দোলনে অংশগ্রহণকারী ভারতীয়দের সাথে তিনিও প্রভাবান্বিত হন এবং এ আন্দোলনে যুক্ত হন। পাশাপাশি দারিদ্র, অশিক্ষিত, নিপীড়িত, দুর্দশাগ্রস্ত সাধারণ নেপালীদের কথা মনে রেখেছেন। তাঁরা শাসকশ্রেণীর অনিয়ন্ত্রিত জীবনপ্রণালী ও বিলাশবহুল জীবনে সংক্ষুদ্ধ ছিল। দশরথ শাসকশ্রেণীর বিপক্ষে অবস্থান না নিয়ে রানা শাসন ধ্বংসের জন্য দৃঢ়চিত্তে অগ্রসর হতে থাকেন। ভারতের পাটনা থেকে রানাশাসনের বিপক্ষে সুভাষসিংহ ছদ্মনামে নিবন্ধ লিখতে শুরু করেন।


title: দশরথ চাঁদ

text: দশরথ চাঁদ টঙ্ক প্রসাদ আচার্য্য এবং ধর্ম ভক্ত মাথেমা’র সাথে স্বাক্ষাৎ করেন। ঐ সময়ে তাঁরা নেপালের রাজনৈতিক আন্দোলনের সূচনা করেন। দশরথ চাঁদের সক্রিয় অংশগ্রহণে ও টঙ্ক প্রসাদ আচার্য্যের সভাপতিত্বে নেপাল প্রজা পরিষদ নামে একটি রাজনৈতিক দল প্রতিষ্ঠা করেন। রানা শাসন অবসানে ও অত্যাচারের বিপক্ষে দলটি সক্রিয় হয়ে উঠে এবং ক্ষুদ্র পুস্তক বিতরণ করতে থাকে। প্রায় চার মাস সরকার কর্তৃপক্ষের কাছে দলটি অজ্ঞাত ছিল। অবশেষে পাঁচ হাজার রুপি পুরস্কার ঘোষণা করলে প্রজা পরিষদের সদস্য রামজি জোসি গুপ্তকথা কর্তৃপক্ষের কাছে প্রকাশ করেন। ফলে নেতাদের গ্রেফতার করা শুরু হয়। গঞ্জলাল শ্রেষ্ঠ এবং দশরথ চাঁদও গ্রেফতার হন। কারাগারে উভয়কে অনেক অত্যাচার, উৎপীড়ন সহ্য করতে হয়। তাঁদেরকে ক্ষমাভিক্ষা চাওয়ারও সুযোগ দেয়া হলেও তারা তা করেননি। অবশেষে ২৫ জানুয়ারি, ১৯৪১ তারিখে শোভা ভগবতী এলাকায় উভয়কে গুলি করে হত্যা করা হয়।


title: বিষ্ণুপুরের স্থাপত্যসমূহের তালিকা

text: বিষ্ণুপুর মল্লরাজাদের দ্বারা প্রতিষ্ঠিত টেরাকোটা শৈলীতে মাকড়া বা ল্যাটেরাইট পাথরে নির্মিত স্থাপত্যের জন্য প্রসিদ্ধ।


title: শ্যামরায় মন্দির

text: শ্যামরায় মন্দির ভারতীয় রাজ্য পশ্চিমবঙ্গের বাঁকুড়া জেলার অন্তর্গত বিষ্ণুপুর শহরের একটি পুরাতাত্ত্বিক স্থাপনা।


title: শ্যামরায় মন্দির

text: মল্লরাজা রঘুনাথ সিংহ ১৬৪৩ খৃষ্টাব্দে এই মন্দিরটি নির্মাণ করেন। এই মন্দিরের দক্ষিণদিকের দেওয়ালে নিবদ্ধ প্রাচীন উৎসর্গ লিপি থেকে এই তথ্য জানতে পারা যায়। এই লিপিটি নিম্নরূপ


title: শ্যামরায় মন্দির

text: এই লিপি থেকে জানা যায় রাধা ও কৃষ্ণের আনন্দের জন্য রাজা বীর হাম্বীরের পুত্র রাজা রঘুনাথ সিংহ ৯৪৯ মল্লাব্দে বা ১৬৪৩ খৃষ্টাব্দে এই নবরত্ন মন্দিরটি দান করেন।


title: শ্যামরায় মন্দির

text:
শ্যামরায় মন্দির বিষ্ণুপুরের প্রসিদ্ধ টেরাকোটা শৈলীতে নির্মিত একটি মন্দির। মন্দিরটি চৌকো, দৈর্ঘ্য ও প্রস্থে ১১.৪ মিটার। মন্দিরের চারদিকের খিলানগুলি সুন্দর কারুকার্যময় স্তম্ভের ওপর নির্ভর করে নির্মিত হয়ে ফাঁকা দালানের মতো অংশের সৃষ্টি করেছে। এই দালানের ভেতরে মন্দিরের গর্ভগৃহটি অবস্থিত। গর্ভগৃহের দরজা টেরাকোটা শৈলীতে ফুল ও বিভিন্ন প্রকার নকশা দ্বারা সাজানো। মন্দিরের ছাদ চৌকো ও উত্তলাকার। ছাদের চার প্রান্তে চারটি শিখর বা শীর্ষ বর্তমান। উড়িষ্যার স্থাপত্যরীতিতে নির্মিত এই শিখরগুলি প্রত্যেকটি প্রতিসম। ছাদের ঠিক মাঝে একটি অষ্টভূজাকৃতি শিখর বা গম্বুজ বর্তমান। এই অংশে মন্দিরের উচ্চতা ১০.৭ মিটার। মন্দিরের বাইরের ও ভেতরের দেওয়ালে রাসলীলা, রামায়ণ ও মহাভারতের কাহিনী এবং বিভিন্ন কারুকার্যের দৃশ্য আছে।
বর্তমানে এই মন্দিরটিকে ভারতীয় পুরাতত্ত্ব সর্বেক্ষণ রক্ষণাবেক্ষণ করে।


title: ব্রডশিট

text: ব্রডশিট বিভিন্ন সংবাদপত্র ফরম্যাটের বৃহত্তম এবং দীর্ঘ উল্লম্ব পেজ (সাধারণত ২২ ইঞ্চি বা ৫৬০ মিলিমিটার) দ্বারা চিহ্নিত করা হয়। শব্দটি শুধুমাত্র একটি একক শীট সাধারণত জনপ্রিয় রাস্তায় প্রিন্ট বিক্রি করা ও রাজনৈতিক বিদ্রুপ ইত্যাদি বিভিন্ন ধরনের প্রকাশনায় ব্যবহিত হয়। প্রথম ব্রডশিট সংবাদপত্রটি হল ডাচ সংবাদপত্র "" যা ১৬১৮ সালে প্রকাশিত।


title: হাতিয়াড়া

text: হাতিয়াড়া () ভারতের পশ্চিমবঙ্গ রাজ্যের কলকাতা শহরের একটি এলাকা।


title: হাতিয়াড়া

text: এখান থেকে নিকটতম বিমানবন্দর হল নেতাজী সুভাষ চন্দ্র বসু আন্তর্জাতীয় বিমানবন্দর বা দমদম বিমানবন্দর। এখান থেকে ৫.৭ কি. মি. দুরে অবস্থিত।


title: হাতিয়াড়া হাই মাদ্রাসা

text: হাতিয়াড়া হাই মাদ্রাসা () একটি সরকারী উচ্চমাধ্যমিক স্কুল। এটি হাতিয়াড়া, কলকাতায় অবস্তিত। মাদ্রাসা হলেও প্রসিদ্ধ প্রতিষ্ঠান হওয়ায় বহু অ-মুসলমান ছাত্র-ছাত্রী এখানে প্রবেশাধিকার নিয়ে এটিকে বর্তমানে একে একটি স্কুলে পরিণিত করেছে।


title: হাতিয়াড়া হাই মাদ্রাসা

text: স্কুলটিতে সহ শিক্ষা চালু থাকলেও ২০১২ সাল নাগাদ ছাত্রীদের জন্য সম্পূর্ণ ভিন্ন বিভাগ চালু করা হয় যার নামকরণ করা হয়েছে "হাতিয়াড়া গার্লস্ হাই মাদ্রাসা"


title: হাতিয়াড়া হাই মাদ্রাসা

text: আকাশী জামা ও সাদা ফুল প্যান্ট হল স্কুলের সব ছাত্রের পোশাক (ইউনিফর্ম)। শরীর শিক্ষার দিন সাদা প্যান্ট ও সাদা কেডস পরা যেতে পারে, এবং শীতে নীল সোয়েটার পরা হয়। জামায় বা সোয়েটারে লাগাবার জন্য একটি স্কুল-ব্যাজ ও আছে।


title: আন্তে স্টারসেভিস

text: আন্তে স্টারসেভিস (২৩শে মে ১৮২৩ - ২৮শে ফেব্রুয়ারি ১৮৯৬) ছিলেন একজন ক্রোয়েশীয় দার্শনিক, রাজনীতিবিদ এবং লেখক যার কাজ-কর্ম আধুনিক ক্রোয়েশিয়া রাষ্ট্রের প্রতিষ্ঠার দিকে ধাবিত করেছিল। তিনি প্রধানত ক্রোয়েশীয় জাতীয়তাবাদ নিয়ে কাজ করেছেন, ক্রোয়াশিয়ার জনগণ জন্মভূমির জনক হিসেবে সম্মান দিয়ে থাকে।


title: আন্তে স্টারসেভিস

text: স্টারসেভিস অস্ট্রিয়া-হঙ্গেরির সেনাবাহিনী দুর্গের ছোট শহর গোসপিকের কাছাকাছি জিটনিক গ্রামে জন্মগ্রহণ করেন। তার পিতা ছিলেন ক্রোশেনিয়া ক্যাথলিক সম্প্রদায়ের লোক ও মাতা ছিলেন একজন সার্ব সনাতন মহিলা। ১৮৪৫ সালে তিনি জাগরেবের কম্প্রিহেনসিভ সেকেন্ডারি বিদ্যালয় থেকে স্নাতক সম্পন্ন করেন। তিনি তারপর সেন্জ-এর সেমিনারিতে তার শিক্ষা অব্যাহত রাখেন কিন্তু ১৮৪৫ সালে রোমান ক্যাথলিক পারমার্থিক সেমিনারিতে যোগদানের জন্য পেস্ট স্থানান্তরিত হন। এরপর তিনি ক্রোয়াশিয়ায় ফিরে আসেন এবং সান্জ-এ পারমার্থিকের উপর তার শিক্ষাগ্রহণ অব্যাহত রাখেন। একজন ধর্মযাজক হওয়ার চেয়ে তিনি ধর্ম নিরেপেক্ষ হিসেবে নিজেকে প্রতিষ্ঠিত করার সিদ্ধান্ত নেন এবং জাগরেবে লেডিসলাভ স্রাম’স ল ফার্মে কাজ শুরু করেন। তিনি পরবর্তীতে জাগরেব বিশ্ববিদ্যালয়ে একটি শিক্ষামূলক পদের জন্য চেষ্ঠা করেন কিন্তু সফল হতে পারেন নি। সুতরাং তিনি ১৮৬১ সাল পর্যন্ত ল ফার্মেই থেকে যান। ১৮৫৭ সালে তাকে আইন ব্যবসা থেকে নিষিদ্ধ করা হয়েছিল। তিনি ক্রোয়াশিয়ার সাংস্কৃতিক সংঘ মাতিকা ইলিরস্কার কমিটির একজন সদস্য ছিলেন যার ইলেরিয়ান আন্দোলনের সাথেও সংযুক্ত ছিল। এছাড়াও তিনি ইতিহাস সোসাইটি ও সাহিত্য ম্যাগাজিন নেভেন-এর সম্পাদকীয় মন্ডলীর সদস্য ছিলেন।


title: কার্লোস ম্যানুয়েল দে সেসপিদিস

text: কার্লোস ম্যানুয়েল দে সেসপিদিস দেল ক্যাসটিল্লো (এপ্রিল ১৮, ১৮১৯ বায়ামো, কিউবা - ফেব্রুয়ারি ২৭, ১৮৭৪ সান লরেঞ্জো, কিউবা) ছিলেন একজন আবাদী জমির মালিক যিনি তার দাসদের মুক্ত করে দিয়েছিলেন এবং ১৮৬৮ সালে কিউবার স্বাধীনতার ঘোষণা করেছিলেন যার মাধ্যমে দশ বছরের যুদ্ধের সূচনা হয়েছিল।


title: কার্লোস ম্যানুয়েল দে সেসপিদিস

text: সেসপিদিস দুই বার বিয়ে করেছিলেন। প্রথম স্ত্রীর নাম ছিল মারিয়া দেল কার্মেন দে সেসপিদিস ইয়ে দেল ক্যাসটিল্লো এবং তাদের মারিয়া দেল কার্মেন, অস্কার ও কার্লোস ম্যানুয়েল দে সেসপিদিস ইয়ে সেসপিদিস নামে তিন সন্তান ছিল। তার দ্বিতীয় স্ত্রীর নাম অ্যানা মারিয়া দে কুইসাদা ইয়ে লুইনাজ (১৮৪২-১৯১০) এবং তাদেও তিনজন সন্তান ছিল, গ্লোরিয়া (১৮৭১-?), অস্কার ও কার্লোস ম্যানুয়েল দে সেসপিদিস ইয়ে কুইসাদা (১৮৭১-১৯৩৯), যিনি ১৯৩৩ সালে গ্যারাদু মাচাদ্যুর পর কিউবার রাষ্ট্রপতি হয়েছিলেন। সান লরেঞ্জুতে মৃত্যুর পূর্বে কার্লোস ম্যানুয়েলের ফ্রান্সিসকা রডরিগাজ নামে এক বিধবার সাথে সাথে পরিচয় হয়। কার্লোস ম্যানুয়েল ও ফ্রান্সিসকো প্রেমিক-প্রেমিকায় পরিনত হন এবং তাদের ম্যানুয়েল ফ্রান্সিসকো দে সেসপিদিস ইয়ে রডরিগাজ নামে এক সন্তান রয়েছে।


title: কার্লোস ম্যানুয়েল দে সেসপিদিস

text: কার্লোসের দ্বিতীয় পুত্রকে স্প্যানিশ ফায়ারিং স্কোয়াডে গুলি করে হত্যা করার পর তিনি তার পঞ্চম পুথ্রের নাম অস্কার রাখেন। স্প্যানিশ কর্তৃপক্ষ কিউবা প্রজাতন্ত্রের রাষ্ট্রপতি হিসেবে কার্লোসের পদত্যাগের বিনিময়ে অস্কারের মৃত্যুদন্ড স্থগিতের ঘোষণা দিয়েছিল। তিনি এর উত্তরে বলেছিলেন, অস্কারই শুধুমাত্র তার পুত্র নন, তিনি যে বিপ্লব শুরু করেছেন তাতে যেসব কিউবান এখন পর্যন্ত জীবন দিয়েছেন তারা সকলেই তার পুত্র। এই আন্দোলনের পূর্বে তিনি কিছুকাল মিউজিসিয়ানও ছিলেন, তিনি রোমান্টিক গান লা বায়ামেসার সহকারী সুরকার ছিলেন।


title: কার্লোস ম্যানুয়েল দে সেসপিদিস

text: কামাগুয়ে প্রদেশের একটি পৌরসভা কার্লেস ম্যানুয়েলের নামে নামকরণ করা হয়েছে।


title: ২০১৩ অস্ট্রেলিয়া ক্রিকেট দলের স্কটল্যান্ড সফর

text: অস্ট্রেলিয়া জাতীয় ক্রিকেট দল ৩ সেপ্টেম্বর ২০১৩ তারিখে স্কটল্যান্ড ক্রিকেট দলের সাথে একটি মাত্র ওডিআই খেলার জন্য স্কটল্যান্ড সফর করে। ম্যাচটি গ্র্যাঞ্জ ক্রিকেট ক্লাব গ্রাউন্ড, রেবার্ন প্ল্যাস, এডিনবরায় অনুষ্ঠিত হয়।


title: ২০১৩ ইংল্যান্ড ক্রিকেট দলের আয়ারল্যান্ড সফর

text: ইংল্যান্ড ক্রিকেট দল ৩ সেপ্টেম্বর ২০১৩ তারিখে আয়ারল্যান্ড ক্রিকেট দলের সাথে একটি মাত্র ওডিআই খেলার জন্য আয়ারল্যান্ড সফর করে। ম্যাচটি দ্য ভিলেজ, মালাহাইড, ডাবলিনে অনুষ্ঠিত হয়।


title: ওথেলো

text: দি ট্রাজেডি অফ ওথেলো, দি মুর অফ ভেনিস হল উইলিয়াম সেক্সপিয়ারের লিখা একটি ট্রাজেডি নাটক। ধারনা করা হয় এই ট্রাজেডিটি সেক্সপিয়ার ১৬০৩ সালে লিখেছিলেন এবং এটি জিওভান্নি বোক্কাচ্চোর শিষ্য জিওভানি বাতিস্তা জিরান্ডির একটি ইতালীয় ছোট গল্প "উন ক্যাপিতানো মোরো" (একজন মুরিশ ক্যাপটেন) এর ছায়া অবলম্বনে রচিত যা ১৫৬৫ সালে প্রকাশিত হয়। ট্রাজেডিটি প্রধান চারটি চরিত্রকে কেন্দ্র করে গড়ে উঠেছে। এর মধ্যে প্রধান চরিত্রটি হল ওথেলো, যেকিনা ভেনিসিয়ান সেনাবাহিনীর একজন মুরিশ জেনারেল (মুর- মধ্যযুগে মরোক্কোর মুসলিম অধিবাসী) ও তার স্ত্রী ডেসডেমনা। এছাড়া তার ল্যেফটেন্যান্ট ক্যাসিও ও তার বিশ্বস্ত সহচর আইগো। বর্ণবাদ, ঈর্ষা ও ভালবাসার অভিনব সংমিশ্রন এবং বর্তমান সময়ে এর প্রাসঙ্গিকতার জন্য এই ট্রাজেডিটি আজও থিয়েটার, নাটক এবং অপেরাতে বেশ জনপ্রিয়।


title: নিকোল ডেভিড

text: দাতুক নিকোল অ্যান ডেভিড (; জন্ম: ২৬ আগস্ট, ১৯৮৩) মালয়েশিয়ার পেনাংয়ে জন্মগ্রহণকারী বিখ্যাত ও পেশাদার স্কোয়াশ খেলোয়াড়। বর্তমানে তিনি বিশ্বের ১নং প্রমিলা স্কোয়াশ খেলোয়াড়। এশীয় নারীদের মধ্যে তিনিই সর্বপ্রথম এ সম্মাননা পেলেন। ব্রিটিশ ওপেনসহ রেকর্ডসংখ্যক সাতবার বিশ্ব ওপেন শিরোপা জয় করেছেন।


title: নিকোল ডেভিড

text: ২০০৪ সালে অনুষ্ঠিত এথেন্স অলিম্পিকে মালয়েশিয়ার পক্ষে অলিম্পিক মশাল বহন করেছিলেন। এছাড়াও, মালয়েশিয়ায় ইউএনডিপি’র জাতীয় শুভেচ্ছা দূত নিযুক্ত হয়েছিলেন নিকোল।


title: নিকোল ডেভিড

text: ২০০০ সালে ডেভিড উইসপাতে যোগ দেন। পেশাদার খেলোয়াড় হিসেবে ২০০০ সালে সালমা শাবানাকে হারিয়ে তিনি তার প্রথম উইসপা শিরোপা জয় করেন।


title: নিকোল ডেভিড

text: ২০০৫, ২০০৬, ২০০৮ এবং ২০১২ সালের ব্রিটিশ ওপেন শিরোপা জয় করেন। পাশাপাশি ২০০৫, ২০০৬, ২০০৮, ২০০৯, ২০১০, ২০১১ এবং ২০১২ সালের প্রমিলাদের বিশ্ব ওপেন স্কোয়াশ চ্যাম্পিয়নশিপ রেকর্ডসংখ্যকবার জয় করেন। প্রথম স্কোয়াশ খেলোয়াড় হিসেবে বিশ্ব জুনিয়রের শিরোপা জয় করেন দুইবার। ২০০৭ সালে রেনিম এল উইলি এতে ভাগ বসান। এশিয়ান স্কোয়াশ চ্যাম্পিয়নশিপ আটবার জয় করেন। এছাড়াও মার্চ, ২০০৬ থেকে এপ্রিল, ২০০৭ সাল পর্যন্ত ধারাবাহিকভাবে ১৩ মাস ও ৫১ খেলায় অপরাজিত ছিলেন।


title: নিকোল ডেভিড

text: ৭ জুন, ২০০৮ তারিখে মহামান্য টুঙ্কো মিজান জয়নাল আবিদিনের জন্মদিনের সম্মানে নিকোলকে অর্ডার অব মেরিট উপাধি দেয়া হয়। ২৬ জুন, ১৯৭৫ তারিখে প্রবর্তিত এ পুরস্কার তিনিই প্রথম লাভ করেন। ২০০৫ থেকে ২০১০ এবং ২০১২ সালে উইসপা বর্ষসেরা খেলোয়াড় হিসেবে মনোনীত হন নিকোল।


title: ফিরোজ শাহ কোটলা

text: ফিরোজ শাহ কোটলা (হিন্দী: फ़िरोज़ शाह कोटला, উর্দু: فروز شاہ کوٹلا) দিল্লীর সুলতান ফিরোজ শাহ তুঘলক দ্বারা নির্মিত দিল্লীর পঞ্চম শহর ফিরোজাবাদের প্রাসাদ ও দুর্গ বিশেষ। বর্তমানে এই স্থাপত্য ধ্বংসাবশেষে পরিণত হয়েছে।


title: ফিরোজ শাহ কোটলা

text: দিল্লীর সুলতান ফিরোজ শাহ তুঘলক ১৩৫৪ খ্রিষ্টাব্দে যমুনা নদীর তীরে দিল্লীর পঞ্চম শহর ফিরোজাবাদের পত্তন করেন। এই শহরে তিনি তাঁর "কোটলা" বা দুর্গ প্রাসাদ নির্মাণ করেন যা ফিরোজ শাহ কোটলা নামে পরিচিত।


title: ফিরোজ শাহ কোটলা

text: প্রাচীর ঘেরা এই স্থাপত্যের এক দিকে জামি মসজিদের ছাদবিহীন ধ্বংসস্তুপ বর্তমান। অতীতে এটি দিল্লীর সবচেয়ে বড় মসজিদ ছিল। ১৩৯৮ খ্রিষ্টাব্দে দিল্লী আক্রমণকারী তৈমুর লং এই মন্দিরে প্রতি শুক্রবার নমাজ পড়তে আসতেন।


title: ফিরোজ শাহ কোটলা

text: জামি মসজিদের ধ্বংসাবশেষের পাশে ১৩.১ মিটার উঁচু বেলেপাথরের তৈরী একটি স্তম্ভ বর্তমান। এই স্তম্ভটি সম্রাট অশোক দ্বারা খ্রিষ্টপূর্ব তৃতীয় শতকে নির্মিত। ফিরোজ শাহ তুঘলক এই স্তম্ভটিকে পাঞ্জাবের আম্বালা থেকে আনিয়ে এখানে ১৩৫৬ খ্রিষ্টাব্দে পুনর্স্থাপনা করেন। এই স্তম্ভের উৎকীর্ণ লিপি থেকে জেমস প্রিন্সেপ ১৮৩৭ খ্রিষ্টাব্দে ব্রাহ্মী লিপির পাঠোদ্ধার করেন।


title: বর্ণবাদ

text: বর্ণবাদ সেই দৃষ্টিভঙ্গি, চর্চা এবং ক্রিয়াকলাপ যেখানে বিশ্বাস করা হয় যে মানুষ বৈজ্ঞানিকভাবেই অনেকগুলো গোষ্ঠীতে () বিভক্ত এবং একই সাথে বিশ্বাস করা হয় কোন কোন গোষ্ঠী অন্য গোষ্ঠীর চেয়ে নির্দিষ্ট কিছু বৈশিষ্ট্যের জন্য উঁচু অথবা নিচু; কিংবা তার উপর কর্তৃত্ব করার অধিকারী; অথবা বেশি যোগ্য কিংবা অযোগ্য।


title: বর্ণবাদ

text: বর্ণবাদের সঠিক সংজ্ঞা নির্ধারণ করাটা কঠিন। কারণ, গবেষকদের মধ্যে "গোষ্ঠী"() ধারণাটি নিয়ে মতবিরোধ রয়েছে। এছাড়াও কোনটি বৈষম্য এবং কোনটি বৈষম্য নয় সেটি নিয়েও সবাই একমত নয়। বর্ণবাদ কখোনো গায়ের চামড়ার রং দিয়ে হতে পারে, কখোনো আঞ্চলিকতা দিয়ে হতে পারে, কখোনো গোত্র দিয়ে হতে পারে, কখোনো বর্ণ () দিয়ে হতে পারে। কিছু কিছু সংজ্ঞা অনুসারে, কোনো মানুষের আচরণ যদি কখোনো তার জাতি বা বর্ণ দিয়ে নিয়ন্ত্রিত হয়, সেটি অন্য কারো জন্য ক্ষতিকর না হলেও তাকে বর্ণবাদ বলা হবে। অন্যান্য সংজ্ঞায় শুধুমাত্র বর্ণবাদ দিয়ে প্রভাবিত হয়ে শোষণ এবং অত্যাচার করাই বর্ণবাদ।


title: ১৯৯৫ সাউথ এশিয়ান গোল্ড কাপ

text: শ্রীলঙ্কার কলম্বোয় অনুষ্ঠিত ১৯৯৫ সাউথ এশিয়ান গোল্ড কাপ দ্বিতীয় সাফ চ্যাম্পিয়নশিপ। এই প্রতিযোগিতায় প্রথমে ছয়টি দল অংশগ্রহণ করলেও মালদ্বীপ দল তুলে নেয়। এই প্রতিযোগিতায় শ্রীলঙ্কা বিজয়ী হয়।


title: চতুর্থ চার্লস, পবিত্র রোমান সম্রাট

text: চতুর্থ চার্লস (, , ; ১৪ই মে ১৩১৬ – ২৯শে নভেম্বর ১৩৭৮) ছিলেন হাউজ অফ লুক্সেমবার্গ থেকে বোহেমিয়ার দ্বিতীয় রাজা এবং বোহেমিয়ার প্রথম রাজা যিনি পবিত্র রোমান সম্রাটে পরিনত হন। তিনি ওয়েনচেসলাস হিসেবে জন্মগ্রহন করেন। তিনি ছিলেন বোহেমিয়ার রাজা জনের জ্যেষ্ঠ পুত্র, তার পিতা ২৬ আগস্ট ১৩৪৬ সালে ক্রেসির যুদ্ধে মৃত্যুবরণ করেন। চার্লস বংশপরম্পরায় তার পিতার কাছ থেকে বোহেমিয়ার রাজ্য পেয়েছিলেন। ২ সেপ্টেম্বর ১৩৪৭ সালে তিনি বোহেমিয়ার রাজা খেতাব অর্জন করেন।


title: চতুর্থ চার্লস, পবিত্র রোমান সম্রাট

text: ১১ জুলাই ১৩৪৭ সালে যুবরাজ নির্বাচকরা চার্লসকে রোমানদের রাজা হিসেবে নির্বাচিত করে তার বিরোদ্ধে ছিলেন সম্রাট চতুর্থ লুইস। ২৬ নভেম্বর ১৩৪৬ সালে বোনে তিনি রাজা হিসেবে অভিষিক্ত হন। তার বিরোধীর মৃত্যুর পর তিনি পুনরায় ১৭ জুন ১৩৪৯ সালে নির্বাচিত হন এবং ২৫ জুলাই রোমানদের সিংহাসন লাভ করেন। ১৩৫৫ সালের ৬ জানুয়ারি তিনি ইতালির রাজা হন এবং ৫ এপ্রিল পবিত্র রোমান সম্রাট হিসেবে অভিষিক্ত হন। ৪ জুন ১৩৬৫ সালে বুরগুন্ডির রাজ্যাভিষেকের মধ্য দিয়ে তিনি পবিত্র রোমান সাম্রাজ্যের সকল রাজ্যের শাসক হিসেবে অধিষ্ঠিত হন।


title: চতুর্থ চার্লস, পবিত্র রোমান সম্রাট

text: চার্লস ওয়েনচেসলাস হিসেবে প্রাগে জন্মগ্রহণ করেন। তার পিতার নাম জন যিনি বহেমিয়ার রাজা জন নামে পরিচিত এবং তার মাতা ছিলেন বহেমিয়ার এলিজাবেথ। ওয়েনচেসলাস নামটি তিনি তার মাতৃ সম্পর্কীয় দাদা দ্বিতীয় ওয়েনচেসলাসের কাছ থেকে পেয়েছিলেন। তিনি ছিলেন প্রিমেসলিড রাজবংশ থেকে বহেমিয়ার রাজা। চার্লাস তার চাচা ফ্রান্সের রাজা চতুর্থ চার্লেসর সম্মানে তার নাম চার্লস রাখার সিদ্ধান্ত নিয়েছিলেন, যার কাছে তিনি সাত বছর অতিবাহিত করেন।


title: চতুর্থ চার্লস, পবিত্র রোমান সম্রাট

text: চতুর্থ চার্লস ফরাসি ভাষায় শিক্ষাগ্রহণ করেন এবং লাতিন, চেক, জার্মান, ফরাসি ও ইতালি-এই পাঁচটি ভাষায় দক্ষতা অর্জন করেন। ১৩৩১ সালে তার বাবার সাথে ইতালিতে থাকার সময় তিনি যুদ্ধসংক্রান্ত বিষয়ে প্রশিক্ষণ লাভ করেন। ১৩৩৩ সালের প্রথম দিকে চার্লস তার শাসণকে দৃঢ় করার জন্য লুসাতে গিয়েছিলেন। শহর রক্ষার জন্য প্রচেষ্ঠা করতে গিয়ে চার্লস কাছাকাছি একটি দূগ ও মন্টেকার্লো শহরের সন্ধান পান। ১৩৩৩ সাল থেকে তিনি তার পিতার অনুপস্থিতির জন্য মাঝে মাঝে বোহেমিয়া রাজ্য দেখাশুনা করেন এবং তিনি তাতে নিপূণ কৌশলের পরিচয় দেন। ১৩৩৪ সালে তিনি নিজের নাম মারগ্রেভ অফ মুরাভিয়া রেখেছিলেন, এটি ছিল সিংহাসনের উত্তরাধিকারীদের ঐতিহ্যগত নাম। দুই বছর পরে, তিনি তাঁর ভাই, জন হেনরি পক্ষে টেরল সরকার অধিকৃত করেন, এবং শীঘ্রই সক্রিয়ভাবে এই কাউন্টি দখল জন্য সংগ্রাম জড়িত হয়ে পরেন।


title: আতিকুর রহমান মিশু

text: আতিকুর রহমান মিশু (জন্ম ২৬ আগস্ট ১৯৮৮) একজন বাংলাদেশী ফুটবলার যিনি ডিফেন্ডার হিসেবে ব্রাদার্স ইউনিয়ন এবং বাংলাদেশ জাতীয় ফুটবল দলের হয়ে খেলেন।


title: আতিকুর রহমান মিশু

text: মিশু সেন্টার ব্যাক বা রাইট ব্যাক উভয় অবস্থানেই খেলতে পারেন। ২০১০ এএফসি চ্যালেঞ্জ কাপে তাজিকিস্তানের বিপক্ষে তিনি জয়সূচক গোল করেন। বাংলাদেশ ২–১ গোলের ব্যবধানে জয় লাভ করে, যা তাজিকিস্তানের বিপক্ষে তাদের প্রথম জয়। ২০১৩ সালের ৩ সেপ্টেম্বর, ভারতের বিপক্ষে ২০১৩ সাফ চ্যাম্পিয়নশিপের গ্রুপ পর্বের খেলায় একটি গোল করেন মিশু। খেলাটি ১–১ গোলে ড্র হয়।


title: দক্ষিণ গঙ্গোত্রী

text: দক্ষিণ গঙ্গোত্রী অ্যান্টার্কটিকায় স্থাপিত ভারতের প্রথম বৈজ্ঞানিক গবেষণা কেন্দ্র। এই কেন্দ্রটি তৃতীয় ভারতীয় অ্যান্টার্কটিকা অভিযানের সময়ে স্থাপিত হয়।


title: দক্ষিণ গঙ্গোত্রী

text: স্থায়ী গবেষণা কেন্দ্র স্থাপনের সম্ভাব্য অবস্থান সম্পর্কে তৃতীয় ভারতীয় অ্যান্টার্কটিকা অভিযানের সদস্যদের মধ্যে পর্যালোচনা হয় এবং আকাশ থেকে তোলা চিত্র, নরওয়ে মেরু সংস্থানের তৈরী মানচিত্র ও তৃতীয় ভারতীয় অ্যান্টার্কটিকা অভিযানের সদস্যদের অভিমত, এই সব কিছু গভীর ভাবে পরীক্ষা করা হয়। তৃতীয় ভারতীয় অ্যান্টার্কটিকা অভিযানের সদস্যরা গবেষণা স্থাপনের স্থান হিসেবে স্থানাঙ্ককে নির্বাচিত করলেও হেলিকপ্টারের দ্বারা সমীক্ষার মাধ্যমে সেই স্থানের নিকটবর্তী লেনিনগ্রাদকোলেন ও কুর্ক্লাকেন বরফের চাদরের দক্ষিণ প্রান্তে ফাটলের চিহ্ন পাওয়া যায়। এই কারণে, ঐ স্থানকে বাতিল করে তার দশ কিলোমিটার দূরে স্থানাঙ্কে একটি ফাটলবিহীন স্থানে গবেষণা কেন্দ্র স্থাপনের সিদ্ধান্ত নেওয়া হয়।


title: দক্ষিণ গঙ্গোত্রী

text: ১৯৮৩ খ্রিষ্টাব্দে ২৭শে ডিসেম্বর অ্যান্টার্কটিকায় অবতরণের কিছু সময়ের মধ্যেই গবেষণা কেন্দ্র স্থাপনের কাজ শুরু করা হয়। আট সপ্তাহের শেষে ১৯৮৪ খ্রিষ্টাব্দের ২৫শে ফেব্রুয়ারী তারিখে দলটি স্থায়ী গবেষণা কেন্দ্র স্থাপনের কাজ শেষ করে। এই গবেষণা কেন্দ্রের নাম রাখা হয় দক্ষিণ গঙ্গোত্রী।


title: দক্ষিণ গঙ্গোত্রী

text: দূষণমুক্ত অ্যান্টার্কটিকায় বর্জ্য পদার্থের সঠিক ব্যবস্থাপনার আন্তর্জাতিক নিয়মাবলী অনুযায়ী তরল বর্জ্য পদার্থ নালার মাধ্যমে মাটির তলায় নিক্ষেপ করার ব্যবস্থা করা হয়। কঠিন বর্জ্য পদার্থকে জমা করে অ্যান্টার্কটিকা থেকে ফেরত আনা হয়।


title: দক্ষিণ গঙ্গোত্রী

text: ১৯৮৮ খ্রিষ্টাব্দের ২৬শে জানুয়ারী দক্ষিণ গঙ্গোত্রী গবেষণা কেন্দ্রে গোয়া ডাক বিভাগের অধিনে একটি খোলা হয়। এই উপলক্ষে ভারতের রাষ্ট্রপতি ও প্রধানমন্ত্রীর শুভেচ্ছা বার্তা পৌঁছয়। বৈজ্ঞানিক তথা সপ্তম ভারতীয় অ্যান্টার্কটিকা অভিযানের সদস্য সুধাকর রাও এই ডাকঘরের প্রথম অবৈতনিক অধ্যক্ষ নিযুক্ত হন।


title: দক্ষিণ গঙ্গোত্রী

text: তৃতীয় ভারতীয় অ্যান্টার্কটিকা অভিযানের বারো জন সদস্য সর্বপ্রথম ১৯৮৪ খ্রিষ্টাব্দের মার্চ থেকে ১৯৮৫ খ্রিষ্টাব্দের মার্চ পর্যন্ত দক্ষিণ গঙ্গোত্রীতে শীতকাল কাটান। ১৯৮৯ খ্রিষ্টাব্দে মৈত্রী গবেষণা কেন্দ্র স্থাপিত হলে নবম ভারতীয় অ্যান্টার্কটিকা অভিযানের সময় ১৯৯০ খ্রিষ্টাব্দের ২৫শে ফেব্রুয়ারী দক্ষিণ গঙ্গোত্রী গবেষণা কেন্দ্রকে বাতিল করা হয়।


অ্যান্টার্কটিকায় তিরিশটি দেশ সরকারি ভাবে স্থায়ী গবেষণা কেন্দ্র স্থাপন করেছে। এই সমস্ত কেন্দ্রের মধ্যে কিছু কেন্দ্রে সারা বছর আর কিছু কেন্দ্রে শুধু গ্রীষ্মকালে বিজ্ঞানীরা অবস্থান করে বিভিন্ন বিষয়ে গবেষণা চালিয়ে থাকেন। আর্জেন্টিনা এই মহাদেশে সব চেয়ে অধিক সংখ্যক গবেষণা কেন্দ্র স্থাপন করলেও সবগুলিই রয়েছে অ্যান্টার্কটিকা উপদ্বীপ অঞ্চলে। অ্যান্টার্কটিকা উপদ্বীপ অঞ্চলের বিভিন্ন দ্বীপে অ্যান্টার্কটিকায় অবস্থিত গবেষণা কেন্দ্রসমূহের অধিকাংশ কেন্দ্রগুলি অবস্থিত। ভৌগোলিক দক্ষিণ মেরুতে মার্কিন যুক্তরাষ্ট্রের আমুন্ডসেন-স্কট দক্ষিণ মেরু কেন্দ্র অবস্থিত।


title: অ্যান্টার্কটিকায় অবস্থিত গবেষণা কেন্দ্রসমূহ

text: স্থায়ী (১৯৪৭-১৯৯৫)


title: জাতীয় উদ্ভিদসমূহের তালিকা

text: এই পাতাটি বিভিন্ন দেশের জাতীয় উদ্ভিদসমূহের একটি তালিকা। তালিকার প্রায় সকল উদ্ভিদই রাষ্ট্রীয়ভাবে স্বীকৃত কিন্তু কিছু অস্বীকৃত উদ্ভিদও রয়েছে।


title: জাতীয় খেলা

text: জাতীয় খেলা একটি খেলা যা কোনো জাতির সংস্কৃতির একটি স্বকীয় অংশ হিসেবে বিবেচিত হয়। কিছু কিছু খেলা বাস্তব পরিস্থিতির (ডি ফ্যাক্টো) জন্য জাতীয় খেলা হিসেবে বিবেচিত, যেমন মার্কিন যুক্তরাষ্ট্রের বেসবল। আবার, কোনো কোনো দেশে রাষ্ট্র কর্তৃক স্বীকৃত (ডি জুরি) খেলাই জাতীয় খেলা যেমন, কানাডায় ল্যাক্রোসি ও আইস্ হকি।


title: ইন্দিরা পর্বত

text: ইন্দিরা পর্বত দক্ষিণ মহাসাগরের সমুদ্রপৃষ্ঠের তলায় অবস্থিত একটি পর্বত।


title: ইন্দিরা পর্বত

text: প্রথম ভারতীয় অ্যান্টার্কটিকা অভিযানের সময়ে অভিযাত্রীদল মরিশাস থেকে অ্যান্টার্কটিকা যাওয়ার পথে ইন্দিরা পর্বত আবিষ্কার করেন। এই পর্বতটি সমুদ্রের তলদেশে আবিষ্কৃত পর্বতদের মধ্যে উচ্চতমদের মধ্যে একটি।


title: ইন্দিরা পর্বত

text: ইন্দিরা পর্বত দক্ষিণ মহাসাগরে স্থানাঙ্কে অবস্থিত একটি উল্লেখযোগ্য সমুদ্রগর্ভস্থ পর্বত বিশেষ। এই পর্বতটি সমুদ্রপৃষ্ঠ থেকে ৪৫০০ মিটার গভীরতা থেকে ১২০০ মিটার গভীরতা পর্যন্ত উচ্চ। এই পর্বতের অনেকগুলি শৃঙ্গ বর্তমান, যার মধ্যে একটি সমুদ্রপৃষ্ঠ থেকে ৮৮০ মিটার গভীরতা পর্যন্ত উচ্চ। পর্বতটির তলদেশ ১৮৫ কিলোমিটার চওড়া। শীর্ষদেশ ১৩৪ কিলোমিটার চওড়া। পর্বতটির ধার অত্যন্ত খাড়া। উত্তরদিকের ঢাল ১:২৫ হতে ১:৩.৭ বিস্তারে ও দক্ষিণদিকের ঢাল ১:৬.৫ মানে ঢালু। আগ্নেয়শিলা দ্বারা এই পর্বত গঠিত বলে এই পর্বতের চৌম্বকীয় বৈসাদৃশ্য ও বহু সংখ্যক শৃঙ্গ বর্তমান।


title: ইন্দিরা পর্বত

text: প্রথম ভারতীয় অ্যান্টার্কটিকা অভিযানের সদস্যদল তৎকালীন ভারতের প্রধানমন্ত্রী ইন্দিরা গান্ধীর নামানুসারে এই পর্বতের নাম রাখেন ইন্দিরা পর্বত।


title: ওয়াটারগেট কেলেঙ্কারি

text: ওয়াটারগেট কেলেঙ্কারি ছিল ১৯৭০-এর দশকের মার্কিন যুক্তরাষ্ট্রের একটি রাজনৈতিক কেলেঙ্কারি। নির্বাচন প্রচারাভিযান চলাকালে ১৭ জুন, ১৯৭২ সালে ক্ষমতাসীন রিপাবলিকান দল ও প্রশাসনের ৫ ব্যক্তি ওয়াশিংটন ডিসির ওয়াটার গেইট ভবনস্থ বিরোধী ডেমোক্র্যাট দলের সদর দফতরে আড়িপাতার যন্ত্র বসায় এবং নিক্সনের প্রশাসন কেলেঙ্কারিটি ধামা-চাপা দেওয়ার চেষ্ঠা করে। এ ঘটনার ফলে তৎকালীন মার্কিন রাষ্ট্রপতি রিচার্ড নিক্সন ৯ই আগস্ট ১৯৭৪ সালে রাষ্ট্রপতির পদ থেকে পদত্যাগ করতে বাধ্য হন। কেলেঙ্কারির ঘটনায় নিক্সনের যুক্তরাষ্ট্রের রাষ্ট্রপতির পদ থেকে পদত্যাগের ঘটনাটি প্রথম এই ধরণের ঘটনা। এই ঘটনায় বিচার ও দোষী সাব্যস্ত হওয়ার পর মোট ৪৩ জন ব্যাক্তিকে কারাগারে প্রেরণ করা হয়; যাদের মধ্যে কয়েক ডজন ছিলেন নিক্সন প্রশাসনের শীর্ষস্থানীয় কর্মকর্তা।


title: ওয়াটারগেট কেলেঙ্কারি

text: এ ঘটনাটি শুরু হয়েছিল ৫ জন ব্যাক্তিকে গ্রেফতারের মাধ্যমে; যারা ১৭ জুন ১৯৭২ সালে ওয়াটার গেইট ভবনস্থ বিরোধী ডেমোক্র্যাট দলের সদর দফতরে চুরি করে প্রবেশ করেছিল। ফেডারেল ব্যুরো অফ ইনভেস্টিগেশন (এফবিআই) প্রেসিডেন্ট নিক্সন এর প্রচারণার কাজে নিয়োজিত সরকারি প্রতিষ্ঠানের পুনরায় নির্বাচনের জন্য গঠিত কমিটির সংশ্লিষ্ঠতা খুঁজে পায়। ১৯৭৩ সালের জুলাইয়ে সিনেট ওয়াটারগেট কেলেঙ্কারি তদন্ত কমিটির সাবেক সদস্যরা রাষ্ট্রপতির কর্মকর্তাদের বিরোদ্ধে প্রমানসহ তথ্য উপস্থাপন করেন; এতে উল্লেখ করা হয় যে, রাষ্ট্রপতি নিক্সনের অফিসে একটি টেপরেকর্ডার ছিল যা দিয়ে তিনি অনেক কথোপকথন রেকর্ড করে রেখেছিলেন। এই রেকর্ড থেকে জানা গিয়েছিল রাষ্ট্রপতি নিজে এসব কেলেঙ্কারি ধামাচাপা দেওয়ার চেষ্টা করেছিলেন। পরবর্তীতে আদালতের সাথে একটি তিক্ত লড়াইয়ের পর, উচ্চ আদালত রাষ্ট্রপতিকে এসকল টেপ আদালতে জমা দেওয়ার নির্দেশ দেন ও নিক্সন তা মেনে নেন।


title: ওয়াটারগেট কেলেঙ্কারি

text: হাউজ অফ রিপ্রেজেনটিটিভ দ্বারা অভিশংসন ও সিনেট দ্বারা দোষী সাব্যস্ত হওয়ার মুখোমুখী হওয়ার প্রাক্কালে তিনি ৯ই আগস্ট, ১৯৭৪ সালে রাষ্ট্রপতির পদ থেকে পদত্যাগ করেন। তার উত্তরসূরী গ্যারাল ফোর্ড ক্ষমতায় এসে পরবর্তীতে তাকে ক্ষমা করে দেন। ওয়াটার গেট কেলেঙ্কারি গণমাধ্যমে ফাঁস করা সাংবাদিকের নাম কার্ল বার্নস্টেইন।


title: পৃথিবীর আহ্নিক গতি

text: পৃথিবীর নিজের অক্ষের চারিদিকে ঘূর্ণনকে পৃথিবীর আহ্নিক গতি বলে। এই গতি পশ্চিম থেকে পূর্বের দিকে ঘড়ির কাঁটার বিপরীত অভিমুখে হয়ে থাকে। পৃথিবীর আহ্নিক গতির অক্ষ উত্তর মেরু ও দক্ষিণ মেরু অঞ্চলে ভূপৃষ্ঠকে ছেদ করে।


title: পৃথিবীর আহ্নিক গতি

text: সূর্যের সাপেক্ষে পৃথিবীর একবার পূর্ণ ঘূর্ণনের সময়কে আপাত সৌর দিবস বলে। এই সময় পৃথিবীর আক্ষিক গতির ওপর নির্ভরশীল হওয়ায় পৃথিবীর কক্ষীয় উৎকেন্দ্রিকতা ও নতির পরিবর্তনে পরিবর্তিত হয়। পৃথিবীর কক্ষীয় উৎকেন্দ্রিকতা ও নতি হাজার বছর ধরে পরিবর্তিত হয় বলে পৃথিবীর আপাত সৌর দিবসও সেই অনুযায়ী পরিবর্তিত হয়। সাধারণতঃ বছরের দুইটি সময়ে আপাত সৌর দিবস গড় সৌর দিবস অপেক্ষা দীর্ঘতর এবং অপর দুইটি সময়ে হ্রস্বতর হয়। সূর্য ক্রান্তিবৃত্তের মধ্যে দিয়ে স্বাভাবিকের থেকে বেশি কোণে পরিক্রমণ করলে অনুসূরের নিকটে আপাত সৌর দিবস ১০ সেকেন্ডের মতো দীর্ঘতর হয়, অপরদিকে অপসূরের নিকটে আপাত সৌর দিবস ১০ সেকেন্ডের মতো হ্রস্বতর হয়। অয়নের নিকটবর্তী অঞ্চলে আপাত সৌর দিবস ২০ সেকেন্ড দীর্ঘতর এবং বিষুবের নিকটবর্তী অঞ্চলে ২০ সেকেন্ড হ্রস্বতর হয়। অনুসূর ও অয়ন এই দুই ধরণের দশা যৌথভাবে আপাত সৌর দিবসকে ২২শে ডিসেম্বরের নিকটে ৩০ সেকেন্ড দীর্ঘতর করে। অপরদিকে ১৯শে জুনের নিকটে অয়নের প্রভাব অপসূর দ্বারা বিলোপিত হলে আপাত সৌর দিবস মাত্র ১৩ সেকেন্ড দীর্ঘতর হয়। বিষুবের প্রভাবে আপাত সৌর দিবস ২৬শে মার্চ ১৮ সেকেন্ড ও ১৬ই সেপ্টেম্বর ২১ সেকেন্ড কনে যায়।


title: পৃথিবীর আহ্নিক গতি

text: একবছরে মোট আপাত সৌর দিবসের গড়কে গড় সৌর দিবস বলা হয়। গড় সৌর দিবস ৮৬,৪০০ গড় সৌর সেকেন্ড নিয়ে তৈরি। পূর্বের চেয়ে বর্তমানে এই সেকেন্ড মানক সেকেন্ড অপেক্ষা আরো দীর্ঘতর হয়েছে। ১৯৭২ খ্রিষ্টাব্দের পর থেকে গড় সৌর দিবস ৮৬,৪০০ মানক সেকেন্ড অপেক্ষা ০-২ মিলিসেকেন্ড দীর্ঘতর হয়েছে।


title: পৃথিবীর আহ্নিক গতি

text: স্থির নক্ষত্রের সাপেক্ষে নিজের অক্ষের চারিদিকে পৃথিবীর একবার পূর্ণ ঘূর্ণনের সময়কালকে স্থির নক্ষত্র দিবস বলা হয়। এর মান ৮৬,১৬৪.০৯৮৯০৩৬৯১ গড় সৌর সেকেন্ড বা ২৩ ঘন্টা ৫৬ মিনিট ৪.০৯৮৯০৩৬৯১ গড় সৌর দিন। চলায়মান নক্ষত্রের সাপেক্ষে পৃথিবীর একবার পূর্ণ ঘূর্ণনের সময়কালের মান ৮৬,১৬৪.০৯০৫৩০৮৩২৮৮ গড় সৌর সেকেন্ড বা ২৩ ঘন্টা ৫৬ মিনিট ৪.০৯০৫৩০৮৩২৮৮ গড় সৌর দিন। এই সময়কাল স্থির নক্ষত্র দিবস অপেক্ষা ৮.৪ মিলিসেকেন্ড হ্রস্ব। এই দুই সময়কাল গড় সৌর দিবস অপেক্ষা ৩ মিনিট ৫৬ সেকেন্ড হ্রস্ব।


title: পৃথিবীর আহ্নিক গতি

text: পৃথিবীর কৌণিক বেগ রেডিয়ান/মানক সেকেন্ড। এই মানকে পৃথিবীর বিষুব ব্যাসার্ধ ৬,৩৭৮,১৩৭ মিটার দিয়ে গুণ করলে পৃথিবীর বিষুব গতিবেগ হয় ৪৬৫.১ মিটার/সেকেন্ড বা ১,৬৭৪.৪ কিলোমিটার/ঘন্টা। পৃথিবীর ওপর কোন স্থানের অক্ষাংশের কোসাইনের সঙ্গে পৃথিবীর বিষুব গতিবেগ গুণ করলে পৃথিবীর ঘূর্ণনের স্পর্শক বরাবার গতিবেগ নির্ণয় করা যায়।


title: পৃথিবীর আহ্নিক গতি

text: পৃথিবীর আহ্নিক গতির অক্ষ স্থির নক্ষত্র ও পৃথিবীপৃষ্ঠের সাপেক্ষে সচল থাকে। সূর্য, চাঁদ ও অন্যন্য মহাজাগতিক বস্তুর মাধ্যাকর্ষণের বাহ্যিক শক্তিতে পৃথিবীর আহ্নিক গতির অক্ষের পূর্বগামী ঘূর্ণন হয়ে থাকে। লক্ষাধিক বছর ধরে চাঁদের মাধ্যাকর্ষণের প্রভাবে পৃথিবীর ঘূর্ণনশক্তি ও কৌণিক বেগ খুব ধীর গতিতে কমে চলেছে। অবশ্য পৃথিবী পৃষ্ঠে ২০০৪ ভারত মহাসাগর ভূমিকম্পের মতো বেশ কিছু বড় ঘটনা পৃথিবীর ঘূর্ণনের গতিবেগ তিন মাইক্রোসেকেন্ডের মতো বাড়িয়ে দিয়েছে। হিমযুগের পরবর্তী হিমবাহ পশ্চাদপসরণের দ্বারা পৃথিবীপৃষ্ঠের ভরের বন্টনের পরিবর্তনের ফলে কৌণিক ভরবেগের নিত্যতার দ্বারা পৃথিবীর ঘূর্ণনের পরিবর্তন সাধিত হচ্ছে।


title: আলি আসফাক

text: আলী আশফাক (; জন্ম: ৬ সেপ্টেম্বর, ১৯৮৫) মালেতে জন্মগ্রহণকারী মালদ্বীপের খ্যাতিমান ফুটবলার। তিনি মালদ্বীপ জাতীয় ফুটবল দলের বর্তমান অধিনায়ক। ফুটবল খেলায় তিনি ফরোয়ার্ডের ভূমিকায় অবতীর্ণ হয়ে থাকেন। সমর্থকদের কাছে তিনি "ধাগান্দে" বা "স্টিলমানব" নামে পরিচিত। ঘরোয়া ফুটবলের ধিরাগু ধিবেহী লীগে নিউ র‌্যাডিয়েন্ট এসসি’র পক্ষে খেলছেন।


title: আলি আসফাক

text: ২০০৩ সালে মঙ্গোলিয়া দলের বিপক্ষে ৪ গোল করেন। এরফলে তিনি মাত্র ১৮ বছর ২ মাস ২৭ দিন বয়সে মালদ্বীপের সর্বকনিষ্ঠ খেলোয়াড় হিসেবে রেকর্ড গড়েন। ২০০৯ সালে মাত্র ২৩ বছর বয়সে মালদ্বীপ দলের অধিনায়ক নির্বাচিত হন। গতি, লক্ষ্যবস্তুতে নির্ভূলতা, শক্তিশালী শট ইত্যাদিতে দক্ষতা প্রদর্শন করেন। তার এ ধরনের গুণাবলীর জন্য অগণিত পুরস্কার লাভ করেন।


title: আলি আসফাক

text: ২০১৩ সালে নেপালে অণুষ্ঠিত সাফ ফুটবলের চ্যাম্পিয়নশিপে আসফাক শ্রীলঙ্কার বিপক্ষে ডাবল হ্যাট্রিক করেন। এরফলে তারদল ১০-০ গোলে জয়ী হয় যা প্রতিযোগিতার একটি নতুন রেকর্ড। এছাড়াও, সাফ চ্যাম্পিয়নশিপে ১৩ গোল করে শীর্ষস্থানীয় গোলদাতার নাম লেখান তিনি।


title: সাক্ষরতা

text: সাক্ষরতা বলতে সাধারণত অক্ষর জ্ঞানসম্পন্নতাকেই বোঝায়। দিন দিন বৃদ্ধি পাচ্ছে এর পরিধি। এখন শুধু স্বাক্ষর জ্ঞান থাকলেই সাক্ষরতা বলা চলে না।


title: সাক্ষরতা

text: বাংলাদেশের ভৌগোলিক পরিসরে "সাক্ষরতা" শব্দের প্রথম উল্লেখ দেখা যায় ১৯০১ সালে লোক গণনার অফিসিয়াল ডকুমেন্টে। শুরুতে স্ব অক্ষরের সঙ্গে অর্থাৎ নিজের নাম লিখতে যে কয়টি বর্ণমালা প্রয়োজন তা জানলেই তাকে স্বাক্ষর বলা হতো। ১৯৪০-এর দিকে পড়ালেখার দক্ষতাকে সাক্ষরতা বলে অভিহিত করা হতো। ষাটের দশকে পড়া ও লেখার দক্ষতার সঙ্গে সঙ্গে সহজ হিসাব-নিকাশের যোগ্যতাসম্পন্ন মানুষই স্বাক্ষর মানুষ হিসেবে পরিগণিত হতো। আশির দশকে লেখাপড়া ও হিসাব-নিকাশের পাশাপাশি সচেতনতা ও দৃশ্যমান বস্তুসামগ্রী পঠনের ক্ষমতা সাক্ষরতার দক্ষতা হিসেবে স্বীকৃত হয়।


title: সাক্ষরতা

text: বর্তমানে এ সাক্ষরতার সঙ্গে যোগাযোগের দক্ষতা, ক্ষমতায়নের দক্ষতা, জীবন নির্বাহী দক্ষতা, প্রতিরক্ষায় দক্ষতা এবং সাংগঠনিক দক্ষতাও সংযোজিত হয়েছে।


title: সাক্ষরতা

text: বাংলাদেশের বর্তমান সাক্ষরতার হার ৬২.৬৬ ভাগ। এ হিসাব বাংলাদেশ সরকার কর্তৃক প্রদত্ত। উইকোপিডিয়া এবং ইউনেস্কোর তথ্য মতে, বাংলাদেশের বর্তমান সাক্ষরতার হার ৪৭.৫০ ভাগ। বিশ্বে র‌্যাংকিং-এ এর অবস্থান ১৬৪ তম। প্রথমে রয়েছে জর্জিয়া। সাক্ষরতার হার ১০০ ভাগ। দ্বিতীয় স্থানে রয়েছে যৌথভাবে কিউবা, ইস্টোনিয়া এবং পোল্যান্ড। এদের সাক্ষরতার হার ৯৯.৮০ ভাগ। ৯৯.৭০ ভাগ সাক্ষরতা নিয়ে তৃতীয় স্থানে রয়েছে বারবাডোস। মার্কিন যুক্তরাষ্ট্রের অবস্থান ১৮তে। সাক্ষরতার হার ৯৯ ভাগ। প্রতিবেশী দেশ ভারত ও পাকিস্তানের অবস্থান যথাক্রমে ১৪৭ ও ১৬০-এ। সাক্ষরতার হার ৬১.০০ ও ৪৯.০০ ভাগ। সাক্ষরতায় সর্বনিম্নে অবস্থানকারী দেশ বারকিনো ফ্যাসো। ১৭৭-এ অবস্থানকৃত এ দেশটির সাক্ষরতার হার ২৩.৬০ ভাগ। ১৭৬ স্থানে রয়েছে মালি। সাক্ষরতার হার ২৪.০০ ভাগ। এ বছর সাক্ষরতার বিশেষ অবদানের জন্য পুরস্কার পাচ্ছে ৪টি দেশ। এগুলো হলো ব্রাজিল, ইথিওপিয়া, দক্ষিণ আফ্রিকা এবং জাম্বিয়া।


title: সাক্ষরতা

text: সাক্ষরতা একটি দেশের জন্য অত্যন্ত গুরুত্বপূর্ণ। শিক্ষার সঙ্গে সাক্ষরতার আর সাক্ষরতার সঙ্গে উন্নয়নের সম্পর্ক ওতপ্রোতভাবে জড়িত। যে দেশের সাক্ষরতার হার যত বেশি সে দেশ তত উন্নত। স্বাক্ষর জাতি সচেতন জাতি। শিক্ষা সাধারণত তিনটি উপায়ে অর্জিত হয়।। আনুষ্ঠানিক, উপানুষ্ঠানিক এবং অনানুষ্ঠানিক। যারা আনুষ্ঠানিক শিক্ষা থেকে বঞ্চিত বা যারা আনুষ্ঠানিক শিক্ষা পায়নি তাদের স্বাক্ষরতার জন্য উপানুষ্ঠানিকভাবে শিক্ষা দেয়া হয়। বাংলাদেশে সরকারি প্রচেষ্টার বাইরে বিভিন্ন এনজিও সংস্থা সাক্ষরতা বৃদ্ধির জন্য কাজ করে যাচ্ছে। বাংলাদেশের হারকে বৃদ্ধি করতে এগিয়ে আসতে হবে সবাইকে। আসুন আমরা সচেতন হই।


title: সাক্ষরতা

text: সাক্ষরতার হার অনুযায়ী রাষ্ট্রসমূহের তালিকা


title: জাহিদ হাসান এমিলি

text: মোহাম্মদ জাহিদ হাসান এমিলি (জন্ম ২৫ ডিসেম্বর ১৯৮৭) একজন বাংলাদেশী ফুটবলার যিনি স্ট্রাইকার হিসেবে শেখ রাসেল ক্রীড়াচক্র ও বাংলাদেশ জাতীয় ফুটবল দলের হয়ে খেলেন।


title: একমালিকানা ব্যবসায়

text: একমালিকানা ব্যবসায় বা এক মালিকানা ব্যবসায় হল একজন ব্যাক্তির মালিকানাধীন এবং মালিক কর্তৃক পরিচালিত ব্যবসা। একমালিকানাধীন ব্যবসা এবং মালিক দুটি আলাদা স্বত্বা নয় বরং ব্যবসার সকল দায় দেনা এবং সম্পদ সমস্তই মালিকের একার। ব্যবসার সমস্ত লাভ-ক্ষতি মালিক একাই ভোগ করেন । এক মালিকানাধীন ব্যবসার মালিক ইচ্ছে করলে তার নিজের বা ব্যবসায়িক নামে ব্যবসা পরিচালনা করতে পারেন।


title: রাজা (দাবা)

text: দাবায় রাজা (, ) সবচেয়ে গুরুত্বপূর্ণ গুটি। দাবা খেলার উদ্দেশ্য হল প্রতিপক্ষের রাজাকে ফাঁদে ফেলে কিস্তিমাত দেওয়া। রাজা আক্রান্ত হলে তাকে কিস্তি বলে, এবং প্রতিপক্ষ পরের দানে রাজার প্রতি আক্রমণ থেকে না বাঁচাতে পারলে কিস্তিমাত হয়ে পরাজিত হয়। রাজা দাবার সবচেয়ে গুরুত্বপূর্ণ গুটি হলেও এটিই সর্বাপেক্ষা দুর্বল।


title: রাজা (দাবা)

text: সাদা প্রতিপক্ষের রাজা সাদা মন্ত্রীর ডানপাশে প্রথম র‍্যাঙ্কের e1 ঘরে অবস্থান করে। কালো প্রতিপক্ষের রাজা সাদা প্রতিপক্ষের রাজার ঠিক উলটো দিকে কালো মন্ত্রীর বামপাশে প্রথম র‍্যাঙ্কে e8 ঘরে অবস্থান করে।


title: রাজা (দাবা)

text: রাজা সোজাসুজি, পাশাপাশি বা আড়াআড়ি যে কোন দিকে তার ঘরের সাথে সংযুক্ত যে কোন একটি ঘরে যেতে পারে, যদি না সেই ঘর নিজের বা প্রতিপক্ষের অধিকারে থাকে। একপক্ষের রাজার অধিকারে থাকা ঘরে সংযুক্ত কোন ঘরে প্রতিপক্ষের রাজা যেতে পারেনা। বিশেষ ক্ষেত্রে নৌকা সাথে ক্যাসলিং নামে পরিচিত এক বিশেষ দান দিতে পারে।


title: রাজা (দাবা)

text: রাজা সাধারণতঃ শুধু তার ঘরের সাথে সংযুক্ত যে কোন একটি ঘরে যেতে পারে। তবে বিশেষ শর্তে প্রতি খেলায় মাত্র একবারের জন্য ক্যাসলিং নামক এক বিশেষ চালের সুযোগ পায়। প্রথম সারিতে থাকা রাজা প্রথম সারিতে থাকা নৌকার দিকে দুই ঘর যেতে পারে এবং ঐ একই দানে নৌকা রাজা দানটির সময় যে ঘর অতিক্রম করছিল, সেই ঘরে চলে যেতে পারে। ক্যাসলিং তখনই সম্ভব যখন নিম্নলিখিত পূর্বশর্তগুলি বজায় থাকে -১) খেলা চলাকালীন সময়ে রাজা ও নৌকা কোন ঘরেই নড়াচড়া করলে ক্যাসলিং হবে না, ২) রাজা ও নৌকার মাঝে অন্য কোন গুটি থাকতে পারবে না, ৩)রাজা কিস্তিপ্রাপ্ত অবস্থায় থাকতে পারবে না, বা কোন গুটি দ্বারা আক্রান্ত অবস্থায় থাকতে পারবে না বা সেই ঘরে যেতে পারবে না, যে ঘরে গেলে কিস্তিপ্রাপ্ত হতে হয়।


title: রাজা (দাবা)

text:
যদি কোন খেলোয়াড়ের চালের ফলে প্রতিপক্ষের রাজা আক্রান্ত হয়, তখন তাকে কিস্তি বলে। কিস্তিপ্রাপ্ত খেলোয়াড়কে তখন পরের দানেই রাজাকে ঐ কিস্তি থেকে বাঁচাতে হয়। রাজাকে কিস্তি থেকে বাচানোর তিনটি সম্ভাব্য উপায় আছে -
এই তিন সম্ভাব্য উপায় না থাকলে কিস্তিপ্রাপ্ত রাজা কিস্তিমাত হয়ে পরাজিত হয়।


title: রাজা (দাবা)

text: কোন খেলোয়াড় তখনই চালমাত হয়, যখন তার রাজা কিস্তিপ্রাপ্ত না হয়েও তার কোন গুটি সরানোর স্থান থাকে না। চালমাত হলে খেলা অমীমাংসিত হয়ে যায়। বহুক্ষেত্রে সম্ভাব্য পরাজিত খেলোয়াড় পরাজয় থেকে বাঁচতে চালমাত হওয়ার চেষ্টা করে।


title: রাজা (দাবা)

text: সূচনাপর্ব ও মধ্যপর্বে রাজার কোন সক্রিয় ভূমিকা থাকে না বললেই চলে। সাধারণতঃ এই সময় খেলোয়াড়েরা ক্যাসলিং করে রাজাকে দাবা বোর্ডের কোণে নিয়ে গিয়ে নিজের বোড়ের আড়ালে তাকে নিরাপদে রাখার চেষ্টা করে। কিন্তু অন্তিমপর্ব উপস্থিত হলে রাজা আক্রমণে ও বোড়ের উত্তরণে সক্রিয় অংশগ্রহণ করে।


title: রাজা (দাবা)

text: যেহেতু রাজাকে খেলা থেকে উচ্ছেদ করা যায় না, সেহেতু এর মূল্য গণনা করার কোন অর্থ নেই। সেই অর্থে রাজার মূল্য অসীম। কিন্তু খেলার অন্তিমপর্বে আক্রমণ পরিচালনায় রাজার ভূমিকাকে লক্ষ্য করে, একে গজ বা ঘোড়ার চেয়ে সামান্য শক্তিশালী ধরা হয়। দাবা গুটির আপক্ষিক মূল্যের মানক অনুযায়ী ইমানুয়াল ল্যাস্কার ঘোড়া ও বোড়ের সমবেত মূল্য হিসেবে রাজার মূল্য ধরেছেন চার।


title: রাজা (দাবা)

text: ইউনিকোডে রাজার দুটি কোডপয়েন্ট বর্তমান।


title: রাজা (দাবা)

text: ♔ U+2654 সাদা দাবার রাজা (HTML ♔)


title: রাজা (দাবা)

text: ♚ U+265A কালো দাবার রাজা (HTML ♚)


title: বোকার মাত

text: বোকার মাত দাবার সবচেয়ে দ্রুত কিস্তিমাতের কৌশল। এই কৌশলে মাত্র দুই দানে কিস্তিমাত হয়ে খেলা শেষ হয়ে যায়।এই খেলা সাদা f3 এর বদলে f4 বা g4 দিয়ে শুরু করতে পারে, আবার কালো e5 এর বদলে e6 দিয়ে শুরু করতে পারে। এই খেলা সাদা প্রতিপক্ষ অত্যন্ত দুর্বল না হলে সম্ভব নয় বললেই চলে।


title: বোকার মাত

text: ডাচ প্রতিরক্ষায় একটি বহুল প্রচলিত বোকার মাতের ফাঁদের সুযোগ থাকে। ১৮৯৬ খ্রিষ্টাব্দে ফ্র্যাঙ্ক মেলভিল টীড বনাম ইউজিন ডেলমারের খেলায় এইরকম একটি ফাঁদ ব্যবহার করা হয়েছিল।


title: বোকার মাত

text: ফ্রমের ফাঁদপাতায় বোকার মাতের সুযোগ থাকে।


title: বোকার মাত

text: জিওয়াচিনো গ্রেকো ও এক অখ্যাত খেলোয়াড়ের লড়াইয়ে বোকার মাতের চাল দেখা যায়।


title: স্কোয়াশ (ক্রীড়া)

text: স্কোয়াশ () এক ধরণের উচ্চগতিসম্পন্ন র‌্যাকেট ক্রীড়া। স্বচ্ছ কাচের চার-দেয়ালবিশিষ্ট ইনডোর অথবা আউটডোর কোর্টে দুইজন খেলোয়াড় র‌্যাকেট ও বল নিয়ে একে-অপরের বিরুদ্ধে প্রতিদ্বন্দ্বিতায় লিপ্ত হন। এ খেলাটির মূল উদ্দেশ্য হচ্ছে সম্মুখের দেয়ালে বলকে আঘাত করার মাধ্যমে প্রতিপক্ষীয় খেলোয়াড়কে পাশ কাটিয়ে মেঝেতে দুইবার স্পর্শ করানো অথবা বলকে খেলার বাইরে নিয়ে যাওয়া। এ ক্রীড়াটির উদ্ভব ঘটেছে আনুমানিক ১৮৩০ খ্রিস্টাব্দে। বিশ্বব্যাপী এ ক্রীড়াটির সর্বোচ্চ নীতি-নির্ধারক প্রতিষ্ঠান হিসেবে রয়েছে বিশ্ব স্কোয়াশ ফেডারেশন।


title: স্কোয়াশ (ক্রীড়া)

text: পাকিস্তানের জাহাঙ্গীর খান স্কোয়াশ ক্রীড়ার ইতিহাসে সর্বকালের শ্রেষ্ঠ খেলোয়াড় হিসেবে বিবেচিত হয়ে আসছেন। মালয়েশিয়ার পেনাংয়ে জন্মগ্রহণকারী বিখ্যাত ও পেশাদার খেলোয়াড় নিকোল ডেভিড বর্তমানে বিশ্বের ১নং প্রমিলা স্কোয়াশ খেলোয়াড়ের মর্যাদা উপভোগ করছেন।


title: স্কোয়াশ (ক্রীড়া)

text: একক ক্রীড়ায় দুইজন অথবা দ্বৈত ক্রীড়ায় চারজন খেলোয়াড় স্কোয়াশে অংশগ্রহণ করে থাকেন। অধিকাংশ ব্যক্তিই নরমাকৃতির বল বা ইংলিশ স্কোয়াশ খেলে থাকেন। শক্তবল সহযোগে আমেরিকান স্কোয়াশ মার্কিন যুক্তরাষ্ট্রের কিছু অংশে খেলা হয়। নরমবলের তুলনায় শক্তবল বেশ প্রাণবন্ত। এ কারণে খেলার ধরন ও কৌশল পৃথক হয়ে থাকে।


title: স্কোয়াশ (ক্রীড়া)

text: খেলোয়াড়গণ ক্ষুদ্রাকৃতি রাবার দিয়ে তৈরী স্কোয়াশ বলে র‌্যাকেট দিয়ে আঘাত করেন। বলটিকে অবশ্যই সম্মুখের দেয়ালে নীচের অংশ বা টেলটেলের উপরে কিন্তু ঊর্ধ্বাংশ বা ফ্রন্ট ওয়াল লাইনের নিচে পাঠাতে হবে। এরফলে বলটি পার্শ্ববর্তী ও পিছনের দেয়ালের সীমানার লাল অংশ স্পর্শ করতে পারবে। শুরুতে খেলোয়াড়কে অবশ্যই বলকে সার্ভিস লাইনের উপরে আঘাতের পাশাপাশি সার্ভিস কোর্ট-লাইনের পিছনে পাঠানোর সক্ষমতা অর্জন করতে হবে।


title: স্কোয়াশ (ক্রীড়া)

text: রাবার দিয়ে তৈরী স্কোয়াশ বলের ব্যাস প্রায় ১.৭৫ ইঞ্চি বা ৪.৪ সেন্টিমিটার। উষ্ণ অবস্থায় এটি বেশ কয়েকবার লাফিয়ে উঠে। আর্দ্রতা, পরিবেশ, খেলার মানের উপর নির্ভর করে বলে বিভিন্ন রংয়ের ফোঁটা দিয়ে চিহ্নিত করা হয়। তন্মধ্যে, অভিজ্ঞদের উপযোগী দুইটি হলুদ রং এবং শিক্ষানবীসদের জন্যে নীল রংয়ের ফোঁটা বলে দেয়া হয়। এছাড়াও, সবুজ কিংবা সাদা ফোঁটার বল গড়পড়তা হয়ে থাকে। তবে, লাল রংয়ের ফোঁটা দিয়ে তৈরী বল বেশ দ্রুতগামী হয়।


title: স্কোয়াশ (ক্রীড়া)

text: র‌্যাকেট দৈর্ঘ্যে ২৭ ইঞ্চি বা ৬৮.৬ সেন্টিমিটার হয়ে থাকে। এটি প্রায়শঃই টেনিসে ব্যবহৃত র‌্যাকেটের অনুরূপ। তবে এটি অধিকতর হাল্কা ও ছোট হয়। বেশ কয়েকবছর পূর্ব থেকে র‌্যাকেটের মাপ পরিবর্তিত হয়েছে যা বর্তমানে বেশ বড়।


title: স্কোয়াশ (ক্রীড়া)

text: ব্রিটিশ স্কোয়াশ র‌্যাকেটস অ্যাসোসিয়েশন যা বর্তমানে ইংল্যান্ড স্কোয়াশ ও র‌্যাকেটবল নামে পরিচিত সংস্থাটি ডিসেম্বর, ১৯৩০ সালে প্রথমবারের মতো প্রতিদ্বন্দ্বিতামূলক পদ্ধতিতে ব্রিটিশ ওপেন চ্যাম্পিয়নশিপ আয়োজন করে। এতে চার্লস রিড চ্যাম্পিয়ন হন। কিন্তু ১৯৩১ সালে নিজ মাঠ ও বিদেশে - উভয় স্থানেই ডন বুচারের কাছে পরাজিত হন। ১৯৪৭ সাল থেকে এ প্রতিযোগিতাটি নক-আউটভিত্তিতে পরিচালিত হচ্ছে।


title: স্কোয়াশ (ক্রীড়া)

text: পাকিস্তানের জাহাঙ্গীর খান পুরুষদের স্কোয়াশে একচেটিয়াভাবে প্রায় ২৫ বছর প্রাধান্য বিস্তার করেন। শেষ খেলায় অস্ট্রেলিয়ার রডনি মার্টিনকে ১৫-৫, ১৫-৮ এবং ১৫-১০ পয়েন্টের ব্যবধানে পরাভূত করেন। তাঁকে সর্বকালের সেরা স্কোয়াশ খেলোয়াড় হিসেবে গণ্য করা হয়।


title: জাহাঙ্গীর খান

text: জাহাঙ্গীর খান, এইচআই (; জন্ম: ১০ ডিসেম্বর, ১৯৬৩) পাকিস্তানের করাচিতে জন্মগ্রহণকারী বিখ্যাত পেশাদার স্কোয়াশ খেলোয়াড়। স্কোয়াশ ক্রীড়ার ইতিহাসে সর্বকালের শ্রেষ্ঠ খেলোয়াড় হিসেবে অদ্যাবধি তিনি বিবেচিত হয়ে আসছেন। তিনি প্রায় ২৫ বছর একচেটিয়াভাবে এ ক্রীড়ায় প্রাধান্য বিস্তার করেন। শেষ খেলায় অস্ট্রেলিয়ার রডনি মার্টিনকে ১৫-৫, ১৫-৮ এবং ১৫-১০ পয়েন্টের ব্যবধানে পরাভূত করেন। স্কোয়াশে তিনি বিশ্বের সাবেক ১নং খেলোয়াড় হিসেবে বৈশ্বিকভাবে পরিচিত ব্যক্তিত্ব।


title: জাহাঙ্গীর খান

text: পেশোয়ারের নিউওয়ে কিলে এলাকা থেকে জাহাঙ্গীর খানের বংশধরগণ এসেছেন। শৈশবে রোগাক্রান্ত ও শারীরিকভাবে ভীষণ দূর্বল ছিলেন তিনি। চিকিৎসকগণ পরামর্শ দিয়েছিলেন যেন তাকে কোনরূপ কায়িক শ্রমে নিযুক্ত করা না হয়। পরবর্তীকালে বেশ কয়েকবার হার্নিয়া অপারেশন করে তার বাবা তাকে খেলতে দেন ও পারিবারিক ক্রীড়া হিসেবে পরিচিত স্কোয়াশে অন্তর্ভুক্তির চেষ্টা চালান। তাঁর বাবার নাম রোশন খান। তিনি ১৯৫৭ সালের ব্রিটিশ ওপেন চ্যাম্পিয়নশিপের শিরোপাধারী ছিলেন। তিনিই জাহাঙ্গীরকে স্কোয়াশে কোচিং করান। তারপর প্রয়াত ভাই তোরসাম খান এ দায়িত্ব পান। ভাইয়ের অকাল মৃত্যুতে চাচাতো ভাই রেহমত খান জাহাঙ্গীরের খেলোয়াড়ী জীবনের অধিকাংশ সময় কোচের দায়িত্ব পালন করেন।


title: জাহাঙ্গীর খান

text: ব্যক্তিগত জীবনে বিবাহিত জাহাঙ্গীর খান স্ত্রী রুবিনাকে নিয়ে নিউওয়ে কিলে এলাকায় বসবাস করছেন। তাদের সংসারে ওমর ও মরিয়ম নাম্নী দুই সন্তান রয়েছে। বিশিষ্ট সঙ্গীতজ্ঞ নাতাশা খান, অভিনেত্রী সাশা আগা জাহাঙ্গীরের চাচাতো বোন।


title: জাহাঙ্গীর খান

text: বিশ্ব ওপেন ছয়বার জয় করেন। এছাড়াও রেকর্ডসংখ্যক দশবার ব্রিটিশ ওপেন জয় করেন জাহাঙ্গীর। ১৯৮১ থেকে ১৯৮৬ পর্যন্ত তিনি প্রতিযোগিতামূলক স্কোয়াশ খেলায় অপরাজিত ছিলেন। এ সময়ে ধারাবাহিকভাবে ৫৫৫ খেলায় বিজয়ী হয়েছিলেন তিনি। এ সাফল্যটি শীর্ষ পর্যায়ের যে-কোন অ্যাথলেটিক ক্রীড়াঙ্গনে দীর্ঘস্থায়ী সাফল্য হিসেবে বিবেচিত হয়ে আসছে, যা গিনেস বিশ্বরেকর্ডে স্থান পেয়েছে। ১৯৯৩ সালে স্কোয়াশ খেলা থেকে অবসর নেন। এরপর ২০০২ সাল থেকে বিশ্ব স্কোয়াশ ফেডারেশনের সভাপতির দায়িত্ব পালন করছেন জাহাঙ্গীর খান।